'തെളിവില്ലാതെ രമണ് ശ്രീവാസ്തവയെ ചോദ്യം ചെയ്യാനാവില്ല' - സിബി മാത്യൂസിന്റെ അനുഭവക്കുറിപ്പ് | ISRO Spy Case| Nambi Narayanan| sibi mathews\n'തെളിവില്ലാതെ രമണ് ശ്രീവാസ്തവയെ ചോദ്യം ചെയ്യാനാവില്ല' - സിബി മാത്യൂസിന്റെ അനുഭവക്കുറിപ്പ്\nJun 2, 2017, 06:38 PM IST\nExerpt - സിബി മാത്യൂസിന്റെ 'നിര്‍ഭയം ഒരു ഐപിഎസ് ഓഫീസറുടെ അനുഭവക്കുറിപ്പുകള്' എന്ന പുസ്തകത്തിലെ 'ഐ.എസ്.ആര്.ഒ ചാരക്കേസ്' എന്ന പ്രധാന അധ്യായം വായിക്കാം.\n1994 നവംബർ 15ന് ഉച്ചയ്ക്ക് ഊണു കഴിച്ചുകൊണ്ടിരിക്കെ ടെലിഫോൺ റിംഗ് ചെയ്തത്. ഞാൻ ഊണു ക ഴിക്കുന്നതിനിടയിൽ എഴുന്നേറ്റു. "ഭക്ഷണം കഴിക്കുന്നതിനിടെയാണോ എഴുന്നേൽക്കുന്നത്? കഴിച്ചിട്ട് എടുത്താ മതി" എന്ന് ഭാര്യ പരിഭവം പറഞ്ഞു. ഞാൻ അതു കൂട്ടാക്കാതെ ആരാണ് വിളിക്കുന്നതെന്നറിയാൻ എഴുന്നേറ്റു.\nഫോണിന്റെ മറ്റേ തലയ്ക്കൽ ഡി.ജി.പിയുടെ കോൺഫിഡൻഷ്യൽ അസിസ്റ്റന്റ് വേലായുധൻ നായരായിരുന്നു. "സർ, ഉടനെ പോലീസ് ഹെഡ്ക്വാര്‍ട്ടേഴ്‌സിലെത്തി ഡി.ജി.പിയെ കാണണമെന്ന് ഡി.ജി.പി. പറഞ്ഞു." ഇത്രയും പറഞ്ഞ് അയാൾ ടെലിഫോൺ വച്ചു. എനിക്ക് എന്തോ വല്ലാത്തൊരു അസ്വസ്ഥതയാണ് തോന്നിയത്.\nതിരുവനന്തപുരം പൊലീസ് കമ്മീഷണർ സ്ഥാനത്തുനിന്നും എന്നെ മാറ്റുവാൻ പ്രവർത്തിച്ച ഉന്നത് പൊലീസ് ഉദ്യോഗസ്ഥ സംഘത്തിൽ ഉൾപ്പെടുന്ന ടി.വി. മധുസൂദനനാണ് അന്ന് ഡി.ജി.പി. എനിക്ക് എന്തെങ്കിലും നന്മയുണ്ടാകുന്നതൊന്നും അദ്ദേഹം ചെയ്യില്ലെന്ന് എനിക്കുറപ്പുണ്ടായിരുന്നു. ഇതെന്താണാവോ എന്നായിരുന്നു എന്റെ മനസ്സിൽ.\nഊണുകഴിച്ച് ഞാൻ ഉടനെതന്നെ പൊലീസ് ആസ്ഥാനത്തെത്തി ഡി.ജി.പിയെ കണ്ടു. മുഖവുരയൊന്നും കൂടാതെ ഡി.ജി.പി. പറഞ്ഞുതുടങ്ങി; "ഐ.എസ്.ആർ.ഒ. കേസിന്റെ അന്വേഷണം നിങ്ങളുടെ നേതൃത്വത്തിലുള്ള ഒരു ടീം ഏറ്റെടുക്കണം." പത്രങ്ങളിൽ വാർത്ത കണ്ടിരുന്നു മാലിദ്വീപ് സ്വദേശികളായ രണ്ടു സ്ത്രീകളെ തിരുവനന്തപുരം സിറ്റി പൊലീസ് ചോദ്യം ചെയ്തതുവെന്നും മറ്റും.\nഞാൻ അതിനെക്കുറിച്ച് ആലോചിച്ചിരിക്കുമ്പോഴേക്കും ഡി.ജി.പി യുടെ അടുത്ത ചോദ്യം: ആരെയൊക്കെയാണ് ടീമിൽ വേണ്ടതെന്ന് പറഞ്ഞോളൂ." അതിന് മറുപടി പറയുന്നതിനു മുമ്പുതന്നെ അദ്ദേഹം കൂട്ടിച്ചേർത്തു: "എസ്.പി.യായ ജി. ബാബുരാജ്. ഇനി ആരൊക്കെ വേണം ടീമിൽ?\nപെട്ടെന്നിങ്ങനെ ചോദിച്ചാൽ...? ഓർമ്മയിലുണ്ടായ ചില ഉദ്യോഗസ്ഥരുടെ പേരുകൾ ഞാൻ പറഞ്ഞു. ഡിവൈ.എസ്.പി. കെ.കെ. ജോഷ്വാ, സി.ഐ. ജോഗേഷ് എന്നിവരുടെ പേരുകൾ പറയുമ്പോഴേക്കും ഡി.ജി. പി. തടസ്സപ്പെടുത്തി പറഞ്ഞു. "അതുമതി. പിന്നെ ഇപ്പോൾ കേസ് അന്വേഷിക്കുന്ന ഇൻസ്പെക്ടർ വിജയനും വഞ്ചിയൂർ എസ്.ഐ. തമ്പി ദുർഗ്ഗാദത്തും കൂടി ടീമിൽ ഇരിക്കട്ടെ." അതിനൊന്നും എന്റെ മറുപടി അദ്ദേഹം ആഗ്രഹിച്ചിരുന്നില്ല എന്ന് എനിക്ക് തോന്നി. ഞാൻ മറുപടി പറയുംമുമ്പുതന്നെ അദ്ദേഹം മേശമേലുള്ള ബെല്ലമർത്തി. വേലായുധൻ നായർ എത്തി. "പ്രൊസീഡിംഗ്സ് ത യ്യാറാക്കിക്കൊള്ളു.” വേലായുധനോട് ഡി.ജി.പി. പറഞ്ഞു.\nതൊട്ടടുത്തിരിക്കുന്ന തിരുവനന്തപുരം പൊലീസ് കമ്മീഷണർ രാജീവനോടായി ഡി.ജി.പി. പറഞ്ഞു. "സിബി മാത്യുവിന് ഇതുവരെ നടന്ന കാര്യങ്ങൾ ഒന്ന് വിശദീകരിച്ചുകൊടുക്കൂ."\nരാജീവനും ഞാനും എന്റെ ഓഫീസിലേക്ക് പോയി. പോകുന്ന വഴിക്കും ഓഫീസിൽ വച്ചുമായി രാജീവൻ ആ കേസിന്റെ ഇപ്പോഴത്തെ അവസ്ഥയെക്കുറിച്ച് പറഞ്ഞു. കേന്ദ്ര ഇന്റലിജൻസിന്റെ രഹസ്യ വിവരത്തെത്തുടർന്ന് ഡി.സി.പി. ഋഷിരാജ സിംഗ് എല്ലാ ഹോട്ടലുകളും പരിശോധിക്കാൻ നിർദേശം കൊടുത്തു. അങ്ങനെയാണ് അവർ സാമ്രാട്ട് ഹോട്ടലിൽ വച്ച് രണ്ട് മാലിദ്വീപ്ത് വനിതകളെ കാണുന്നത്. എന്തിനാണ് അവർ വന്നത്? എന്ന സംശയത്തിന്റെ അടിസ്ഥാനത്തിൽ അവരുടെ ഫോൺ കോളുകൾ പരിശോധിച്ചു. അതിൽനി ന്നും അവർ ബന്ധപ്പെട്ടിട്ടുള്ളവരിൽ നെടുമങ്ങാടിനടുത്തുള്ള വലിയമലയിലെ ലിക്വിഡ് പ്രൊപൽഷൻ സിസ്റ്റംസ് സെന്റർ (എൽ.പി.എസ്.സി.) എന്ന ഐ.എസ്.ആർ.ഒയുടെ യൂണിറ്റിലെ സീനിയർ ശാസ്ത്രജ്ഞനായ ശശികുമാരനുണ്ടായിരുന്നു എന്നു മനസ്സിലാക്കിയിരുന്നു. നേരത്തേതന്നെ ഇന്റലിജൻസ് ബ്യൂറോയും റിസർ ച്ച് ആന്റ് അനാലിസിസ് വിങ് ഉദ്യോഗസ്ഥരും ഇടപെട്ടുകൊണ്ടിരിക്കുന്ന കേസാണിത്.\nശശികുമാരനും മറിയം റഷീദയും കോവളത്ത് ഹോട്ടലിൽ പോയി ഡിന്നർ കഴിച്ചുവെന്നും മറിയം റഷീദ യുടെ ഡയറിക്കുറിപ്പുകൾ ഇംഗ്ലീഷിലേക്ക് മൊഴിമാറ്റിയെടുത്തുവെന്നും തുടർന്ന് മറിയം റഷീദയെയും സുഹൃത്തായ ഫൗസിയ ഹസ്സനെയും അറസ്റ്റു ചെയ്തതുവെന്നും രാജീവൻ പറഞ്ഞു. ഇരുവരും ഇപ്പോൾ പൊ ലീസ് കസ്റ്റഡിയിൽ ആണെന്നുകൂടി രാജീവൻ കൂട്ടിച്ചേർത്തു. കേസന്വേഷണത്തിന്റെ രേഖകളും എന്നെ ഏല്പിച്ച് രാജീവൻ മടങ്ങി.\nഔദ്യോഗിക രഹസ്യനിയമം അഥവാ ഒഫീഷ്യൽ സീക്രട്ടസ് ആക്ട് 1923 പ്രകാരം കേരളത്തിൽ രജിസ്റ്റർ ചെയ്ത ആദ്യത്തെ കേസായിരുന്നു വഞ്ചിയൂർ പൊലീസ് സ്റ്റേഷൻ ക്രൈം നമ്പർ 246/94 എന്നത്. ഇത്തരം കേസുകൾ അന്വേഷിച്ചുള്ള മുൻപരിചയം ആർക്കുമില്ല. കൂടാതെ ക്രൈംബ്രാഞ്ച് എ.ഡി.ജി.പി. സത്താർകുഞ്ഞിനോട് ഈ കേസിന്റെ കാര്യങ്ങൾ ചർച്ച ചെയ്യരുതെന്ന് ടി.വി. മധുസൂദനൻ ഡി.ജി.പി. എന്നോട് താക്കീത് ചെയ്തിരുന്നു. പാക്കിസ്ഥാൻ ചാരന്മാർ ഉൾപ്പെടുന്ന കേസാണിതെന്ന് സംശയിക്കുന്നതിനാലാണ് അങ്ങനെയൊരു നീക്കം എന്നും അദ്ദേഹം എന്നെ ഓർമ്മിപ്പിച്ചു. ഇന്റലിജൻസ് വിഭാഗം തലവനായിരുന്ന കെ.വി. രാജഗോപാലൻ നായരോടു കേസ് ചർച്ച ചെയ്യണമെന്നും അദ്ദേഹം രേഖാമൂലം അറിയിച്ചു.\nപിറ്റേന്ന് ഞാനും അന്വേഷണസംഘവും മാലി വനിതകളെ താമസിപ്പിച്ചിരുന്ന പള്ളിപ്പുറം സി.ആർ.പി.എ ഫ്. ക്യാമ്പിലെ ഗസ്റ്റ് ഹൗസിലെത്തി. അന്വേഷണസംഘത്തിൽ ഉൾപ്പെട്ടിരുന്ന സ്മാർട്ട് വിജയൻ എന്നറിയ പ്പെട്ടിരുന്ന വിജയൻ എന്നെ കാണാൻ വന്നിരുന്നില്ല. അതിനെക്കുറിച്ച് ഞാൻ അന്വേഷിച്ചപ്പോൾ അയാൾ ചിക്കൻപോക്സ് പിടിപെട്ട് കിടപ്പിലാണ് എന്ന് എസ്.പി. ബാബുരാജ് എന്നെ അറിയിച്ചു.\nമറിയം റഷീദയെയും ഫൗസിയ ഹസനെയും ചോദ്യം ചെയ്യാനായി പോകുന്നതിനുമുമ്പുതന്നെ ഇന്റലിജൻസ് വിഭാഗം തലവൻ കെ.വി. രാജഗോപാലൻ നായർ എനിക്ക് ചില നിർദ്ദേശങ്ങൾ തന്നിരുന്നു. "കേന്ദ്ര ഇന്റലിജൻസ് ബ്യൂറോയിലെ ഉദ്യോഗസ്ഥർ അവിടെയുണ്ടാവും. അവരോട് അധികം സംസാരിക്കാൻ നിൽക്കേണ്ട. അവരുടെ പേരുപോലും ചോദിക്കാൻ നിൽക്കേണ്ട. അവര് കേന്ദ്രത്തിന്റെ രഹസ്യപ്പൊലീസല്ലേ, അവർ അവരുടെ ജോലി ചെയ്യട്ടെ. നമ്മൾ അതിലൊന്നും ഇടപെടേണ്ട."\nരാജഗോപാലൻ നായർ മുമ്പ് ഐ.ബി.യിൽ ജോലി ചെയ്തിരുന്നയാളാണ്. ഞങ്ങൾ മാലിവനിതകളെ ചോദ്യം ചെയ്യുന്നതിനായി അകത്തു കയറിയപ്പോൾ അവിടെ ഐ.ബിയുടെ ഉദ്യോഗസ്ഥരുണ്ടായിരുന്നു. അവർ തയ്യാറാക്കുന്ന സ്‌റ്റേറ്റുമെന്റുകളും റിപ്പോർട്ടുകളും എന്നെയോ കേരളാ പൊലീസിലെ മറ്റ് ഉദ്യോഗസ്ഥരെയോ കാണിക്കുകയില്ലെന്ന് അവർ ശഠിച്ചു.\nപത്രപ്രവർത്തകർക്ക് പള്ളിപ്പുറം സി.ആർ.പി.എഫ്. വക ഗസ്റ്റ് ഹൗസിൽ കയറിച്ചെല്ലാൻ കഴിയില്ലെങ്കിലും മാലി വനിതകളെ സംബന്ധിച്ചും ഐ.ജി. രമൺ ശ്രീവാസ്തവയെ സംബന്ധിച്ചും ധാരാളം വാർത്തകൾ ആ സമയത്തുതന്നെ പത്രങ്ങളില് വന്നു. കേസിൽ സംശയിക്കപ്പെട്ടവർ, സാക്ഷികൾ തുടങ്ങിയവരെ ചോദ്യം ചെയ്തത് മൊഴികൾ പത്രക്കാർക്ക് അതേപടി കിട്ടി. ആരാണ് പത്രക്കാർക്ക് ഈ വിവരങ്ങൾ നൽകിയതെന്ന് അറിയില്ല. എന്തായാലും ഞങ്ങൾ അതു ചെയ്തിട്ടില്ല. ഒരുപക്ഷേ ഐ.ബി. ഉദ്യോഗസ്ഥരിൽ ആരോ ആയിരിക്കാം; വലിയൊരു ചാരശൃംഖലയാണ് തങ്ങൾ അനാവരണം ചെയ്തിട്ടുള്ളതെന്ന് മേലധികാരികളേയും സർക്കാരിനേയും ബോധ്യപ്പെടുത്താൻ ചെയ്തതാകാം.\nപൊലീസ് ആസ്ഥാനത്തുനിന്നുതന്നെയാകാനും വഴിയുണ്ട്. ഡി.ജി.പി. മധുസൂദനന് അതിനു പറ്റിയ വിശ്വസ്തർ ഉണ്ടായിരുന്നു. കരുണാകരവിരുദ്ധരായ ചില നേതാക്കൾ മധുസൂദനൻ വഴി ഇതു ഇതു ചെയ്തതുമാകാം\n1994 ജനുവരി 24നും 28നും ഇടയ്ക്കുള്ള ഒരു ദിവസം മദ്രാസിലെ ഇന്റർനാഷണൽ ഹോട്ടലിൽ വച്ച ഒരു രഹസ്യ ചർച്ച നടന്നു. അതിൽ താനും ചന്ദ്രശേഖറും ശർമ്മയും ബ്രിഗേഡിയർ ശ്രീവാസ്തവയും സംബന്ധി ച്ചു. അവിടെ വച്ച് രേഖകൾ കൈമാറാമെന്നും തനിക്കു നൽകുന്ന രേഖകൾ താൻ മാലി ദ്വീപിലെ മൊഹിയു ദ്ദീനു നൽകാമെന്നും സമ്മതിച്ചു എന്നാണ് ഫൗസിയ പറഞ്ഞിരുന്നത്.\nമൊഹിയുദ്ദീൻ എന്നയാൾ പാകിസ്ഥാൻ ഏജന്റാണെന്നും രഹസ്യ ഇടപാടുകൾ നടത്തുവാനുള്ള 'കവർ ആയ ഹബീബ് ബാങ്കിലെ ഉദ്യോഗസ്ഥനാണ് എന്നും മറ്റും ഡൽഹിയിൽ നിന്നും വന്ന പാക്കിസ്ഥാൻ ഡെസ് കിലെ ഐ.ബി. ഉദ്യോഗസ്ഥർ എന്നോടു പറഞ്ഞിരുന്നു.\n'കവർ' എന്നാൽ രഹസ്യപ്പോലീസിംഗാണ് ജോലി. പക്ഷേ, പൊതുവിൽ മറ്റെന്തെങ്കിലും ജോലിയാണെന്ന് വരുത്തിത്തീർക്കും. ഹബീബ് ബാങ്ക് ഒരു 'കവർ' ആണ്. രഹസ്യ ഇടപാടുകളാണ് നടത്തുക. എന്നാൽ പുറമെയുള്ളവരെ തെറ്റിദ്ധരിപ്പിക്കാൻ ബാങ്കിന്റെ പ്രവർത്തനമാണ് നടത്തുക. ഫൗസിയ ഹസന്റെ മകൾ ഹബീബ് ബാങ്കിലെ ജീവനക്കാരിയാണ്.\nഅക്കാലത്ത് ഐ.ബി.യുടെ കേരളഘടകം തലവൻ, അതായത് ജോയിന്റ് ഡയറക്ടർ മാത്യു ജോൺ ആ ണ്. ഡെപ്യൂട്ടി ഡയറക്ടർ ആർ.ബി. ശ്രീകുമാറും. രണ്ടുപേരും ഐ.പി.എസുകാരും എന്നെക്കാൾ സീനിയറുമായിരുന്നു.\nമറിയം റഷീദയെയും ഫൗസിയ ഹസനെയും ചോദ്യം ചെയ്തതിനു പിന്നാലെ മിക്കവാറും ദിവസങ്ങളിൽ കെ.വി. രാജഗോപാലൻ നായരുടെ ഓഫീസിൽ വൈകുന്നേരങ്ങളിൽ കോൺഫറൻസ് ഉണ്ടാകാറുണ്ട്. ഐ.ബി.യുടെയും കേരളാ പൊലീസിന്റെ അന്വേഷണ ഉദ്യോഗസ്ഥരും കൂടിച്ചേരും. ചോദ്യം ചെയ്യലിൽ കിട്ടിയ പ്രധാന വിവരങ്ങൾ പരസ്പരം പങ്കുവയ്ക്കുകയും തുടർന്നുള്ള അന്വേഷണം പ്ലാൻ ചെയ്യുകയും ചെയ്തിരുന്നു.\nമറിയം റഷീദയുടെയും ഫൗസിയ ഹസന്റെയും ചോദ്യം ചെയ്യലിൽനിന്നും ലഭിച്ച മൊഴിയുടെ അടിസ്ഥാനത്തിലും ഹോട്ടലിൽനിന്നും ഫോൺകോൾ പോയിരുന്നുവെന്ന് തെളിഞ്ഞതിനെത്തുടർന്നും ശശികുമാരനെ അറസ്റ്റു ചെയ്യുന്നതു സംബന്ധിച്ച് ഇതിനിടെ ഡി.ജി.പി. മധുസൂദനന്റെ ഓഫീസിൽ കോൺഫറൻസ് ചേർന്നു.\nപേരൂർക്കട സർക്കിൾ ഇൻസ്പെക്ടർ എ.കെ. വേണുഗോപാലിനെ ശാസ്ത്രജ്ഞനായ ശശികുമാരനെ അറസ്റ്റു ചെയ്യുന്നതിനായി അഹമ്മദാബാദിലേക്ക് അയയ്ക്കാം" എന്ന് ഡി.ജി.പി. പറഞ്ഞു. എ.കെ. വേണുഗോപാൽ ഈ അന്വേഷണ ടീമിലുള്ളയാളല്ലല്ലോ എന്ന ചോദ്യം ആരെങ്കിലും ചോദിക്കുന്നതിനുമുമ്പുതന്നെ മധുസൂദനൻ ഡി.ജി.പി. പറഞ്ഞു "വേണുഗോപാലിനെ സ്പെഷ്യൽ ടീമിൽ ഉൾപ്പെടുത്തിയതായി പ്രൊസീഡിംഗ്സ് എഴുതിക്കോളൂ." ആരും എതിർത്തില്ല. വേണുഗോപാൽ ഡി.ജി.പിയുടെ വിശ്വസ്തനായിരുന്നു.\nനവംബർ 21ന് ശശികുമാരനെ അഹമ്മദാബാദിൽനിന്നും അറസ്റ്റു ചെയ്ത് 23ന് തിരുവനന്തപുരത്തെത്തിച്ചു. ഇയാളെ ചോദ്യം ചെയ്യുവാൻ ഒരാഴ്ച തങ്ങൾക്കു സമയം തരണം എന്ന് ഐ.ജി. ശ്രീകുമാർ ആവശ്യപ്പെ ട്ടു. ഇന്റലിജൻസ് ഡി.ജി.പി. രാജഗോപാലൻ നായർ അത് സമ്മതിച്ചു. ശശികുമാരനെ പേരൂർക്കട എസ്.എ. പി. ക്യാമ്പിലെ ഗസ്റ്റ് ഹൗസിലാണ് താമസിപ്പിച്ചത്. എന്തൊക്കെ വിവരങ്ങൾ അയാൾ ഐ.ബിയ്ക്ക് നൽകി എന്നു പറഞ്ഞില്ല. പക്ഷേ, ഒരു കോൺഫറൻസിനിടെ "അയാൾ ഞങ്ങളോട് നല്ലപോലെ സഹകരിക്കുന്നുണ്ട്" എന്ന് പറഞ്ഞു.\nഡി.ജി.പിയുടെ കോൺഫറൻസിലെ തീരുമാനപ്രകാരം ഞാനും എസ്.പി. ബാബുരാജും ബാംഗ്ലൂരിലേക്ക് പോകുവാൻ തിരിച്ചു. മദ്രാസ് ഇന്റർനാഷണൽ ഹോട്ടലിൽ വച്ച് രഹസ്യ ചർച്ച നടന്നപ്പോൾ ഫൗസിയ ഹസ നൊപ്പമുണ്ടായിരുന്ന ചന്ദ്രശേഖർ, എസ്.കെ. ശർമ്മ എന്നിവരെ അറസ്റ്റു ചെയ്യുന്നതിനായിരുന്നു ഞങ്ങളുടെ യാത്ര.\nചന്ദ്രശേഖരൻ റഷ്യൻ സ്പേസ് ഏജൻസിയായ ‘ഗ്ലാവ് കോസ്മോസിന്റെ ഇന്ത്യയിലെ പി.ആർ.ഒ. ആ യിരുന്നു. ഐ.എസ്.ആർ.ഒ. പോലെയുള്ള റഷ്യയിലെ സ്ഥാപനമായിരുന്നു അത്. എസ്.കെ. ശർമ്മ ഐ. എസ്.ആർ.ഒയിലെ മുതിർന്ന ഉദ്യോഗസ്ഥരുടെ സുഹൃത്തായ ഒരു ബിസിനസ്സുകാരനായിരുന്നു.\nഎന്റെ സുഹൃത്ത് ഇൻഫന്റ് ബാംഗ്ലൂർ സിറ്റിയിൽ ജോയിന്റ് പോലീസ് കമ്മീഷണർ ആയിരുന്നു. അവി ടുത്തെ ഐ.ബി. ചീഫായ സുന്ദർരാജിനെയും ഞങ്ങൾ ചെന്നു കണ്ടു. അദ്ദേഹം ഒരു ഇൻസ്പെക്ടറെയും ഒരു കാറും ഞങ്ങൾക്കു വിട്ടുതന്നു. ഇൻസ്പെക്ടറുടെ സംസാരത്തിൽനിന്നും ചന്ദ്രശേഖരൻ ബാംഗ്ലൂരിലെ ഐ.ബി. ഓഫീസർമാർക്ക് സുപരിചിതനായ വ്യക്തിയാണെന്ന് എനിക്കു മനസ്സിലായി.\nചന്ദ്രശേഖരന്റെ വീട്ടിലേക്ക് ഞങ്ങൾ കയറി. ഞങ്ങളെ കണ്ടതോടെ അടുത്തെത്തി ചന്ദ്രശേഖരൻ ആദ്യം ചോദിച്ച കാര്യം 'എന്തിനാണ് നിങ്ങൾ എന്നെ അറസ്റ്റു ചെയ്യുന്നത്? കോടതിയുടെ അറസ്റ്റു വാറണ്ടുമായി എന്തിനാണ് നിങ്ങൾ വന്നത്? എന്നൊക്കെയായിരിക്കും എന്നാണ് കരുതിയതെങ്കിൽ തെറ്റി. എന്തു വേണമെ ങ്കിലും ചെയ്തതുതരാം. എന്നെ ഈ കേസിൽനിന്നും ഒന്ന് ഒഴിവാക്കണം" എന്നായിരുന്നു ചന്ദ്രശേഖരന്റെ ആദ്യത്തെ പ്രതികരണം.\nഞങ്ങൾ ചന്ദ്രശേഖരന്റെ വാഗ്ദാനങ്ങളെ അപ്പാടെ തള്ളി. ചന്ദ്രശേഖരന്റെ അറസ്റ്റു രേഖപ്പെടുത്തി. കേര ളാ പൊലീസിലെ എസ്.ഐ. വിമൽ എന്ന ഉദ്യോഗസ്ഥനോടൊപ്പം വിമാനമാർഗ്ഗം തിരുവനന്തപുരത്തേക്കയച്ചു:\nപിറ്റേന്ന് രാവിലെ എസ്.കെ. ശർമ്മയുടെ വീട്ടിലും ഓഫീസിലും പരിശോധന നടത്തി. പക്ഷേ, യാതൊരു തെളിവും കിട്ടിയില്ല. അയാളെ അറസ്റ്റു ചെയ്യാതെ ഞങ്ങൾ മടങ്ങി.\nചന്ദ്രശേഖരനെ ചോദ്യം ചെയ്ത്തിൽനിന്നും ഒരു നിർണ്ണായകമായ സൂചന ഞങ്ങൾക്ക് ലഭിച്ചിരുന്നു. റ ഷ്യൻ സംഘം ഇവിടെ കേരളത്തിൽ വന്ന ഘട്ടത്തിൽ പഴവങ്ങാടിയിലെ ഒരു ഹോട്ടലിന്റെ ഇടനാഴിയിലൂടെ നടക്കുമ്പോൾ ഒരു മുറിയിൽ ഐ.എസ്.ആർ.ഒയിലെ ശാസ്ത്രജ്ഞനായ നമ്പി നാരായണനെയും ഫൗസിയ ഹസനെയും കണ്ടിരുന്നതായി ചന്ദ്രശേഖരൻ പറഞ്ഞു.\nബിസിനസ് സംബന്ധമായ കാര്യങ്ങളാണ് സംസാരിക്കുന്നതെന്ന് ഫൗസിയ ഹസൻ പറഞ്ഞപ്പോൾ, ആ ബിസിനസ് ചെയ്യാൻ തനിക്കും ആഗ്രഹമുണ്ടെന്ന് ചന്ദ്രശേഖരൻ പറഞ്ഞു.\nമറുപടിയായി "മാസ്റ്റർ മദ്രാസിൽ വരുന്നുണ്ട്. അങ്ങോട്ടു വന്ന് മാസ്റ്ററുമായി നേരിട്ട് ബിസിനസിനെക്കുറി ച്ച സംസാരിക്കാം."\nമദ്രാസിലെ ഹോട്ടലിൽ വെച്ച് കൂടെയുണ്ടായിരുന്നവരുടെ കൂട്ടത്തിൽ ബ്രിഗേഡിയർ ശ്രീവാസ്തവ എ ന്നൊരു പേര് ഫൗസിയ ഹസൻ പറഞ്ഞിരുന്നു. അതാരാണെന്ന് കണ്ടെത്തുന്നതിലായിരുന്നു ഐ.ബി.ക്ക് തി ടുക്കം. കേരളത്തിലെ ഐ.ജി. രമൺ ശ്രീവാസ്തവയെയാണ് അവർ ഉദ്ദേശിക്കുന്നതെന്ന് ഐ.ബി. ഉറപ്പിച്ചു പറഞ്ഞു.\nദിവസേനയുള്ള കോൺഫറൻസിൽ രമൺ ശ്രീവാസ്തവയുടെ വീടും ഓഫീസും പരിശോധിക്കണമെ ന്നും അദ്ദേഹത്തെ ചോദ്യം ചെയ്യണമെന്നും നിരന്തരമായി ഐ.ബി. ആവശ്യപ്പെട്ടുകൊണ്ടിരുന്നു. ശ്രീവാസ് തവയുടെ കാര്യം വരുമ്പോൾ ഡി.ജി.പി. മധുസൂദനനും രാജഗോപാലൻ നായരും മൗനം പാലിച്ചു. 'വിശ്വസ് തനല്ല എന്ന് ഐ.ബി. റിമാർക്ക് ചെയ്ത് എസ്.പി. ബാബുരാജിനെ കോൺഫറൻസിൽ പങ്കെടുപ്പിക്കരുത് എ ന്നുമാത്രമായിരുന്നു ഇരുവർക്കും പറയാനുണ്ടായിരുന്നത്.\nരമൺ ശ്രീവാസ്തവയുടെ കാര്യം വന്നപ്പോൾ ഞാൻ എതിർത്തുകൊണ്ടിരുന്നു. "വ്യക്തമായ തെളിവില്ലാ തെ അദ്ദേഹത്തെ ചോദ്യം ചെയ്യാനാവില്ല. അദ്ദേഹത്തിന്റെ വീടും ഓഫീസും പരിശോധിക്കാനും പറ്റില്ല." ഇ തിൽ ഞാനുറച്ചുനിന്നു.\n"രാജ്യസുരക്ഷയാണ് മുഖ്യം. വ്യക്തിപരമായ കാര്യങ്ങൾ അതിനൊന്നും വിലങ്ങുതടിയാവാൻ പാടില്ല." ഐ.ബി. ഉദ്യോഗസ്ഥനായ ദിലീപ് തിപാഠി ശബ്ദമുയർത്തിക്കൊണ്ടു പറഞ്ഞു. അപ്പോഴും ഞാൻ എന്റെ നിലപാടിൽ ഉറച്ചുനിന്നു. ഒരു ഘട്ടത്തിൽ മാത്യു ജോൺ ദേഷ്യപ്പെട്ട എഴുന്നേറ്റ കസേര തള്ളി മാറ്റി അയാളു ടെ ശൗര്യം മുഴുവൻ പുറത്തെടുത്ത് പറഞ്ഞു. "തെളിവ്. തെളിവ്. തെളിവെന്നും പറഞ്ഞ് കാര്യങ്ങൾ നീട്ടി ക്കൊണ്ടുപോവുകയല്ല വേണ്ടത്." എന്റെ നേരെ തിരിഞ്ഞ്, "നിങ്ങൾ ഇത്തരത്തിൽ തടസ്സം നിൽക്കുന്നയാളാ ണ്ടെന്നു ഞാൻ കരുതിയില്ല. കൊലക്കേസുപോലെ ചാരവൃത്തിക്കേസിൽ ദൃക്സാക്ഷിയൊന്നുമുണ്ടാവില്ല. ഒടുവിൽ, തെളിവില്ല എന്നു കണ്ടാൽ 24 മണിക്കൂറിനുള്ളിൽ ദേശീയ സുരക്ഷാ നിയമപ്രകാരം അറസ്റ്റുവാറണ്ടു വാങ്ങി ജയിലിൽ അടയ്ക്കും ഞങ്ങൾ, മനസ്സിലായോ?\nഐ.ബി.യുടെ ഭാഗത്തുനിന്നും ഇത്രയും സമ്മർദ്ദതന്ത്രം ഞാൻ പ്രതീക്ഷിച്ചില്ല. രമൺ ശ്രീവാസ്തവയെ അറസ്റ്റു ചെയ്യുന്നതിന് എന്തു കാരണമാണുള്ളത് എന്ന എന്റെ ചോദ്യത്തിന്, 'അതിന്റെ ചർച്ചയൊന്നും ആവ ശ്യമില്ലെന്നായിരുന്നു മറുപടി. ഐ.ബി. പറയുന്നതുമാത്രം വിശ്വസിച്ച് മേൽനടപടിയെടുക്കുക. ഞങ്ങൾക്ക് സാധ്യമല്ല. ഡി.ജി.പി.യുടെ മൗനം ഞങ്ങളെയാണ് പിടിച്ചുലച്ചത്.\nഫൗസിയ ഹസൻ മദ്രാസിലെ ഇന്റർനാഷണൽ ഹോട്ടലിൽ ബ്രിഗേഡിയർ ശ്രീവാസ്തവയടക്കമുള്ളവരു മായി ചർച്ച ചെയ്തതു എന്ന മൊഴിയുടെ അടിസ്ഥാനത്തിലാണല്ലോ അത് രമൺ ശ്രീവാസ്തവയാണെന്ന് ഉറപ്പിച്ച് അറസ്റ്റു ചെയ്യാൻ ഐ.ബി. പറയുന്നത്. ഹോട്ടലിൽ ഇങ്ങനെയൊരു കൂടിക്കാഴ്ച നടന്നു എന്നതി ന, പ്രതികൾ ഹോട്ടലിൽ മുറിയെടുത്തിരുന്നു എന്നുള്ളതിന് രേഖയുണ്ടോ, എന്നു ഞാൻ മാത്യുജോണി നോടു പലതവണ ചോദിച്ചിരുന്നു. "ഉണ്ട്. ഞങ്ങളതെല്ലാം മുമ്പുതന്നെ വെരിഫൈ ചെയ്തിരുന്നു" എന്നു പ റഞ്ഞതല്ലാതെ ഹോട്ടൽ രജിസ്റ്ററിന്റെ ഒരു ഫോട്ടോകോപ്പിപോലും തരാൻ മാത്യുജോൺ തയ്യാറായില്ല.\nഐ.ബി.യെ വിശ്വസിക്കുന്നതിനുപകരം കേരളാ പൊലീസിലെ ഒരു ഇൻസ്പെക്ടറെ മദ്രാസിലേക്ക് അയച്ച ആ ഹോട്ടൽ ബിൽ എടുപ്പിക്കാവുന്നതേയുള്ളൂ. അങ്ങനെ ചെയ്യാതിരുന്നത് എനിക്കു പറ്റിയ പിഴവായിരുന്നു. (ആ പിഴവ് പിന്നീട് സി.ബി.ഐ. മുതലെടുത്തു. അങ്ങനെയൊരു കൂടിക്കാഴ്ച മദ്രാസിലെ ഇൻറർനാഷണൽ ഹോട്ടലിൽ നടന്നിട്ടില്ല എന്ന് അവർ റിപ്പോർട്ട് എഴുതി.) നവംബർ 25ന് ഞാൻ വലിയമല ഐ.എസ്.ആർ.ഒ. കേന്ദ്രത്തിൽ കേസിലെ ചില സാക്ഷികളെ ചോദ്യം ചെയ്യുവാനായി പോയി. അതിൽ ഒരാൾ ഡെപ്യൂട്ടി ഡയറക്ടർ പദവിയിലുള്ളയാളാണ്.\nകോൺഫറൻസ് ഹാളിൽ ഇരുന്ന് ഞാൻ അദ്ദേഹത്തിന്റെ മൊഴിയെടുത്തുകൊണ്ടിരിക്കെ, പെട്ടെന്ന് വാതിൽ തുറന്ന് മറ്റൊരു മുതിർന്ന ശാസ്ത്രജ്ഞൻ കയറി വന്നു. ഞങ്ങളെ രൂക്ഷമായി തുറിച്ചുനോക്കിക്കൊണ്ട് ഏതാനും നിമിഷം നിന്നിട്ട, ഗൗ രവത്തോടെ ഇറങ്ങിപ്പോയി. അതോടെ എന്നോടു സംസാരിച്ചുകൊണ്ടിരുന്ന ഡെപ്യൂട്ടി ഡയറക്ടർ അസ്വ സ്ഥനായി. "എന്റെ പേര് രഹസ്യമായി വയ്ക്കണം. എന്നെ നോട്ടമിട്ടുകഴിഞ്ഞു. അവരൊക്കെ വലിയ ആളുക ളാണ്. ശക്തരാണ്" എന്നൊക്കെ അയാൾ യാചനയായെന്നപോലെ എന്നോടു പറഞ്ഞു. ഞാൻ അദ്ദേഹത്തി നു വാക്കുകൊടുത്തു. "താങ്കളുടെ പേരും താങ്കൾ പറഞ്ഞ കാര്യങ്ങളും രഹസ്യമായി സൂക്ഷിക്കും."\nഞാനത് രഹസ്യമായിത്തന്നെ സൂക്ഷിച്ചു. അദ്ദേഹം പറഞ്ഞ കാര്യങ്ങൾ എവിടെയെത്തിയാലും പ്രത ക്കാർ അറിയും എന്ന അവസ്ഥയാണ്. അത് അയാൾക്ക് ദോഷമായി ബാധിക്കും എന്ന കാര്യത്തിൽ സംശയ മില്ല. ഞാൻ ഏറെനേരം ആലോചിച്ചു. എന്തുവേണം? വേണ്ട, അത് രഹസ്യമായിത്തന്നെ നിൽക്കട്ടെ. ഞാൻ കാരണം അയാളുടെ ജീവന് എന്തെങ്കിലും അപകടം സംഭവിക്കേണ്ട.\nപക്ഷേ ആ തീരുമാനവും അതിന് ഞാൻ കൊടുക്കേണ്ടിവന്ന വിലയും വലുതായിരുന്നു. അദ്ദേഹം പറ ഞ്ഞ മൊഴി കേസ് ഡയറിയുടെ ഭാഗമാക്കിയിരുന്നുവെങ്കിൽ കളവും കൃതിമവും കെട്ടിച്ചമച്ചതുമായ കേസ് എന്ന് സി.ബി.ഐയ്ക്കും പ്രതക്കാർക്കും പറയാൻ കഴിയുമായിരുന്നില്ല. ഡെപ്യൂട്ടി ഡയറക്ടർക്ക് ബുദ്ധിമു ട്ടൊന്നുമുണ്ടായില്ലല്ലോ, അതുമതി. അദ്ദേഹം ഡോ. ഇ.വി.എസ്. നമ്പൂതിരി എന്ന ശാസ്ത്രജ്ഞനായിരുന്നു.\nഅന്ന് അവിടെ കയറിവന്ന് താക്കീതുപോലെ ഡെപ്യൂട്ടി ഡയറക്ടറെ നോക്കിനിന്ന ശാസ്ത്രജ്ഞനെ പി ന്നീട് രാഷ്ട്രടം പത്മഭൂഷൺ നൽകി ആദരിച്ചു. ആറ് കരിമ്പുച്ചകളുടെ മധ്യേ രാജകീയ ഭാവത്തോടെ നടന്നു വരുന്ന അദ്ദേഹത്തെ ഞാൻ കുറേ വർഷങ്ങൾക്കുശേഷം ഒരു പൊതുവേദിയിൽ വച്ച് കണ്ടിരുന്നു. പിന്നീടദ്ദേ ഹം ഐ.എസ്.ആർ.ഒയുടെ ചെയർമാൻ വരെയായി. സി.ബി.ഐ. പിന്നീട് അദ്ദേഹത്തിനെതിരെ കുറ്റപത്രം കോടതി മുമ്പാകെ നൽകി എന്നത് ശ്രദ്ധേയം.\nനവംബർ അവസാനം ഇന്ത്യൻ എക്സ്പ്രസ്സ് പ്രത്തിന്റെ ഒന്നാം പേജിൽ രമൺശ്രീവാസ്തവയടക്കം നാലുപേരുടെ ഫോട്ടോ കൊടുത്ത് മുഖ്യസൂത്രധാരൻ എന്ന് അടിക്കുറിപ്പോടെ വാർത്ത വന്നു. ഞാൻ വലിയ ചിന്താക്കുഴപ്പത്തിലായി. കണ്ണൂർ ജില്ലയിലെ കൂത്തുപറമ്പിൽ പൊലീസ് വെടിവയ്ക്കപിൽ അഞ്ച് ഡി.വൈ.എഫ്. ഐ. പ്രവർത്തകർ കൊല്ലപ്പെട്ട ദിവസമായിരുന്നു അത്. പിന്നീട് രണ്ടുദിവസത്തേക്ക് ഹർത്താലും അക്രമവും മൂലം കേസിന്റെ അന്വേഷണം സ്തംഭനാവസ്ഥയിലായിരുന്നു.\nഇന്ത്യൻ എക്സ്പ്രസ് പത്രത്തിലെ ഈ വാർത്തയെത്തുടർന്ന് ഞാൻ അന്വേഷണസംഘത്തിലെ പ്രധാ നികളെ വിളിച്ചുവരുത്തി ഓഫീസിൽ വച്ച് ചർച്ച ചെയ്തു. ഐ.ബി. എന്തുതന്നെയായാലും രമൺ ശ്രീവാസ് തവയെ അറസ്റ്റുചെയ്യണമെന്ന് ആവശ്യപ്പെടും. എന്താ ഇനി ചെയ്യേണ്ടത്? ഇതായിരുന്നു എന്റെ മനസ്സിൽ നീ റ്റലായി നിന്നത്.\n"സർ, ഐ.ബി.ക്കാരോട് തർക്കത്തിനും വഴക്കിനും പോകണ്ട. വല്ല റിപ്പോർട്ടും സാറിനെതിരെ എഴുതി കേന്ദ്ര ഗവൺമെന്റിനയച്ചാൽ ബുദ്ധിമുട്ടാവും" എസ്.പി. ബാബുരാജ് സ്നേഹത്തോടെ എന്നോടു പറഞ്ഞു.\nഐ.ബി.ക്കാർ പറയുന്നതുപോലെ ചെയ്യാം എന്ന് കെ.കെ. ജോഷ്വായും പറഞ്ഞു. ജോഗേഷ് മൗനം പാലി ച്ചിരുന്നു. കേസ് സി.ബി.ഐ. അന്വേഷിക്കണം എന്നെഴുതിക്കൊടുത്താലോ? എന്നതായിരുന്നു എന്റെ ആ ലോചന. അത് നല്ലൊരു തീരുമാനമായി എല്ലാവരും അംഗീകരിച്ചു.\nപിറ്റേന്ന് വൈകുന്നേരം ഇന്റലിജൻസ് ഡി.ജി.പി. രാജഗോപാൽ നായരുടെ ഓഫീസിൽ വച്ചു നടന്ന കോൺ ഫറൻസിൽ രമൺ ശ്രീവാസ്തവയെ ഉടൻ അറസ്റ്റുചെയ്യണമെന്ന് ഐ.ബി. ഉദ്യോഗസ്ഥർ വാശി പിടിച്ചു. ന മ്പി നാരായണനെ അറസ്റ്റു ചെയ്യാത്തത് എന്തുകൊണ്ടാണെന്നും അവർ എന്നോടു ചോദിച്ചു.\nഐ.ബി. എന്നോട് ഒരു പ്രതിയോടെന്നപോലെയാണ് ചോദ്യം ചെയ്തതുകൊണ്ടിരുന്നത്. അതെനിക്ക് ഇഷ്ടപ്പെട്ടില്ല.\nഇതൊക്കെ വീക്ഷിച്ചുകൊണ്ടിരിക്കുന്ന രാജഗോപാലൻ നായർ അനുനയത്തിലെന്നപോലെ പറഞ്ഞു." എന്നാപ്പിന്നെ നമ്പി നാരായണന്റെ അറസ്റ്റ് ഇനി വൈകിക്കേണ്ട. ശ്രീവാസ്തവയുടെ കാര്യം പിന്നീട് തീരു മാനിക്കാം, എന്താ?"\nഞാനത് സമ്മതിച്ചു. നമ്പി നാരായണനെതിരെ അറസ്റ്റു ചെയ്യാനുള്ള തെളിവുകൾ ലഭിച്ചിട്ടുണ്ട്. ബാംഗ്ല രിൽ നിന്നും അറസ്റ്റു ചെയ്ത ചന്ദ്രശേഖരന്റെ മൊഴി, നമ്പി നാരായണനെയും ഫൗസിയ ഹസനെയും ഹോട്ടൽ മുറിയിൽ വച്ച് കണ്ടുവെന്നും അവർ ഒരു ബിസിനസ് ഡിലാണ് സംസാരിക്കുന്നതെന്ന് ഫൗസിയ പറഞ്ഞതു മാണ്. ഇതിനു പുറമെ, നമ്പി നാരായണന്റെ വീട്ടിൽ ഉപയോഗിച്ചിരുന്ന ഫോണിൽനിന്നും അനേകം കോളു കൾ അമേരിക്ക, റഷ്യ, ഓസ്ട്രേലിയ എന്നിവിടങ്ങളിലേക്കാണ് വിളിച്ചിരിക്കുന്നത്.\nഈ ടെലഫോണാകട്ടെ കുര്യൻ കളത്തിൽ എന്ന വൻകിട കോൺട്രാക്ടറുടെ പേരിൽ എടുത്തിരിക്കുന്നതാണ്.\nമറിയം റഷീദ് അറസ്റ്റു ചെയ്യപ്പെട്ട പത്താം ദിവസം നമ്പി നാരായണൻ ഐ.എസ്.ആർ.ഒ.യിൽനിന്നും സ്വയം വിരമിക്കണമെന്ന് ആവശ്യപ്പെട്ടു കൊണ്ടുള്ള അപേക്ഷ ഡയറക്ടറായിരുന്ന മുത്തുനായകത്തിന് നൽകി. അദ്ദേഹം അപേക്ഷ ശുപാർശ ചെയ്തതുകൊണ്ട് കേന്ദ്ര ഗവൺമെന്റിലെ ഡിപ്പാർട്ട്മെന്റ് ഓഫ് സ്പേസ് അധികൃതർക്ക് അയച്ചുകൊടുത്തു.\nസ്വാഭാവികമായും ആരോപണവിധേയനായ ഒരാൾ ഐ.എസ്.ആർ.ഒ. പോലു ള്ള സ്ഥാപനത്തിൽനിന്നും ജോലി രാജിവെച്ചാൽ അയാൾ സിംഗപ്പൂരിലേക്കോ മറ്റോ കടന്നുകളയാനുള്ള സാധ്യതകൾ ഏറെയാണ്. ഇതിനുമുമ്പും പല ശാസ്ത്രജ്ഞരും, അവരുടെ സേവനത്തിന് മറ്റു രാജ്യങ്ങളിൽ കൂടുതൽ ശമ്പളവും സൗകര്യവും കിട്ടുമെന്നറിഞ്ഞുകൊണ്ട് നാടുകടന്നിട്ടുണ്ട്. ഇവരുടെ പേരിൽ എന്തെങ്കി ലും കേസുണ്ടാവുകയാണെങ്കിൽ പിന്നീടൊരിക്കലും അവരെ അറസ്റ്റു ചെയ്യുവാൻ പറ്റാത്തവിധം അവർ രക്ഷപ്പെട്ടിട്ടുണ്ട്. ഈ അവസ്ഥ ഉണ്ടാകരുത് എന്നു കാണിച്ച് നമ്പി നാരായണനെ അറസ്റ്റു ചെയ്യാം. കേസ് സി.ബി.ഐയ്ക്ക് വിടുന്നതിന് ഉത്തരവ് നൽകണം എന്നാവശ്യപ്പെട്ടുകൊണ്ടുള്ള റിപ്പോർട്ട് ഞാൻ നവംബർ 30ന് വൈകുന്നേരം തയ്യാറാക്കി നൽകി. ഡി.ജി.പി. മധുസൂദനന്റെ ഓഫീസിൽ എത്തിച്ചു.\nഡി.ജി. പിയുടെ പി.എയ്ക്കാണ് റിപ്പോർട്ട് നൽകിയത്. പിറ്റേന്നു രാവിലെ മധുസൂദനൻ എന്നെ വിളിപ്പിച്ചു. "നിങ്ങൾ റിപ്പോർട്ടു നൽകിയതു നന്നായി. ഹോം സെക്രട്ടറിയും മുഖ്യമന്ത്രിയും ഇന്നലെത്തന്നെ നിങ്ങളുടെ നിർദേശം അംഗീകരിച്ചു. കേന്ദ്ര സർക്കാരിലേക്ക് ഫാക്സ് സന്ദേശവും അയച്ചു." സിഗരറ്റിൽ പുക ആഞ്ഞുവലിച്ചുകൊണ്ടാണ് അദ്ദേഹം പറഞ്ഞുതീർത്തത്. "പ്രധാനമന്ത്രിയുടെ ഓഫീസ് ഈ കേസ് സി.ബി.ഐ.യ്ക്ക് നൽകണമെന്ന് ആവശ്യപ്പെട്ടുകൊണ്ടിരിക്കുക യായിരുന്നു" എന്നുകൂടി കേട്ടപ്പോൾ എന്റെയുള്ളിൽ അപായമണി മുഴങ്ങി. "അപ്പോൾ സി.ബി.ഐ. ഉടനെ വരുമോ സർ? ഞാൻ ചോദിച്ചു. "ഓ. യെസ്. രണ്ടുദിവസത്തിനുള്ളിൽ എത്തും.” ഡി.ജി.പി. തിടുക്കത്തിൽ പറഞ്ഞു. സി.ബി.ഐയുടെ വരവിനെക്കുറിച്ച് എന്റെ ടീമിലുള്ളവരോടെല്ലാം ഞാൻ പറഞ്ഞു.\nനവംബർ 30ന് സ്പെഷൽ ടീമിലെ അംഗമായിരുന്ന ഇൻസ്പെകക്ടർ യോഗേഷ നമ്പി നാരായണനെ അറസ്സു ചെയ്തു. തൊട്ടടുത്ത ദിവസംതന്നെ എസ്.കെ. ശർമ്മയെ ഡി.വൈ.എസ്.പി. ജോഷ് തിരുവനന്തപുരം പങ്കജ് ഹോട്ടലിൽനിന്നും അറസ്റ്റു ചെയ്തതു.\nകേസ് ഡയറി എഴുതി പൂർത്തിയാക്കി ഞങ്ങൾ കാത്തിരുന്നു. നമ്പി നാരായണനെ അറസ്റ്റു ചെയ്യണമെ ന്ന ഇന്റലിജൻസ് ഡി.ജി.പി. രാജഗോപാൽ നായരുടെ നിർദേശം രേഖയാക്കി എഴുതി വാങ്ങാതിരുന്നത് എനിക്ക് പറ്റിയ പിഴവായിരുന്നു. അതിനും പിന്നീട് ഞാൻ കനത്ത വില നൽകേണ്ടിവന്നു.\nഡിസംബർ രണ്ടിന് സി.ബി.ഐ. ടീമിന്റെ സന്ദേശം വന്നു. "കേസിന്റെ എഫ്.ഐ.ആർ. റിമാന്റ് റിപ്പോർ ട്ട് മുതലായ രേഖകൾ ഇംഗ്ലീഷിലേക്കു പരിഭാഷപ്പെടുത്തി വയ്ക്കുക."\nപിറ്റേന്നുതന്നെ ഐ.ജി. മദൻലാൽ ശർമ്മയും ഒരു സംഘവും കേരളത്തിലെത്തി. ഡിസംബർ നാലിന് ഏല്പിക്കാനുള്ള കേസ് ഡയറി ഞാനെഴുതി. അതുവരെയുള്ള കേസ് ഡയറി ജോഷയാണ് എഴുതിയത്. എന്നാൽ അന്വേഷണ ഉദ്യോഗസ്ഥൻ എന്ന നിലയിൽ അവസാനത്തെ കേസ് ഡയറി ഞാനാണ് എഴുതിയിരുന്നത്. ഈ കേസിൽ എന്തൊക്കെ ചെയ്തതു? എന്തൊക്കെയാണ് നിഗമനങ്ങൾ? എന്തൊക്കെ ഇനി ചെയ്യാം? എ ന്നതൊക്കെ ഉൾപ്പെടുന്നതാണ് അവസാന കേസ് ഡയറി. ഞാൻ എന്റെ നിഗമനങ്ങളും അതിൽ രേഖപ്പെടുത്തേണ്ടതുണ്ടായിരുന്നു. പക്ഷേ, ആ കേസ് ഡയറി പരസ്യമാവുകയും തുടർന്ന് വിവാദമാവുകയും ചെയ്തതു.\nരമൺ ശ്രീവാസ്തവയെ അറസ്റ്റു ചെയ്യുവാൻ നിർദേശം നൽകണമെന്നാവശ്യപ്പെട്ട മുൻ നക്സലൈറ്റ് പ്രവർത്തകനായ അഡ്വ. എ.എക്സ്. വർഗീസ് കേരള ഹൈക്കോടതിയിൽ പൊതുതാത്പര്യ ഹർജി ഫയൽ ചെയ്തിരുന്നു. ജസ്റ്റിസ് ശ്രീധരനും ജസ്റ്റിസ് പടനായ്ക്കും അടങ്ങുന്ന ഡിവിഷൻ ബെഞ്ചിന്റെ മുമ്പാകെയായിരുന്നു കേസ്.\nശ്രീവാസ്തവയ്ക്കക്കെതിരെ യാതൊരു തെളിവുമില്ലെന്നും അദ്ദേഹത്തിനെതിരെ ഉയർന്ന ആരോപണങ്ങൾ കേരളാ പൊലീസിലെ വിഭാഗീയതയുടെ ഫലമാണെന്നും മറിയം റഷീദയേയും മറ്റു പ്രതികളേയും കേരളാ പൊലീസ് കസ്റ്റഡിയിൽ വച്ച് പീഡിപ്പിച്ചിരുന്നുവെന്നും മറ്റും സി.ബി.ഐ. ഡിവൈ എസ്.പി. സുരേന്ദ്രപാൽ ഹൈക്കോടതിയിൽ സത്യവാങ്മൂലം ഫയൽ ചെയ്തിരുന്നു.\nഡിവിഷൻ ബെഞ്ച് ഐ.ബി. റോ, എന്നീ അന്വേഷണസംഘങ്ങളോട് 'എന്തെങ്കിലും തെളിവുണ്ടെങ്കിൽ ഹാജരാക്കണമെന്ന് നിർദേശിച്ചു. ഒപ്പംതന്നെ കേരളാ പൊലീസിന്റെ കേസ് ഡയറി വരുത്തി പരിശോധിക്കു കയും ചെയ്തു. ഒരു രേഖയും കോടതിയിൽ ഹാജരാക്കാനാവില്ലെന്ന് റോ അറിയിച്ചു. ഐ.ബി.യാണെങ്കിൽ, മറിയം റഷീദയെയും ഫൗസിയ ഹസനെയും പീഡിപ്പിച്ചു എന്ന സി.ബി.ഐ. സത്യവാങ്മൂലം തെറ്റാണെന്ന് തെളിയിക്കുന്നതിനുവേണ്ടി മാത്രം മൂന്നു വീഡിയോ കാസറ്റുകൾ ഒരു ഉദ്യോഗസ്ഥൻ വശം ഹൈക്കോടതി യിൽ ഹാജരാക്കി.\nകേരളാ പൊലീസിന്റെ കേസ് ഡയറി പരിശോധിക്കുകയും ഐ.ബി. കൊടുത്തയച്ച വീഡിയോ കാസൈറ്റ് കോടതി കാണുകയും ചെയ്തത്തിനെത്തുടർന്ന് 1995 ജനുവരി 13ന് ഹൈക്കോടതി സുപ്രധാനമായ വിധി പ്രസ്താവിച്ചു. സി.ബി.ഐ. സത്യവാങ്മൂലത്തിൽ പറഞ്ഞതിനെ ഖണ്ഡിക്കുന്നതായിരുന്നു ആ വിധി. ഫൗ സിയ, ചന്ദ്രശേഖരൻ, ശശികുമാരൻ എന്നിവരെ ചോദ്യം ചെയ്യുന്ന വേളയിൽ എടുത്ത വീഡിയോയിൽ നിന്നും അവർ നിർഭയരായിട്ടാണ് വിവരങ്ങൾ നൽകിയത് എന്നും ശാരീരികമോ മാനസികമോ ആയി അവരെ ഉപദ്രവിച്ചതിനെത്തുടർന്ന് സമ്മർദ്ദത്തിലായിരുന്നുവെന്നു കരുതാനാവില്ലെന്നും രമൺ ശ്രീവാസ്തവയ്ക്കക്കെതിരെ സുപ്രധാനമായ തെളിവുകൾ ഉണ്ടെന്നും കോടതി രേഖപ്പെടുത്തി.\nഅന്ന് കോടതിവിധി മറിച്ചായിരുന്നുവെങ്കിൽ എനിക്കും മറ്റു അന്വേഷണ ഉദ്യോഗസ്ഥർക്കുമെതിരെ ക്രിമിനൽ കേസ് രജിസ്റ്റർ ചെയ്ത് അന്വേഷണമുണ്ടാവുമായിരുന്നു.\nകോടതിവിധി വന്നയുടനെ രമൺ ശ്രീവാസ്തവയെ അന്വേഷണവിധേയമായി സസ്പെൻഡ് ചെയ്തു. കോൺഗ്രസ്സിലെ ആന്റണി ഗ്രൂപ്പുനേതാക്കളായ സുധീരൻ, ഉമ്മൻചാണ്ടി, ചെറിയാൻ ഫിലിപ്പ്, എം.ഐ. ഷാനവാസ് മുതലായവരും കെ.എം. മാണി, പി.കെ. കുഞ്ഞാലിക്കുട്ടി എന്നിവരും മറ്റും ഡൽഹിയിലെത്തി ഹൈക്കമാന്റിനുമേൽ നേതൃമാറ്റം എന്ന ആശയം ശക്തിയായി ആവശ്യപ്പെട്ടുകൊണ്ടിരുന്നു. ഒടുവിൽ 1995 മാർച്ചിൽ കെ. കരുണാകരൻ രാജിവെച്ചു.\nഏപ്രിൽമാസം എ.കെ. ആന്റണി ഡൽഹിയിൽനിന്നും കേരളത്തിലെത്തി മുഖ്യമന്ത്രിയായി അധികാരമേറ്റു. അന്നുമുതൽ ഇന്നുവരെ അധികാരം ആന്റണി ഗ്രൂപ്പിനു സ്വന്തമായി. കരുണാകരന്റെ മക്കളും അടുത്ത അനുയായികളും അധികാരത്തിന്റെ അകത്തളങ്ങളിൽ നിന്നു നിഷ്കാസിതരായി. 'എ' ഗ്രൂപ്പിന് അതിന്റെ രാഷ്ട്രീയ അധികാരം നേടുവാൻ ബിഷപ്പുമാരുടെ ഗൂഢാലോചനയിൽ ആ വിർഭവിച്ചതാണ് ഐ.എസ്.ആർ.ഒ. ചാരക്കേസ് എന്ന് സമൂഹത്തിൽ കുറേപ്പേരെങ്കിലും ഇന്നും വിശ്വസിക്കുന്നുണ്ടാവും. ആരോപണങ്ങൾ ഉയർത്തുന്നവർക്ക് തെളിയിക്കേണ്ട ബാധ്യതയില്ലാത്ത രാജ്യമാണല്ലോ ഇന്ത്യ.\nരമൺ ശ്രീവാസ്തവ ഉന്നതമായ ഔദ്യോഗിക രാഷ്ട്രീയ മേഖലകളിൽ അതിശക്തമായ സ്വാധീനമുള്ളയാളാണ്. അദ്ദേഹത്തിന്റെ സഹോദരൻ വിക്രം ശ്രീവാസ്തവ ഐ.ജിയാണ്, പ്രധാനമന്ത്രിയുടെ ഓഫീസിൽ സുരക്ഷാവിഭാഗം മേധാവിയായിരുന്നു. അവരുടെ പിതാവായ കെ.കെ. ശ്രീവാസ്തവയും ഉത്തർപ്രദേശിൽ ഐ.ജി.യായിരുന്നു. ശ്രീവാസ്തവമാരും സിൻഹമാരുമൊക്കെ ഉൾപ്പെടുന്ന കയസ്ഥ സമുദായത്തിന് അതിശക്തമായ സ്വാധീനം എല്ലാ കാലത്തും രാഷ്ട്രീയമണ്ഡലങ്ങളിലുണ്ട്.\nഇതിനെല്ലാം പുറമെ, പ്രധാനമന്ത്രി നരസിംഹറാവുവിന്റെ മകൻ പ്രഭാകര റാവു, ഹൈദരാബാദിലെ വൻ വ്യവസായിയായ രവീന്ദ്ര റെഡ്ഡി എന്നിവരെപ്പറ്റി ഐ.ബി. എഴുതി അയച്ച റിപ്പോർട്ടുകൾ നരസിംഹറാവുവിനെ രോഷാകുലനാക്കിയിരുന്നു. ഇതെല്ലാം ഉന്നത ഉദ്യോഗസ്ഥ രാഷ്ട്രീയ ബിസിനസ് മേഖലകളിൽ കടുത്ത ചലനമുണ്ടാക്കിയിരുന്നു. ഐ.എസ്.ആർ.ഒ. ചാരക്കേസ് വെറും കളവും കൃത്രിമവും കെട്ടിച്ചമച്ചതുമാണെന്ന് തെളിയിക്കേണ്ടത് അവരുടെയൊക്കെ ആവശ്യമായിരുന്നു. ഇതിന്റെയൊക്കെ വിശദവിവരങ്ങൾ ഐ.ബിയുടെ ഉന്നത ഉദ്യോഗസ്ഥനായിരുന്ന എം.കെ. ധാർ 'ഓപ്പൺ സീക്രട്ടസ് എന്ന തന്റെ പുസ്തകത്തിൽ വിവരിച്ചിട്ടുണ്ട്.\nസി.ബി.ഐ. ഡയറക്ടർ വിജയരാമറാവു തിരുവനന്തപുരത്തെത്തിയതോടെയാണ് കേസന്വേഷണത്തിന്റെ ദിശ മാറ്റിയത്. പ്രധാനമന്ത്രി നരസിംഹറാവുവിന്റെ കേരളത്തിലേക്കുള്ള രഹസ്യയാത്രയും സി.ബി.ഐ. അന്വേഷണത്തിന്റെ ഗതി മാറ്റിവിട്ടു. കേരളാ ഹൈക്കോടതി സി.ബി.ഐ.യ്ക്കെതിരെ വിമർശനമുന്നയിച്ചു. സി.ബി.ഐ. ഡയറക്ടറോട് നേരിട്ട സത്യവാങ്മൂലം സമർപ്പിക്കുവാൻ ആവശ്യപ്പെട്ടു. ഇത് സി.ബി.ഐ. ഉദ്യോഗസ്ഥരിൽ അമർഷമുണ്ടാക്കി.\nസി.ബി.ഐ. സംഘത്തിൽ മലയാളിയായ ഡി.ഐ.ജി. പി. മധുസൂദനൻ നായർ എന്ന പി.എം. നായരുണ്ടായിരുന്നു. പത്രങ്ങളിലും മാസികകളിലും സി.ബി.ഐ. അന്വേഷണത്തെ പിന്താങ്ങി വാർത്തകൾ കൊടുക്കുക, ചാരക്കേസ് കെട്ടിച്ചമച്ചതാണെന്ന് വരുത്തിത്തീർക്കുന്നതിന് മീഡിയയിൽ സ്വാധീനം ചെലുത്തുക എന്ന ചുമതലയുമായിട്ടാണ് പി.എം. നായർ ഡൽഹിയിൽനിന്നും ഇങ്ങോട്ട് വന്നത്.\nഎഷ്യാനെറ്റിലെ 'കണ്ണാടി' എന്ന പരിപാടിയിലൂടെ മറിയം റഷീദ്, ഫൗസിയ ഹസൻ, നമ്പി നാരായണൻ മുതലായവരുടെ അഭിമുഖം ആവർത്തിച്ച അവതരിപ്പിച്ചു. മംഗളം പത്രവും ചില മനുഷ്യാവകാശപ്രവർത്തകരും സാഹിത്യകാരന്മാരും മറിയം റഷീദയ്ക്കും നമ്പി നാരായണനും വേണ്ടി കരഞ്ഞുകൊണ്ട് സംസാരിക്കുന്നു. അക്ഷരാഭ്യാസമില്ലാത്ത മറിയം റഷീദയെയാണോ ഇത്രയും വലിയ ദൗത്യം ഏൽപ്പിക്കുക എന്ന് പരിഹാസത്തോടെ ചിലർ ചോദിച്ചു. പിന്നെന്തിനാണ് മറിയം റഷീദയും ഫൗസിയ ഹസനും വന്നതെന്ന് അവർ ചോദിച്ചില്ല. ചിന്തിച്ചില്ല.\nമറിയം റഷീദ് എന്ന യുവതി മാലദ്വീപ് സർക്കാരിന്റെ അർദ്ധസൈനിക വിഭാഗമായ നാഷണൽ സെക്യു രിറ്റി സർവീസിൽ ജോലി ചെയ്തതു വന്നിരുന്ന ഒരു ഉദ്യോഗസ്ഥയായിരുന്നു. ഒരു പ്രത്യേക ദൗത്യവുമായി ആ രാജ്യത്തെ സർക്കാർ അവരെ ഇന്ത്യയിലേക്ക് അയയ്ക്കുകയായിരുന്നു. 1994 ജൂൺ മുതൽ നൂറിലധികം ദിവസം അവർ തിരുവനന്തപുരത്തും ബാംഗ്ലൂരിലുമായി താമസിച്ചത് നഗരക്കാഴ്ചകൾ കണ്ട് രസിക്കുവാനായിരുന്നി ല്ല. തന്റെ ദൗത്യം പൂർത്തിയാക്കുവാൻ വേണ്ടിയായിരുന്നു. അന്നത്തെ മാലദ്വീപ്ത് പ്രസിഡന്റായിരുന്ന അബ്ദുൾ ഗയും സർക്കാരിനെതിരെ എതിർപക്ഷക്കാർ നടത്തുന്ന നീക്കങ്ങൾ കണ്ടെത്തി, മാലദ്വീപ് സർക്കാരിലെ ഉന്നതരെ കൃത്യമായി അറിയിച്ചുകൊണ്ടിരിക്കുകയെന്നതായിരുന്നു ആ ദൗത്യം.\nനമ്പി നാരായണനുവേണ്ടി വാദിക്കുന്ന മനുഷ്യാവകാശ പ്രവർത്തകർ സിബി മാത്യുവിനെയും വിജയനെയും വെറുതെ വിടരുത് എന്ന് ആക്രോശിച്ചു. ഡി.ജി.പിമാരായ മധുസൂദനനും രാജഗോപാലൻ നായരും കേരളാ പൊലീസിലെ ഉദ്യോഗസ്ഥർക്കുവേണ്ടി ഒരു വാക്കുപോലും സംസാരിക്കുവാൻ തയ്യാറായില്ല.\nമറിയം റഷീദയെ വിസാ കാലാവധിക്കുശേഷം ഇന്ത്യയിൽ താമസിപ്പിച്ചുവെന്ന കേസ് വിചാരണ ചെയ്ത എറണാകുളം ചീഫ് ജുഡീഷ്യൽ മജിസ്ട്രേറ്റ് മോഹനരാജൻ അവരെ വെറുതെ വിട്ടു. തുടർന്ന് പത്രങ്ങളിൽ വലിയ വാർത്ത വന്നു. 'ചാരക്കേസും ഇതേ രീതിയിൽ അവസാനിപ്പിക്കാൻ സി.ബി.ഐ. ഒരുങ്ങുന്നു' എന്ന്. ഇതിനു പിന്നാലെ മറ്റൊരു വിവരംകൂടി അറിഞ്ഞു. സി.ബി.ഐയിലെ ഡി.ഐ.ജി. പി.എം. നായർ, ഡി. ജി.പി. മധുസൂദനന്റെ ഓഫീസിൽ പലതവണ വന്ന് അദ്ദേഹവുമായി ചർച്ച നടത്തുന്നുണ്ടെന്ന് എനിക്ക് വിവരം കിട്ടി. ഇതറിഞ്ഞ് ഞാൻ എസ്.പി. ബാബുരാജിനെയുംകൊണ്ട് ഡി.ജി.പി. മധുസൂദനനെ അദ്ദേഹത്തിന്റെ ഭാര്യവീടായ കരുനാഗപ്പള്ളിയിൽ ചെന്നു കണ്ടു. "ഞങ്ങൾ തെറ്റൊന്നും ചെയ്തിട്ടില്ലെന്ന് സാറിനുമറിയാം. സി.ബി.ഐക്കാർ ഞങ്ങളെ ഉപദ്രവിക്കുന്ന രീതിയിൽ ഫൈനൽ റിപ്പോർട്ടെഴുതാൻ അനുവദിക്കരുത്."\nഎസ്.പി. ബാബുരാജ് ഒന്നും മിണ്ടാതെ കൂടെയിരുന്നതേയുള്ള. ബാബുരാജ് ഡി.ജി.പിയുടെ സ്വന്തം ആളാണല്ലോ. രണ്ടുദിവസം കഴിഞ്ഞപ്പോൾ ഡി.ജി.പിയെ വീണ്ടും അദ്ദേഹത്തിന്റെ ഓഫീസിൽ പോയി കണ്ടു. ഞാൻ എന്റെ ആവശ്യം ആവർത്തിച്ചു. "ഞാനെന്തു ചെയ്യാനാ? ഞാൻ പറയുന്നതുപോലെ സി.ബി.ഐ. എഴുതുമോ? ഡി.ജി.പി. മധുസൂദനൻ ദേഷ്യപ്പെട്ടാണ് അത് പറഞ്ഞത്. സി.ബി.ഐ.യിലെ പി.എം.നായരുടെ സന്ദർശനം ഞാനറിഞ്ഞത് അദ്ദേഹത്തോട് ഞാൻ പറഞ്ഞില്ല. ഡി.ജി.പി. തന്റെ കീഴുദ്യോഗസ്ഥരെ സംരക്ഷിക്കുവാൻവേണ്ടി യാതൊന്നും ചെയ്യില്ലെന്ന് എനിക്ക് മനസ്സിലായി. ഒരുദിവസം ഞാൻ ഓഫീസിലിരിക്കെ ചങ്ങനാശേരി സ്വദേശിയായ ഒരു യുവാവ് എന്നെ കാണുവാനായി വന്നു. അയാൾ വളരെ അസ്വസ്ഥനായിരുന്നു. എനിക്ക് ഒരു സന്ദേശവുമായിട്ടാണ് അയാൾ വന്നതെന്നു പറ ഞ്ഞു. എന്താണ് സന്ദേശം? “ആരിൽ നിന്ന്? ഞാൻ അയാളോട് ചോദിച്ചു.\nഅയാൾ പറഞ്ഞു: "ഞാൻ കോഴിക്കോട് ജില്ലയിലെ കുളത്തുവയലിൽ ധ്യാനത്തിനു പോയതാണ്. ധ്യാനത്തിന്റെ മൂന്നാംദിവസം ഫാദർ സി.ജെ. വർക്കി പ്രസംഗിച്ചുകൊണ്ടിരിക്കെ അദ്ദേഹം പെട്ടെന്നു നിർത്തി. എ ല്ലാവരും സ്തുതിച്ചു പ്രാർത്ഥിക്കുക, തനിക്കൊരു സന്ദേശം കിട്ടുന്നു എന്ന് ഉറക്കെ വിളിച്ചുപറഞ്ഞു. ഞങ്ങൾ യേശുവേ സ്തോത്രം, ആരാധന എന്നൊക്കെ ഉറക്കെ പറഞ്ഞ് സ്തുതിച്ചു.\nഫാദർ വർക്കി തുടർന്നു പറഞ്ഞു: "ഞാനൊരു പൊലീസുദ്യോഗസ്ഥനെ കാണുന്നു. കാക്കി വേഷമാണ്. അയാൾ വളരെയേറെ വേദനിക്കുന്നു. എന്തോ വിഷമഘട്ടത്തിലൂടെ കടന്നുപോകുന്നു. അയാളുടെ പേര് സിബി മാത്യു എന്നാണ്. എല്ലാവരും ആ വ്യക്തിക്കുവേണ്ടി പ്രാർത്ഥിക്കു" എന്ന്. അവിടെയിരിക്കുന്ന ആർക്കെങ്കിലും ആ വ്യക്തിയെ അറിയുമെങ്കിൽ ഈ വിവരം അയാളെ അറിയിക്കുക എന്നും ഫാദർ പറഞ്ഞു. സർ, എന്റെ നാട്ടുകാരനായതുകൊണ്ട് ഞാൻ പറയാൻ വന്നതാണ്."\nഅയാൾ ഇതും പറഞ്ഞ് പുറത്തേക്കിറങ്ങി നടന്നു. ചങ്ങനാശേരി കുളത്തുങ്കൽ അന്തോനിച്ചന്റെ മകനാണ് ആ വന്ന വ്യക്തി. അയാളുടെ ജ്യേഷ്ഠസഹോദരൻ വിജി എന്റെ സഹപാഠിയായിരുന്നു.അയാൾ പോയതോടെ എന്തോ അപകടം എന്നെ കാത്തിരിക്കുന്നതായി എനിക്ക് തോന്നി. ചാരക്കേസു മായി ബന്ധപ്പെട്ടുതന്നെയായിരിക്കുമോ?\n1996 ഏപ്രിൽ 30ന് സി.ബി.ഐ. ചാരക്കേസിൽ ക്ലോഷർ റിപ്പോർട്ട് സമർപ്പിച്ചു. മേയ്ക്ക് രണ്ടിന് സി.ജെ.എം. പ്രതികളെ കുറ്റവിമുക്തരാക്കി ഉത്തരവ് നൽകുമെന്ന് പത്രവാർത്തയിലൂടെ അറിഞ്ഞു. ഞാനും ഇൻസ്പെക്സ് ടർ വിജയനും ഇതറിഞ്ഞ് സി.ജെ.എം. കോടതിയിലെത്തി. ശാസ്തമംഗലം അജിത് എന്ന വക്കീലിനെയും ഞങ്ങൾ കൊണ്ടുപോയിരുന്നു. കേസിലെ വാദിയായ വിജയന്റ് നിയമാനുസൃതം ലഭിക്കേണ്ട നോട്ടീസ് ലഭി ച്ചിട്ടില്ലെന്നും അതിനാൽ സി.ബി.ഐ. റിപ്പോർട്ട് സ്വീകരിക്കരുതെന്നും വക്കീൽ വാദിച്ചു. എന്നാൽ കേരള സർക്കാരിനുവേണ്ടി അസിസ്റ്റന്റ് പബ്ലിക്സ് പ്രോസികൂട്ടർ നോട്ടീസ് എടുത്തിട്ടുണ്ട്. വാദിയായ ഉദ്യോഗസ്ഥന് വേറെ നോട്ടീസ് നൽകേണ്ടതില്ല എന്ന് സി.ജെ.എം. പറഞ്ഞു.\nഏപ്രിൽ 30നാണ് സി.ബി.ഐ. ക്ലോഷർ റിപ്പോർട്ട് കോടതിയിൽ സമർപ്പിക്കുന്നത്. തൊട്ടടുത്ത ദിവസം മേയ്ക്ക് ഒന്ന് മേയ്ക്ക് ദിനമായതിനാൽ പൊതു അവധിയാണ്. പിറ്റേദിവസം മേയ്ക്ക് രണ്ടിന് രാവിലെ പതിനൊന്നുമ ണിയാവുമ്പോഴേക്കും 115 പേജുള്ള സി.ബി.ഐ.യുടെ ക്ലോഷർ റിപ്പോർട്ട് വായിച്ച് പഠിച്ച് ഉത്തരവു തയ്യാറാ ക്കി ടൈപ്പു ചെയ്ത് സി.ജെ.എം. കേസിലെ പ്രതികളെ കുറ്റവിമുക്തരാക്കി. ഇത്രയും വേഗത്തിൽ 115 പേജു ള്ള ക്ലോഷർ റിപ്പോർട്ട് വായിക്കാനും അതിന്റെ അടിസ്ഥാനത്തിൽ വിശകലനം നടത്തി ഉത്തരവ് എഴുതി ടൈപ്പ് ചെയ്ത് എത്തിക്കുവാൻ സി.ജെ.എം. കാണിച്ച വ്യഗ്രത എന്തിന്റെ അടിസ്ഥാനത്തിലാണ് എന്ന് മന സ്സിലായിരുന്നില്ല. പിന്നീട് വിജയൻ ഇക്കാര്യത്തിൽ പറഞ്ഞു. അന്നത്തെ സി.ജെ.എം. പ്രതികളിൽ ഒരാളായ ശശികുമാരന്റെ അടുത്ത ബന്ധുവാണെന്ന്\nകോടതിമുറിയിൽ വലിയ ആരവമായിരുന്നു. മറിയം റഷീദയുടെ വക്കീൽ പ്രസാദ് ഗാന്ധി തയ്യാറാക്കി ക്കൊണ്ടുവന്ന ഹർജി, കേസന്വേഷിച്ച ഉദ്യോഗസ്ഥർക്കെതിരെ 25 ലക്ഷം രൂപ നഷ്ടപരിഹാരം ആവശ്യപ്പെ ട്ടായിരുന്നു. അത് സി.ജെ.എം. വാങ്ങി കേരള സർക്കാരിനും ഡി.ജി.പിക്കും നോട്ടീസ്യയ്ക്കുവാനും ഉത്തര വായി. പ്രസാദ് ഗാന്ധി ഞങ്ങളെ നോക്കി ആർത്തു ചിരിച്ചു. സർക്കാർ അഭിഭാഷകനായ കാർത്തികേയുപ്പണി ക്കർ ‘ഞാൻ ഈ നാട്ടുകാരനല്ല എന്ന ഭാവത്തിൽ ഇരുന്നു. ഞാനും വിജയനും എന്തു ചെയ്യണമെന്നറിയാ തെ നിന്നു. നിയമപരമായിട്ടില്ലാതെ ഒന്നും ചെയ്തിട്ടില്ല. നീതിന്യായ വ്യവസ്ഥയിൽ പൂർണ്ണ വിശ്വാസമർപ്പിച്ച താണോ ഞങ്ങളുടെ തെറ്റ? അതോ ഞങ്ങളുടെ ബന്ധുക്കളായി ജഡ്ജിമാരാരും ഇല്ലെന്നതോ?\nഞങ്ങൾ നിരാശയോടെ തിരുവനന്തപുരത്തേക്കു മടങ്ങി. ഞങ്ങൾ സി.ജെ.എമ്മിന്റെ നോട്ടീസിനെപ്പറ്റി വി ശദമായിത്തന്നെ അന്വേഷിച്ചു. ക്രിമിനൽ നടപടി നിയമം 250-ാം വകുപ്പുപ്രകാരം ആ നോട്ടീസ് നിലനിൽക്കു കയില്ല എന്നു കണ്ടുപിടിച്ചു. തെളിവെടുപ്പും വിചാരണയും പൂർത്തിയായ കേസുകളിലാണ് അത്തരം നോട്ടീ സുകൾ അയയ്ക്കക്കേണ്ടത്. ഞങ്ങൾ വീണ്ടും എറണാകുളത്തുവന്ന് പ്രോസികൃഷൻ ഡെപ്യൂട്ടി ഡയറക്ടർ റാമിനെ കണ്ട കാര്യങ്ങൾ ബോധ്യപ്പെടുത്തി. അടുത്ത ദിവസം കേസ് വിളിച്ചപ്പോൾ മജിസ്ട്രേറ്റ് ഈ നഷ്ടപരിഹാരക്കേസ് തള്ളി.\nപക്ഷേ, നിയമയുദ്ധം ഇവിടെ ആരംഭിക്കുകയായിരുന്നു. സി.ജെ.എം. കോടതിയുടെ വിധിക്കെതിരെ കേരള സർക്കാരാണ് ഹൈക്കോടതിയിൽ റിവിഷൻ ഹർജി ഫയൽ ചെയ്യേണ്ടിയിരുന്നത്. എന്നാൽ അന്നത്തെ മുഖ്യ\nമന്ത്രിയായിരുന്ന ശ്രീ. എ.കെ. ആന്റണിക്ക് മജിസ്ട്രേറ്റിന്റെ ഉത്തരവിനെതിരെ റിവിഷൻ ഹർജി ഫയൽ ചെയ്ത് പുനഃപരിശോധന നടത്തുവാൻ യാതൊരു താത്പര്യവുമില്ലായിരുന്നു. അതുകൊണ്ട്, മജിസ്ട്രേറ്റിന്റെ ഉത്തരവ് ആരാലും ചോദ്യം ചെയ്യപ്പെട്ടില്ല. 1996ലെ നിയമസഭാ തെരഞ്ഞെടുപ്പിൽ 'ചാരക്കേസ് ചർച്ചാ വിഷയമായിരുന്നു. പ്രധാനമന്ത്രി നരസിംഹ റാവുവിന്റെ തിരുവനന്തപുരത്തേക്കുള്ള രഹസ്യയാത്രയും കേസ് അന്വേഷണം തിരിച്ചുവിടുവാനുള്ള സി. ബി.ഐ. ഡയറക്ടർ വിജയരാമറാവുവിന്റെ ശ്രമവും തെരഞ്ഞെടുപ്പുവേളയിൽ ചർച്ച ചെയ്യപ്പെട്ടു. തെരഞ്ഞെ ടുപ്പിൽ ഇടതുപക്ഷ മുന്നണി വിജയിച്ചു. ഇ.കെ. നായനാർ മുഖ്യമന്ത്രിയായി.\nചാരക്കേസ് വീണ്ടും അന്വേഷിക്കണമെന്നും സി.ബി.ഐ. റിപ്പോർട്ട് സ്വീകാര്യമല്ലെന്നും മന്ത്രിമാർ കൂടി ച്ചേർന്ന് തീരുമാനത്തിലെത്തി. അഡ്വക്കേറ്റ് ജനറലായി ചാർജെടുത്ത് എം.കെ. ദാമോദരൻ എന്നെയും വിജ യനെയും എറണാകുളത്തേക്ക് വിളിപ്പിച്ചു.\n"സി.ബി.ഐ.യ്ക്ക് അന്വേഷണം കൈമാറുവാൻ സംസ്ഥാന സർക്കാർ പുറപ്പെടുവിച്ച വിജ്ഞാപനം റദ്ദ ചെയ്യുവാൻ തീരുമാനിച്ചു. നിങ്ങൾ മുഖ്യമന്ത്രിക്ക് ഒരു നിവേദനം നൽകണം. സി.ബി.ഐ. അന്വേഷണത്തി ലെ പിഴവുകൾ എടുത്തു പറയണം." എ.ജി. എം.കെ. ദാമോദരൻ ഞങ്ങളോട് ആവശ്യപ്പെട്ടു.\nനിയമപരമായി അതു നിലനിൽക്കുമോ എന്ന് എനിക്ക് സംശയമുണ്ടായിരുന്നു അക്കാര്യം അദ്ദേഹത്തോ ട് സൂചിപ്പിച്ചപ്പോൾ, "നിയമത്തിന്റെ വഴിയിൽ നമ്മൾ ചരിത്രം സൃഷ്ടിക്കും സിബി' എന്നായിരുന്നു ലാഘവ ത്തോടെ അദ്ദേഹം പറഞ്ഞത്.\nതൊട്ടടുത്ത മുറിയിൽ ഉണ്ടായിരുന്ന പ്രോസികൃഷൻ ഡയറക്ടർ കല്ലട സുകുമാരൻ ഒരു ജുഡീഷ്യൽ അന്വേഷണം നടത്തണം എന്ന അഭിപ്രായക്കാരനായിരുന്നു. പക്ഷേ അഡ്വക്കേറ്റ് ജനറൽ പറഞ്ഞത് നടന്നു.\nഡി.ഐ.ജി. സെൻകുമാറിന്റെ നേതൃത്വത്തിൽ വീണ്ടും അന്വേഷണം നടത്തുവാൻ ഉത്തരവായി. എന്നാൽ ഈ വിജ്ഞാപനം കേരള ഹൈക്കോടതിയിൽ കുറ്റാരോപിതർ ചോദ്യം ചെയ്തു.\n1996 നവംബറിൽ വിധി വന്നു. കേസ് വീണ്ടും അന്വേഷിക്കാൻ കേരള സർക്കാരിന് അധികാരമുണ്ട്.\nസെൻകുമാറിന് തുടർന്ന് അന്വേഷിക്കാനുള്ള അനുവാദം സി.ജെ.എം. കോടതി നൽകി. അപ്പോഴേക്കും കുറ്റാരോപിതർ ഈ തീരുമാനം സുപ്രീംകോടതിയിൽ ചോദ്യം ചെയ്തു. സെൻകുമാർ ഒരൊറ്റ സാക്ഷിയെ പ്പോലും ചോദ്യം ചെയ്യുവാനോ അന്വേഷണത്തിന്റെ ആദ്യചുവടെങ്കിലും വയ്ക്കുവാനോ തയ്യാറായില്ല. അ തുകൊണ്ട് പ്രതികൾക്ക് സുപ്രീംകോടതിയിൽനിന്നും സ്റ്റേ ഉത്തരവ് വാങ്ങുവാൻ എളുപ്പത്തിൽ സാധിച്ചു. അ തോടെ ചാരക്കേസിലെ രണ്ടാമത്തെ അന്വേഷണവും അവസാനിച്ചു. പിന്നീട് നടന്നതെല്ലാം നിയമയുദ്ധവും പത്രമാധ്യമങ്ങളിലൂടെയും ടി.വി. ചാനലുകളിലൂടെയുമുള്ള കുറ്റാരോപണങ്ങളും വിചാരണയും മാത്രമായിരുന്നു.\n1998 ൽ സുപ്രീംകോടതിയിൽ ഐ.എസ്.ആർ.ഒ. ചാരക്കേസിന്റെ അപ്പീലുകൾ വാദം തുടങ്ങാനിരിക്കെ പലതവണ ഞാൻ അഡ്വക്കേറ്റ ജനറലിനൊപ്പം ന്യൂഡൽഹിയിൽ പോയി. അവിടെ ചെന്നപ്പോഴാണ് കേരള സർക്കാരിനുവേണ്ടി ഹാജരാകുന്നത് ശാന്തിഭൂഷൺ എന്ന സീനിയർ അഭിഭാഷകനാണെന്ന് അറിയുന്നത്. ശാന്തിഭൂഷൺ 1977ലെ ജനതാപാർട്ടി സർക്കാരിൽ നിയമമന്ത്രിയായിരുന്നു. അക്കാലംതൊട്ടുതന്നെ ജഡ്ജിമാ രുടെ അഴിമതിയും വഴിവിട്ട ബന്ധങ്ങളും പരസ്യമാക്കുന്നയാളും അവർക്കെതിരെ പരാതി അയയ്ക്കുന്നയാളു മായിരുന്നു. ഇതൊക്കെ ജഡ്ജിമാർ മനസ്സിൽ സൂക്ഷിച്ചിട്ടുണ്ടാവണം. അതുകൊണ്ട് ജഡ്ജിമാർക്കൊക്കെ ശാ ന്തിഭൂഷൺ അനഭിമതനാണ്. ശാന്തിഭൂഷണോടുള്ള വ്യക്തിവിദേഷം ഒരുപക്ഷേ ഈ കേസിനെ ബാധിച്ചേ ക്കാം എന്ന് ഞാൻ ഭയന്നിരുന്നു.\nഞാൻ എന്റെ ഭയം എം.കെ. ദാമോദരനോട് പറഞ്ഞില്ലെങ്കിലും അദ്ദേഹം അത് മനസ്സിലാക്കി എന്നോടു പറഞ്ഞു. "സി.ബി.ഐയ്ക്കക്കെതിരെ കേസു വാദിക്കുവാൻ പലരും തയ്യാറല്ല. അതുകൊണ്ടാണ് ഒടുവിൽ ശാന്തി ഭൂഷണെ എൻഗേജ് ചെയ്തത്. സാരമില്ല സിബി, നമുക്ക് പൊരുതിനോക്കാം. ഞാൻ രാജീവ് ധവാനേയും കെ.കെ. വേണുഗോപാലിനെയുമൊക്കെ കിട്ടുമോയെന്ന് ശ്രമിക്കാം."\nഅന്താരാഷ്ട്ര ബന്ധങ്ങളും സൈനിക സ്ഥാപനത്തിലെ രേഖകളും ഒക്കെ സംബന്ധിച്ചുള്ള ചാരക്കേസി ന്റെ അന്വേഷണം ഒരു കേന്ദ്രസർക്കാർ ഏജൻസി അന്വേഷിക്കുന്നതാണ് ഉചിതം എന്ന് 1994 നവംബർ 30ന് ഞാൻ ഡി.ജി.പിക്ക് നൽകിയ കത്തിൽ എഴുതിയിരുന്നു. അതിനെത്തുടർന്നാണ് കേരള സർക്കാർ 246/1994 എന്ന നമ്പറിലുള്ള ചാരക്കേസ് സി.ബി.ഐയ്ക്ക് ശുപാർശ ചെയ്തത്. സി.ബി.ഐ. അന്വേഷണത്തിൽ കേ സ് കളവും കൃതിമവുമാണെന്ന് കോടതിയിൽ റിപ്പോർട്ടു കൊടുത്തപ്പോൾ വീണ്ടും സംസ്ഥാന പൊലീസ് അന്വേഷണം നടത്തിക്കൊള്ളാം എന്ന് 1996 ജൂണിൽ ഉത്തരവിട്ടതിന്റെ യുക്തിഭദ്രത സുപ്രീംകോടതിയെ ബോധ്യപ്പെടുത്തുക എന്നത് വലിയൊരു പ്രതിസന്ധിയായിരുന്നു. 1996ലെ കേരളസർക്കാരിന്റെ ഉത്തരവ് എ. ജി.യുടെ നിയമോപദേശപ്രകാരമായിരുന്നുവെങ്കിലും ഇക്കാര്യം സുപ്രീംകോടതിയെ ബോധ്യപ്പെടുത്തുന്നതി നെക്കുറിച്ച അദ്ദേഹം ആകുലപ്പെട്ടു.\nകേന്ദ്രസർക്കാർ ഏജൻസികൾ, കേന്ദ്ര ഇന്റലിജൻസ് ബ്യൂറോ, റിസർച്ച് ആന്റ് അനാലിസിസ് വിങ്ങ് എ ന്നിവ കേരള പൊലീസിന്റെ അന്വേഷണത്തോടു സഹകരിക്കാം എന്നൊരു കത്ത് കേന്ദ്ര ആഭ്യന്തര വകുപ്പിൽ നിന്ന് ലഭിച്ചാൽ ഈ പ്രശ്നം പരിഹരിക്കുമെന്നും കേസ് നമ്മൾ ജയിക്കുമെന്നും എം.കെ. ദാമോദരൻ എ നോടു പറഞ്ഞു. ഇതിനായി ഒരുദിവസം എന്നെയും കൂട്ടി അദ്ദേഹം കേന്ദ്ര നിയമമന്ത്രിയായിരുന്ന തമ്പി ദുത്തെയെ കാണാൻ പോയി. ഞാൻ പ്രൈവറ്റ് സെക്രട്ടറിയുടെ മുറിയിൽ കാത്തിരുന്നു. മന്ത്രിയുമായി സംസാ രിച്ച് തിരിച്ചെത്തിയ എം.കെ. ദാമോദരൻ നിരാശയോടെ പറഞ്ഞു. "നമ്മൾ വിചാരിച്ചതുപോലെ നടക്കില്ല."\nഅദ്ദേഹം ആലോചനയിൽ മുഴുകി. കേരളാ ഹൗസിലെത്തിയപ്പോഴാണ് വിശദീകരിച്ച് പറഞ്ഞത്. തമ്പിദുത്തെ പറയുന്നത് നിങ്ങളുടെ പാർട്ടിക്കാരനായ ഇന്ദ്രജിത്ത് ഗുപ്തയായിരുന്നുവല്ലൊ ഇതുവരെ യും കേന്ദ്ര ആഭ്യന്തരമന്ത്രി. എന്നിട്ട് അദ്ദേഹം നിങ്ങൾ ഇപ്പോൾ ആവശ്യപ്പെടുന്ന കാര്യം ചെയ്തതുതന്നില്ല ല്ലോ എന്നാണ്. അതുകൊണ്ട് തമ്പിദുത്തെയ്ക്ക് ഇക്കാര്യത്തിൽ ഉറപ്പുവരുത്തുവാൻ സാധിക്കില്ലെന്നും.\nഐ.കെ. ഗുജ്റാൾ പ്രധാനമന്ത്രിയായിരുന്നപ്പോൾ സി.പി.ഐ.യുടെ ഇന്ദ്രജിത് ഗുപ്തതയായിരുന്നു ആഭ്യ ന്തരമന്ത്രി. അക്കാലത്ത് ഇന്ദ്രജിത് ഗുപ്തത നൽകാത്തത് തുടർന്നുവന്ന വാജ്പേയ്ക്ക് മന്ത്രിസഭയിൽ നിയമമന്ത്രി യായ എ.ഐ.എ.ഡി.എം.കെ.ക്കാരനായ താൻ എങ്ങനെ നൽകും എന്നതായിരുന്നു തമ്പിദുത്തെയുടെ ചോദ്യം.\n"ഇന്ദ്രജിത് ഗുപ്തതയെ സാർ നേരിട്ട് കണ്ടിരുന്നോ? ഞാൻ എം.കെ. ദാമോദരനോട് ചോദിച്ചു.\n'ഉവ്വ്. കണ്ടിരുന്നു. എന്നാൽ സി.ബി.ഐ. അന്വേഷണം പൂർത്തിയാക്കിയ ഒരു കേസിൽ ഇനി കൂടുതൽ അന്വേഷണം ആവശ്യമില്ലെന്നാണ് കേന്ദ്ര ആഭ്യന്തരവകുപ്പ് ഫയലിൽ നോട്ടെഴുതിയത്.' ഇനി ഇക്കാര്യത്തിൽ ഒന്നും ചെയ്യാനില്ലെന്ന് എനിക്ക് മനസ്സിലായി. കേസിന്റെ വാദം നടന്നു. എം.കെ. മുഖർജി, അബ്ദുൾ ക്വാദിരി എന്ന ജഡ്ജിമാരുടെ ബെഞ്ചിലാണ് വാ ദം കേട്ടത്. നമ്പിനാരായണനുവേണ്ടി ഹാജരായ ഹരീഷ് സാൽവെ സി.ബി.ഐ. റിപ്പോർട്ടിനെ പിന്താങ്ങി ശക്തിയായി വാദിച്ചു.\nതിരുവനന്തപുരം ചീഫ് ജുഡീഷ്യൽ മജിസ്ട്രേറ്റ്, കേസിന്റെ അന്വേഷണം പുനരാരംഭി ക്കുവാൻ നൽകിയ ഉത്തരവിൽ "ഈ കേസിൽ ഇതുവരെ ശേഖരിച്ച തെളിവുകൾ വിലയിരുത്തുമ്പോൾ, അന്വേഷണം തുടർന്നു നടത്തുന്നപക്ഷം പ്രതികളെ ശിക്ഷിക്കുവാൻ പര്യാപ്തതമായ കൂടുതൽ തെളിവുകൾ ശേഖരിക്കുവാൻ കഴിയും' എന്ന് വിലയിരുത്തിയിരുന്നു. ഇത് ഉദ്ധരിച്ചുകൊണ്ടായിരുന്നു സാൽവെ വാദിച്ചത്. "പ്രതികളെ ശിക്ഷിക്കണമെന്ന മുൻവിധിയോടെയാണ് ഇതെഴുതിയിരിക്കുന്നത്' എന്ന് അദ്ദേഹം വാദിച്ചു.\nഅന്വേഷണം നടത്തി സത്യം കണ്ടെത്തുന്നതിനല്ല, പ്രതികളെ ശിക്ഷിക്കണമെന്ന മുൻവിധിയോടെയാണ് ഇ ത് എഴുതിയിരിക്കുന്നതെന്നും ഇതാണ് അന്വേഷണത്തിന്റെ രീതിയെങ്കിൽ ഒരിക്കലും പ്രതികൾക്ക് നീതി ല ഭിക്കുകയില്ലെന്നും അദ്ദേഹം ഉറഞ്ഞുതുള്ളി. മറിയം റഷീദയേയും ഫൗസിയ ഹസനെയും പൊലീസ് പീഡിപ്പിച്ചു എന്നും മറ്റും ഫൗസിയ ഹസനുവേ ണ്ടി ഹാജരായ അഡ്വ. പ്രസാദ് ഗാന്ധി വാദിച്ചപ്പോൾ ജസ്റ്റിസ് മുഖർജി അദ്ദേഹത്തെ ശകാരിച്ചു. "കേരള ഹൈക്കോടതിയുടെ ഉത്തരവിൽ പ്രതികളെ ചോദ്യം ചെയ്തപ്പോൾ തയ്യാറാക്കിയ വീഡിയോ ദൃശ്യങ്ങളെ പ്ര തിപാദിച്ചുകൊണ്ട് ഡിവിഷൻ ബെഞ്ച് (ജസ്റ്റിസ് ശ്രീധരനും പടനായ്ക്കും) എഴുതിയതൊന്നും നിങ്ങൾ ക ണ്ടിട്ടില്ലേ? അങ്ങനെ ഒരു കോടതി രേഖപ്പെടുത്തിയ ഈ കേസിൽ പ്രതികളെ പൊലീസ് പീഡിപ്പിച്ചുവെന്നും മറ്റും ഈ അത്യുന്നത് കോടതിയിൽ വന്നു വാദം പറയുന്നതെന്തിനാണ്? എന്നു ചോദിച്ചു.\nസി.ബി.ഐ.യ്ക്ക് ഒരിക്കൽ നൽകിയ അനുമതി പിന്നീട് പിൻവലിക്കാനാവില്ല എന്ന് സി.ബി.ഐയ്ക്കു വേണ്ടി ഹാജരായ അഡീഷണൽ സോളിസിറ്റർ ജനറൽ അൽത്താഫ് അഹമ്മദ് വാദിച്ചു. സി.ബി.ഐ. വാദം അപൂർണ്ണമായിരുന്നു എന്ന ശാന്തിഭൂഷണിന്റെ വാദം ദുർബലമായിരുന്നു. കോടതി അദ്ദേഹത്തെ നിരുത്സാഹ പ്പെടുത്തുകയും ചെയ്തതോടെ കേസിന്റെ കാര്യത്തിൽ ഏതാണ്ട് തീരുമാനമായെന്ന് എനിക്ക് തോന്നി.\nഞാൻ തിരുവനന്തപുരത്തേക്ക് മടങ്ങി. എന്റെ ജോലിയിൽ മുഴുകി.\n1998 ഏപ്രിൽ 29ന് ഉച്ചകഴിഞ്ഞ് ഏകദേശം നാലുമണി നേരത്ത് തിരുവനന്തപുരം മസ്കറ്റ് ഹോട്ടലിനു മുൻവശമുള്ള ജംഗ്ഷനിൽ ഗതാഗതനിയന്ത്രണത്തിനായി കോൺക്രീറ്റ് കോണുകൾ സ്ഥാപിക്കുന്നതിന്റെ മേൽനോട്ടം വഹിച്ചുകൊണ്ട് റോഡിൽ നിൽക്കുകയായിരുന്നു ഞാൻ. പെട്ടെന്ന് ഏതോ ഒരു പക്ഷിയുടെ കാ ഷ്ഠം മുകളിൽനിന്ന് എന്റെ വലതുചെവിയെ ഉരസിക്കൊണ്ട് തോളിൽ വന്നു വീണു. സ്വാഭാവികമായും, ഒന്ന് മുകളിലേക്ക് നോക്കി അവിടെ നിന്നും മാറിനിന്ന്, അത് കഴുകിക്കളയുക എന്നതുമാത്രമായിരിക്കും എനിക്ക് ചെയ്യാനുണ്ടായിരുന്നത്.\nപക്ഷേ, അന്ന് എന്തുകൊണ്ടോ എന്റെ മനസ്സ് അനിഷ്ടകരമായത് എന്തോ സംഭവിക്കാൻ പോകുന്നുവെ ന്ന് മന്ത്രിക്കുന്നതുപോലെ എനിക്ക് തോന്നി. വരാൻ പോകുന്ന അപകടത്തിന്റെ സൂചനയായി കണക്കാക്കാ നാണ് എനിക്ക് അപ്പോൾ തോന്നിയത്.\nഞാൻ വീട്ടിലേക്ക് പോയി. അരമണിക്കുറിനുള്ളിൽ മംഗളം പ്രതത്തിലെ ജയചന്ദ്രൻ എന്നെ വിളിച്ചു പറ ഞ്ഞു. "സർ, ഒരു ബാഡ് ന്യൂസുണ്ട്. ചാരക്കേസിൽ സുപ്രീംകോടതി കടുത്ത വിമർശനവുമായി വിധി എഴുതി ക്കഴിഞ്ഞു. കൂടുതൽ കാര്യങ്ങൾ നാളത്തെ പ്രതത്തിൽ വായിക്കാം."\nജയചന്ദ്രൻ വളരെക്കാലമായി രമൺ ശ്രീവാസ്തവയുടെ അടുത്ത സുഹൃത്തായി അറിയപ്പെട്ടിരുന്ന ആളായിരുന്നു.\nപിറ്റേദിവസത്തെ പത്രങ്ങളിലെല്ലാം വാർത്ത വന്നു. 'ജനാധിപത്യ വ്യവസ്ഥയ്ക്കു ചേരാത്ത നടപടിയാണ് നായനാർ സർക്കാരിന്റേത് എന്ന് സുപ്രീംകോടതി.'\nസി.ബി.ഐയുടെ റിപ്പോർട്ട് സുപ്രീംകോടതി അംഗീകരിച്ചു. പത്രങ്ങളിൽ സി.ബി.ഐയുടെ വാദമുഖ ങ്ങൾ നിരത്തി. സത്യം ജയിച്ചുവെന്ന് കെ. കരുണാകരൻ. അങ്ങനെ ഒരുപാട് റിപ്പോർട്ടുകൾ, പ്രതികരണങ്ങള്\nയഥാർത്ഥത്തിൽ മറിയം റഷീദയും ഫൗസിയയും ഇന്ത്യയിൽ എന്തിനു വന്നു? അവരും ശാസ്ത്രജ്ഞന്മ ാരും ചാരവൃത്തി നടത്തിയതിനു തെളിവുണ്ടോ? കേരളാ പൊലീസിന്റെ കണ്ടെത്തലുകൾ എത്രത്തോളം സ ത്യമായിരുന്നു? ഐ.ബി.യുടെ വിലയിരുത്തലുകൾ എന്തായിരുന്നു? റോയുടെ ഇടപെടലുകൾ എത്രത്തോളമുണ്ട്? ഇതൊന്നും സുപ്രീംകോടതി ചർച്ച ചെയ്തില്ല.\nഒരിക്കൽ സി.ബി.ഐ. അന്വേഷണത്തിനു സംസ്ഥാന സർക്കാർ നൽകിയ അനുമതി പിന്നീട് പിൻവലി ച്ചുകൊണ്ടുള്ള വിജ്ഞാപനം നിയമപരമായി നിലനിൽക്കുന്നതാണോ എന്ന നിയമപ്രശ്നം മാത്രമേ ചർച്ചാ വിഷയമാക്കിയിട്ടുള്ളൂ എന്നത് വിധിന്യായത്തിന്റെ ആരംഭത്തിൽത്തന്നെ പറയുന്നുണ്ട്. പക്ഷേ, ചാനലുകളും പത്രങ്ങളും അതൊന്നും കണ്ടതായി ഭാവിച്ചില്ല. പകരം, ചാരക്കേസ് വെറും കെട്ടുകഥയാണെന്ന മട്ടിൽ പ്രച രണം നടത്തി. മനുഷ്യാവകാശ പ്രവർത്തകരും സാംസ്കാരിക പ്രവർത്തകരും എന്നെ അധിക്ഷേപിച്ചും വി മർശിച്ചും നമ്പി നാരായണന്റെ മനുഷ്യാവകാശങ്ങളെക്കുറിച്ച വാതോരാതെയും സംസാരിച്ചുകൊണ്ടിരുന്നു. പത്രപവർത്തകരായിരുന്ന കെ.എം. റോയ്ക്ക്, ബി.ആർ.പി. ഭാസ്കർ, എഴുത്തുകാരനായ സക്കറിയ, ഡോ. സെ ബാസ്റ്റ്യൻ പോൾ തുടങ്ങിയവർ നമ്പി നാരായണനെ അനുകൂലിച്ച് എഴുതുകയും പ്രസംഗിക്കുകയും ചെയ്തതു പോന്നു.\nഎന്തായിരുന്നു സംഭവിച്ചതെന്ന് വാദിക്കാൻ ആരുമുണ്ടായില്ല. റിട്ടയർ ചെയ്തതു എന്നതുകൊണ്ടെങ്കിലും മധുസൂദനനും രാജഗോപാലൻ നായരും എന്തെങ്കിലും എതിർവാദം ഉന്നയിക്കുമെന്ന് ഞാൻ കരുതിയിരുന്നു. പക്ഷേ, അവർ മൗനംപാലിച്ചു.\nകേരളാ പൊലീസിലെ ഉന്നത ഉദ്യോഗസ്ഥന്മാർ നൂറുശതമാനവും രമൺശ്രീവാസ്തവയെ ഞാൻ കള്ള ക്കേസിൽ കുടുക്കിയെന്ന് വിശ്വസിക്കുകയും പരസ്യമായി പറയുകയും ചെയ്തു.\nഞാൻ പൊലീസ് വകുപ്പിൽ തീർത്തും ഒറ്റപ്പെട്ടു ആ സമയങ്ങളിൽ, "അതേസമയം ഞാൻ കേസ് അന്വേഷിച്ചിട്ടില്ല. അതുകൊണ്ട് ഞാൻ തെറ്റുകാരനല്ല" എന്ന മട്ടിൽ സെൻകുമാർ എന്നിൽനിന്നും അകൽച്ച പാലിച്ചു.\nസെൻകുമാറായിരുന്നു സുപ്രീംകോടതിയിൽ കേരള സർക്കാരിനുവേണ്ടി അഫിഡവിറ്റ് തയ്യാറാക്കി ഫയൽ ചെയ്തത്. അതു തയ്യാറാക്കുന്ന വേളയിൽ എന്നെ അറിയിക്കുകയോ ചർച്ച ചെയ്യുകയോ ചെയ്തിരുന്നില്ല. അതുകൊണ്ടുതന്നെ പ്രധാനമായ പല വസ്തുതകളും അതിൽ ചേർത്തിരുന്നുമില്ല. അവയിൽ ചിലതൊ ക്കെ വാദ്രപതിവാദത്തിനിടയിൽ എം.കെ. ദാമോദരൻ ചൂണ്ടിക്കാട്ടിയപ്പോൾ ജസ്റ്റിസ് മുഖർജി അഡ്വക്കേറ്റ് ജ നറലിനെ ശാസിച്ചുകൊണ്ടു ചോദിച്ചു: "നിങ്ങൾ ഇപ്പോൾ പറയുന്ന കാര്യങ്ങൾ നിങ്ങളുടെ അഫിഡവിറ്റിൽ ഉ ണ്ടോ? ഇല്ല എന്നു മാത്രമേ എം.കെ. ദാമോദരന് പറയുവാൻ കഴിയുമായിരുന്നുള്ളൂ. സെൻകുമാർ അത്തരം കാര്യങ്ങളൊന്നും അതിൽ ചേർത്തിരുന്നില്ലല്ലോ. "എങ്കിൽ പുതിയ കാര്യങ്ങളൊന്നും പറയേണ്ടതില്ല" എന്ന് ജഡ്ജി എം.കെ. ദാമോദരനെ ശാസിച്ചു.ഇതൊന്നും ചർച്ച ചെയ്യപ്പെട്ടില്ല.\nരമൺ ശ്രീവാസ്തവയുടെ അടുത്ത ബന്ധുവും കേരളാ പൊലീസിലെ ഐ.ജി.യുമായിരുന്ന അരവിന്ദ ര ഞ്ജൻ ഐ.പി.എസ്. ശ്രീവാസ്തവയ്ക്കുവേണ്ടി പ്രചാരവേല ഏറ്റെടുത്തു. എന്റെ സഹപാഠികളായിരുന്ന ഐ.പി.എസ്. ഉദ്യോഗസ്ഥർക്കിടയിൽ എനിക്കെതിരെ അപവാദപ്രചരണം നടത്തി. പലരും അതിൽ വിശ്വസി ച്ചു. അവർക്കിടയിലൊക്കെ ഞാൻ ഒറ്റപ്പെട്ടു. വല്ലപ്പോഴും ഡൽഹിയിൽ വച്ചും മറ്റും കണ്ടുമുട്ടുമ്പോൾ അവരു ടെ പെരുമാറ്റത്തിൽ നിന്നും എനിക്കത് മനസ്സിലായി.\nസി.ബി.ഐ.യിലെ ഡി.ഐ.ജിയായിരുന്ന പി.എം. നായരും ഇത്തരം പ്രചാരവേലകൾക്ക് നേതൃത്വം കൊ ടുത്തു. സി.ബി.ഐ. അന്വേഷണം ശരിയാണെന്ന് വരുത്തിത്തീർക്കാൻ ആദ്യമേ പത്രങ്ങളിലും ചാനലുകളി ലും കയറിയിറങ്ങിയത് പി.എം. നായരായിരുന്നുവല്ലോ. അന്വേഷണത്തേക്കാൾ അദ്ദേഹം നടത്തിയത് പി. ആർ.ഒ. ജോലികളായിരുന്നു. സി.ബി.ഐ.യുടെ റിപ്പോർട്ട് അംഗീകരിച്ചു എന്നത് പരമാവധി ചർച്ച ചെയ്യിക്ക ണമെങ്കിൽ എന്നെപ്പോലുള്ള അന്വേഷണ ഉദ്യോഗസ്ഥനെ കരിവാരി തേയ്ക്കുകയും വേണം. അങ്ങനെ എ ല്ലാവിധത്തിലും ഞാൻ ഒറ്റപ്പെട്ടു കഴിഞ്ഞു.\n1998 ആഗസ്റ്റ് മാസത്തിൽ എന്നെ ക്രൈംബ്രാഞ്ച് വിഭാഗം ഐ.ജി.യായി നിയമിച്ചു. ക്രൈംബ്രാഞ്ച് ഐ. ജി.യായി ജോലി ചെയ്തതുവരവെ ചാരക്കേസുമായി ബന്ധപ്പെട്ട മറ്റൊരു സംഭവമുണ്ടായി. ഐ.എസ്.ആർ.ഒ. കേസിലെ കുറ്റാരോപിതരായിരുന്ന നമ്പി നാരായണൻ, എസ്.കെ. ശർമ്മ എന്നിവർ എനിക്കും മറ്റു ചില ഉ ദ്യോഗസ്ഥർക്കുമെതിരെ വക്കീൽ നോട്ടീസ് അയച്ചു. തുടർന്ന് ശർമ്മ ബാംഗ്ലൂരിലും നമ്പിനാരായണൻ തിരുവ നന്തപുരത്തും സിവിൽ കേസും ഫയൽ ചെയ്തതു. ഒരു കോടി രൂപ നഷ്ടപരിഹാരം ആവശ്യപ്പെട്ടുകൊണ്ടാ ണ് നമ്പിനാരായണൻ കേസ് ഫയൽ ചെയ്തത്. അതേസമയം ഫീസ് കെട്ടിവയ്ക്കുവാൻ ആസ്തിയില്ലാത്ത 'പാപ്പർ അഥവാ 'ഇൻഡിജൻറ് ആണെന്ന രീതിയിലായിരുന്നു കേസ് ഫയൽ ചെയ്തത്. ശർമ്മ 55 ലക്ഷം രൂ പയാണ് നഷ്ടപരിഹാരമാവശ്യപ്പെട്ടത്. ഇതിനെല്ലാം പുറമെ നമ്പി നാരായണൻ ദേശീയ മനുഷ്യാവകാശ ക മ്മീഷൻ ചെയർമാൻ ജസ്റ്റിസ് വെങ്കിടചെല്ലയ്യയെ നേരിട്ട് കണ്ട പരാതി നൽകുകയും ചെയ്തു.\nഈ പരാതിയുടെ അടിസ്ഥാനത്തിൽ 2001 മാർച്ചിൽ ദേശീയ മനുഷ്യാവകാശ കമ്മീഷൻ കേരള സർക്കാ രിനോട്, നമ്പി നാരായണന് 10 ലക്ഷം രൂപ നഷ്ടപരിഹാരം നൽകണമെന്നും സിബി മാത്യുവിനും മറ്റ് രണ്ട് ഉദ്യോഗസ്ഥർക്കുമെതിരെ അച്ചടക്കനടപടിയെടുക്കണമെന്നും ഉത്തരവു നൽകി. ഇതു സംബന്ധിച്ച് പത്രങ്ങ ളിൽ വലിയ വാർത്തകൾ വന്നു. നമ്പി നാരായണൻ മനുഷ്യാവകാശ ലംഘനങ്ങളുടെ 'ഇര'യാണെന്ന് ദൃശ്യ ശ്രവ്യമാധ്യമങ്ങളിലൂടെ പ്രകീർത്തിക്കപ്പെട്ടു. എന്നാൽ മേല്പറഞ്ഞ ഉത്തരവ് ബന്ധപ്പെട്ട ഉദ്യോഗസ്ഥർക്ക് നോട്ടീസ് അയയ്ക്കാതെയും അവർക്ക് ഈ വിഷയത്തെ സംബന്ധിച്ച് പറയാനുള്ളത് കേൾക്കാതെയും തികച്ചും ഏകപക്ഷീയമായി പുറപ്പെടുവിച്ച ഉത്തരവായിരുന്നു എന്നത് വേണ്ടപോലെ വാർത്തകളിൽ ഇടംപിടിച്ചില്ല. ബഹു സുപ്രീം കോടതിയുടെ തന്നെ അടിസ്ഥാന പ്രമാണമായ 'സ്വാഭാവികനീതി (Natural Justice)യുടെ വ്യക്തമായ നിഷേധമായിരുന്നു നടന്നത് എന്നുള്ളത് ശ്രദ്ധിക്കപ്പെടാതെ പോയി.\nഈ ഉത്തരവിനെതിരെ കേരള സർക്കാർ ഹൈക്കോടതിയിൽ റിട്ട് ഹർജി നൽകിക്കൊണ്ട് റ്റേസ്റ്റ് ഓർഡർ സമ്പാദിച്ചു. എന്നാൽ ഹൈക്കോട തിയിൽനിന്ന് അവസാന തീരുമാനം ഉണ്ടായത് 2012ലാണ്. അന്ന് കേരളത്തിൽ ഭരണത്തിലുണ്ടായിരുന്ന യു. ഡി.എഫ്. സർക്കാർ ഈ കേസിൽ വേണ്ടത്ര താത്പര്യം എടുക്കാതിരുന്നതിനാൽ വിധി നമ്പി നാരായണന് അനുകൂലമായി. ഇതിന്റെ ഫലമായി സർക്കാർ നമ്പി നാരായണന് നഷ്ടപരിഹാരമായി 10 ലക്ഷം രൂപ നൽകേണ്ടി വന്നു. എന്നാൽ സിബി മാത്യ അടക്കമുള്ള പൊലീസ് ഉദ്യോഗസ്ഥന്മാർക്കെതിരെ അച്ചടക്കനട പടി സ്വീകരിക്കണമെന്നുള്ള ദേശീയ മനുഷ്യാവകാശ കമ്മീഷന്റെ ഉത്തരവ് കേരള ഹൈക്കോടതി റദ്ദ് ചെയ്തു.\nചന്ദ്രശേഖരനാകട്ടെ അഞ്ചുകോടി രൂപ നഷ്ടപരിഹാരമാവശ്യപ്പെട്ട ബാംഗ്ലൂരിൽ സിവിൽ കേസ് ഫയൽ ചെയ്തതു. കേസിലെ മൂന്നാംപ്രതിയും തിരുവനന്തപുരം സ്വദേശിയുമായ ശശികുമാരനാകട്ടെ വക്കീൽ നോട്ടീ സ് അയച്ചതുമില്ല, നഷ്ടപരിഹാരം ആവശ്യപ്പെട്ടതുമില്ല.\nനമ്പി നാരായണൻ നഷ്ടപരിഹാരക്കേസ് കൊടുത്തത് എല്ലാ പ്രതങ്ങളിലും വാർത്തയായി വന്നു. ചാന ലുകളിൽ പ്രത്യേക വാർത്തകളായി അവതരിപ്പിക്കാനും അദ്ദേഹത്തിന് സാധിച്ചു.\nനീതിവിട്ട് ഞാൻ ഒന്നും ചെയ്തിട്ടില്ല. ആത്മാർത്ഥതയോടെ സർക്കാരിനോടും ജനങ്ങളോടുമുള്ള കർത്ത വ്യങ്ങൾ നിറവേറ്റാൻ മാത്രമാണ് ഞാൻ എപ്പോഴും ശ്രമിച്ചിട്ടുള്ളത്. ഞാനൊരു അഴിമതി നടത്തിയെന്നോ എ ന്റെ താത്പര്യങ്ങൾക്കുവേണ്ടി എപ്പോഴെങ്കിലും പ്രവർത്തിച്ചുവെന്നോ, സാമ്പത്തികലാഭത്തിനു വേണ്ടി ഏ തെങ്കിലും കേസ് വഴിമാറ്റിയെന്നോ ആർക്കെങ്കിലും ഏതെങ്കിലും കേസിൽ എന്നെക്കുറിച്ച ആരോപിക്കാനാ വുമോ? എന്നിട്ടും എന്നെ അപമാനിക്കാൻ ചിലർ ശ്രമിച്ചുകൊണ്ടിരിക്കുന്നു. അവർക്കെതിരെ കേസ് കൊടു ക്കണം, അവരെ കോടതി കയറ്റണം എന്ന് ഞാൻ ആഗ്രഹിച്ചു. ദുരഭിമാനവും വാശിയും അഹംഭാവവും അ പ്പോൾ വേണ്ടുവോളം എന്നിലുണ്ടായിരുന്നു.\nനമ്പി നാരായണനെതിരെ സ്വകാര്യഅന്യായം ഫയൽ ചെയ്യുവാനായിരുന്നു എന്റെ തീരുമാനം.തിരുവനന്തപുരം ജില്ലാ ഗവൺമെന്റ് പ്ലീഡറായിരുന്ന രാജഗോപാലൻ നായർ എന്നോട്, "കേരളസർ ക്കാർ വാദിയായിത്തന്നെ ഇത്തരം കേസുകൾ ഫയൽ ചെയ്യാൻ സാധിക്കും" എന്ന് പറഞ്ഞു. അങ്ങനെ സർ ക്കാർ വാദിയായി തിരുവനന്തപുരം ജില്ലാക്കോടതിയിൽ സി.സി. 1/2000 നമ്പറായി കേസ് ഫയൽ ചെയ്തു. ഈ കേസിലെ സാക്ഷിവിസ്താരം പൂർത്തിയാക്കി 2002ൽ വിധി പറയുവാൻ ജഡ്ജിയായിരുന്ന മുരളീധരൻ തയ്യാറായിരുന്നു.കേസിൽ കഴമ്പുണ്ടെന്നും നമ്പി നാരായണനെ ശിക്ഷിക്കുമെന്നും വക്കീലന്മാർ അടക്കമുള്ള എല്ലാവരും കരുതി. എന്നാൽ എല്ലാവരെയും അമ്പരിച്ചുകൊണ്ടാണ് ജഡ്ജി കേസ് തള്ളിയത്.\nഈ കേസ് തള്ളുന്നതിന് ജഡ്ജി നിരത്തിയ കാരണങ്ങൾ വിചിത്രമായിരുന്നു. 'ഇപ്രകാരം ഒരു കേസ് ക്രി മിനൽ നടപടി നിയമം 199(2) വകുപ്പുപ്രകാരം കോടതി മുമ്പാകെ ഫയൽ ചെയ്യുന്നതിന് സർക്കാരിന്റെ രേഖാ മൂലമുള്ള അനുമതി വാങ്ങേണ്ടതാണ്. പബ്ലിക്സ് പ്രോസികയ്ക്കൂട്ടർ അപ്രകാരം വാങ്ങിയ അനുമതിയുടെ കാലാവ ധി 26.41999ന് അവസാനിച്ചു. പിന്നീട് അനുമതി ഉത്തരവു വാങ്ങിയത് അതേ മാസം 29ന് ആയിരുന്നു. പ ക്ഷേ, കേസ് ഫയൽ ചെയ്തത് 27നാണ്. കേസ് ഫയൽ ചെയ്യുന്ന ദിവസം അനുമതി പ്രാബല്യത്തിൽ ഇല്ല.'\nഅടുത്ത കാരണം: 'ഏഷ്യാനെറ്റ്, സൂര്യ എന്നീ ടെലിവിഷനുകളിൽ വന്ന നമ്പി നാരായണന്റെ അഭിമുഖ ത്തിന്റെ സി.ഡി. കോടതി മുമ്പാകെ ഹാജരാക്കിയില്ല.'\nമറ്റൊരു കാരണം: “സർക്കാരിന്റെ അനുമതിപത്രം നിലവിലുണ്ടായിരുന്നാലും മേൽപ്പറഞ്ഞ ടെലിവിഷൻ ഇന്റർവ്യൂവിന്റെ സി.ഡി. ഹാജരാക്കിയാലും ഈ കേസ് നിലനിൽക്കുകയില്ല. കാരണം നമ്പി നാരായണൻ സിവിൽ കോടതി മുമ്പാകെയും ദേശീയ മനുഷ്യാവകാശ കമ്മീഷൻ മുമ്പാകെയും ഫയൽ ചെയ്തിട്ടുള്ള കേ സുകളുടെ ചുരുക്കമാണ് ടെലിവിഷനിലും പത്രവാർത്തകളിലും ഉള്ളത്. അതുകൊണ്ട് അവയൊന്നുംതന്നെ മാനനഷ്ടമായി കണക്കാക്കാൻ പറ്റില്ല.'\nഇതാണ് നീതി നടപ്പാക്കേണ്ട ന്യായാധിപന്റെ നിലപാടെങ്കിൽ ഭാവിയിൽ, വിരോധമുള്ള ആർക്കെങ്കിലു മെതിരെ ഒരു കേസ് ഫയൽ ചെയ്തിട്ട്, പിന്നീട് വിരോധമുള്ള ആൾക്കെതിരെ ചാനലുകളിലൂടെ ആരോപണ ങ്ങൾ പറയാമല്ലോ! ഒരു തെറ്റും അതിലില്ല\nഞാൻ ഫ്രണ്ട്ലൈൻ എന്ന ഇംഗ്ലീഷ് മാസികയ്ക്കക്കെതിരെ കൊടുത്തിരുന്ന മാനനഷ്ടക്കേസിൽ ഹൈ ക്കോടതി ജഡ്ജി മാരിമുത്തു എഫ്.ഐ.ആർ. തന്നെ റദ്ദാക്കാൻ ഉത്തരവിട്ടിരുന്നു. ഹിന്ദു പ്രതം വകയാണ് ഫ്രണ്ട്ലൈൻ മാസിക. അവരൊക്കെ വലിയ സമ്പന്നരും സ്വാധീനമുള്ളവരുമാണ്. കേസ് പിൻവലിക്കണമെ ന്ന ചില ഇടതുപക്ഷസഹയാത്രികർ എന്നോട് ഒന്നിലേറെ തവണ പറഞ്ഞിരുന്നു. ചെറുപ്പത്തിന്റെ ചങ്കുറ്റ ത്തിൽ ഏറ്റുമുട്ടാമെന്നുതന്നെ വിചാരിച്ച് അത് ഞാൻ നിരസിച്ചു. അതിനുള്ള മറുപടിയായിരുന്നു എഫ്.ഐ. ആർ. റദ്ദ് ചെയ്തതുകൊണ്ടുള്ള ഉത്തരവ്. ഇതിൽനിന്നെല്ലാം ഇനിമേൽ മാനനഷ്ടക്കേസ് ഫയൽ ചെയ്യില്ല എ ന്ന തീരുമാനത്തിലേക്ക് ഞാനെത്തി.\nതിരുവനന്തപുരം ജില്ലാക്കോടതിയിലെ മേൽപ്പറഞ്ഞ കേസുകൊണ്ട് മറ്റൊരു അപകടം കൂടിയുണ്ടായി. ഐ.എസ്.ആർ.ഒ. ചാരക്കേസിലെ ആദ്യാവസാനമുള്ള എല്ലാ കത്തിടപാടുകളും രേഖകളും റിപ്പോർട്ടുകളുമ ടങ്ങുന്ന പൊലീസ് ഹെഡ്ക്വാർട്ടേഴ്സസിലെ രഹസ്യ ഫയൽ കോടതിയിൽ ഹാജരാക്കുവാൻ നമ്പി നാരായണ ന്റെ വക്കീൽ ആവശ്യപ്പെട്ടിരുന്നു. ഫയലിൽ ആയിരത്തിലധികം പേജുകളുണ്ടെന്നും പ്രസക്തമായ പേജുക ളുടെ പകർപ്പെടുത്തശേഷം ഫയൽ തിരികെ പൊലീസ് ആസ്ഥാനത്തേക്ക് മടക്കി അയയ്ക്കണമെന്നും സർ ക്കാർ അഭിഭാഷകനോ പൊലീസ് ആസ്ഥാനത്തുനിന്നോ ആവശ്യപ്പെട്ടില്ല.\nആ ഫയൽ കോടതിയിൽ അനേകമാസങ്ങൾ കിടന്നു.\nനമ്പി നാരായണന്റെ വക്കീലായിരുന്ന വി.ജി. ഗോവിന്ദൻ നായർ അഹംഭാവത്തോടെ പിന്നീടൊരിക്കൽ ഒരു സ്വകാര്യ ചടങ്ങിനിടെ പറഞ്ഞു: "ആ ഫയൽ ഞാനും ജൂനിയർമാരും ശരിക്കു വായിച്ചു പഠിച്ചു. ഞങ്ങൾക്കാവശ്യമുള്ളതൊക്കെ ഞങ്ങൾ പകർപ്പെടുത്തിട്ടു ണ്ട്. ഫയൽ തിരികെ വേണമെന്ന് ആവശ്യപ്പെടാതിരുന്ന ഡി.ജി.പി. ഓഫീസിന് ഒരായിരം നന്ദി."\nവാദിയുടെ കൈയിൽ എന്തൊക്കെ തെളിവുകളാണ് ഉള്ളത് എന്നറിഞ്ഞാൽ ഏതു വക്കീലിനാണ് പ്രതി യെ കുറ്റവിമുക്തനാക്കാൻ കഴിയാത്തത്. അതും പൊലീസ് രേഖകൾ തെറ്റാണെന്ന് തെളിയിക്കാൻ മറ്റൊരു രേഖയുണ്ടാക്കിയെടുക്കാൻ പോലും ബുദ്ധിമുട്ടില്ലാത്ത ഈ രാജ്യത്ത്\nപിന്നീട് ഇതേ കേസിൽ റിവിഷൻ ഹർജി ഫയൽ ചെയ്ത സർക്കാർ, ഈ വിഷയം സംബന്ധിച്ചുള്ള ആ ഭ്യന്തരവകുപ്പിന്റെ ഫയലുകൾ ഹൈക്കോടതിയിലേക്കു വരുത്തി. പത്തുപ്രന്തണ്ടുവർഷം ആ ഫയലുകൾ ഡയറക്ടർ ഓഫ് പ്രോസികൃഷന്റെ ഓഫീസ് അലമാരയിൽ കെട്ടിവച്ചിരുന്നു. റിവിഷൻ ഹർജി ഫയൽ ചെ യ്തതുമില്ല. അത്രയും വർഷങ്ങൾതന്നെ എനിക്കും മറ്റുള്ളവർക്കുമെതിരെ അച്ചടക്കനടപടിയെടുക്കണമെന്ന് ആവശ്യപ്പെട്ടുകൊണ്ട് സി.ബി.ഐ. ആസ്ഥാനത്തുനിന്നും 1996 ൽ അയച്ചിരുന്ന കത്തും റിപ്പോർട്ടും സംബ ന്ധിച്ച യാതൊരു നടപടിയും ഉണ്ടായതുമില്ല. പിന്നീട് നമ്പി നാരായണന്റെ സുഹൃത്തായ രാജശേഖരൻ ഹൈ ക്കോടതിയിൽ ഒരു റിട്ട് ഹർജി ഫയൽ ചെയ്തപ്പോഴാണ് "അച്ചടക്കനടപടി' സംബന്ധിച്ച ഒരു തീരുമാനവും ഉണ്ടായിട്ടില്ല എന്ന കാര്യം സർക്കാരിന്റെ ശ്രദ്ധയിൽപെട്ടതത്രെ!\n2011 ൽ യു.ഡി.എഫ്. സർക്കാർ അധികാരത്തിൽ വന്നപ്പോൾ ‘അച്ചടക്കനടപടി ആവശ്യമില്ല' എന്ന് തീരു മാനമെടുത്തു.\nഉടനെ അടുത്ത റിട്ട് ഹർജി നമ്പി നാരായണൻ ഹൈക്കോടതിയിൽ ഫയൽ ചെയ്തു. സർക്കാർ തീരുമാ നം അനീതിയാണെന്നും അതു റദ്ദചെയ്യണമെന്നും അദ്ദേഹം വാശി പിടിച്ചു. പോരാതെ, ബന്ധപ്പെട്ട സർ ക്കാർ ഫയൽ പൂഴ്സത്തിവയ്ക്കുകയോ ഒളിപ്പിക്കുകയോ ചെയ്തത് എന്റെ സ്വാധീനത്തിലാണെന്നും നമ്പി നാ രായണൻ പറഞ്ഞു.\n2012ൽ നമ്പി നാരായണന് പത്തുലക്ഷം രൂപ നഷ്ടപരിഹാരം കൊടുക്കണമെന്ന് ഹൈക്കോടതി വിധി ച്ചു. അന്നത്തെ മുഖ്യമന്ത്രി ഒരു അപ്പീൽ കൊടുക്കുകപോലും ചെയ്യാതെ പത്തുലക്ഷം രൂപ വേഗത്തിൽ നമ്പി നാരായണനെ ഏൽപ്പിക്കാൻ ശ്രമിച്ചത് എന്തിനായിരുന്നു എന്നെനിക്കറിയില്ല. നമ്പി നാരായണൻ ഹീറോ ആ യി ഫല്ലെക്സ് ബോർഡുകളിലും പോസ്റ്ററുകളിലും പ്രതിസമ്മേളനങ്ങളിലും ടെലിവിഷനുകളിലും പ്രതങ്ങളിലും നിറഞ്ഞുനിൽക്കുന്നതു കണ്ടുകൊണ്ടായിരിക്കാം! നമ്പി നാരായണനോട് പൊതുസമ്മേളനത്തിൽ ഒരു പത്രപവർത്തകൻ പരസ്യമായി മാപ്പു പറയുന്നു. മു രളീധരൻ എം.എൽ.എയുടെ വക ഹാരാർപ്പണം, ആനന്ദ മഹാദേവൻ നമ്പി നാരായണന്റെ കദനകഥ സിനിമ യാക്കുമെന്ന് പ്രഖ്യാപിക്കുന്നു. അങ്ങനെയങ്ങനെ വാർത്തകൾ. സത്യാവസ്ഥ ആരോടു പറയും? ആരെ, എങ്ങനെ ബോധ്യപ്പെടുത്തും? എല്ലാവരും നമ്പി നാരായണന്റെ കദനകഥയിൽ സർക്കുലേഷൻ കൂട്ടാൻ ശ്രമിച്ചുകൊണ്ടിരിക്കുന്നു. 1996ലെ സി.ബി.ഐ. റിപ്പോർട്ടിന്റെ അടിസ്ഥാനത്തിൽ സിബിമാത്യുവിനേയും ഇൻസ്പെക്ടർ വിജയനേ യും ശിക്ഷിക്കണം എന്നാവശ്യപ്പെട്ട നമ്പി നാരായണൻ ഹൈക്കോടതിയിൽ വീണ്ടും കേസ് കൊടുത്തു.\nകേസ് പലതവണ ഒരു ബെഞ്ചിൽനിന്നും മറ്റൊന്നിലേക്ക് മാറ്റിക്കൊണ്ടിരുന്നു. ഒടുവിൽ 2014 ഒക്ടോബർ 20ന് ജസ്റ്റിസ് എ.വി. രാമകൃഷ്ണപിള്ള വിധി പ്രസ്താവിച്ചു. വാദം കേട്ട ആറുമാസങ്ങൾക്കുശേഷം വന്ന ആ വിധി ഒരു ഇടിമിന്നൽപോലെ എന്റെ മേൽ പതിച്ചു. എനിക്കെതിരെ അച്ചടക്കനടപടി ആവശ്യമില്ലെന്ന് 2011 ജൂണിലെ സർക്കാർ ഉത്തരവിൽ ഇടപെടേണ്ട സാഹചര്യമില്ലെന്നു വാദം കേൾക്കുമ്പോൾ ഒന്നിലധികം ത വണ ആ ജഡ്ജി 'കമന്റ്' പറഞ്ഞിരുന്നു. എന്നാൽ വിധിന്യായത്തിൽ വളരെ കടുത്ത വാക്കുകളിൽ എ ന്നെ വിമർശിച്ചു. "ഒരു മുഖ്യമന്ത്രിക്ക് രാജിവയ്ക്കക്കേണ്ടിവന്ന കേസാണിത്'എന്നും സർക്കാർ സി.ബി.ഐയു ടെ റിപ്പോർട്ട് ലാഘവബുദ്ധിയോടെ കൈകാര്യം ചെയ്തതുവെന്നും നമ്പി നാരായണന് നീതി നിഷേധിക്കപ്പെ പ്പട്ടുവെന്നും അച്ചടക്കനടപടി സംബന്ധിച്ച ഫയലിൽ എന്റെ ഇടപെടൽ മൂലമാണ് പതിനഞ്ചുവർഷം നീ ണ്ടുപോയതെന്നുള്ള നമ്പി നാരായണന്റെ വാദം തള്ളിക്കളയാനാവില്ലെന്നും ജഡ്ജി എഴുതിവച്ചു.\nമൂന്നുമാസത്തിനുള്ളിൽ അന്വേഷിച്ച് നീതിയുക്തമായ തീരുമാനമെടുക്കണം എന്നതായിരുന്നു ഒടുക്കം ജഡ്ജിയുടെ ഉത്തരവ്. ഈ വിധിയുടെ വിവരങ്ങൾ കിട്ടിയപ്പോൾ ഞാൻ ഒരു സുഹൃത്തിന്റെ മകന്റെ വിവാഹ ത്തിൽ പങ്കെടുക്കുകയായിരുന്നു. വിധി കേട്ടതും ഞാനാകെ തകർന്നുപോയി. ഞാൻ എത്രയും വേഗം ശ്രീമൂ ലം ക്ലബ്ബിൽനിന്നും എന്റെ വീട്ടിലേക്കെത്തി മുറിയിൽ കയറിക്കിടന്നു.\nഎന്തിനാണിങ്ങനെ ദൈവം എന്നെ വീണ്ടും പരീക്ഷിക്കുന്നത്? നിയമത്തിന്റെ വഴിവിട്ട് ഞാനെന്താണ് ചെയ്തിട്ടുള്ളത്? മറിയം റഷീദയെ അറസ്റ്റുചെയ്ത് 20 വർഷം പൂർത്തിയാക്കുന്ന ഈ ഒക്ടോബർ 20നുത ന്നെ ഈ രീതിയിൽ വിധിന്യായം വന്നതിനെക്കുറിച്ചോർത്ത് ഞാൻ വേദനിച്ചു. ഈ ദിവസംതന്നെ തെരഞ്ഞെ ടുക്കണമെന്നത് ആരുടെ തീരുമാനമായിരുന്നു എന്ന് അറിയില്ല. എല്ലാം യാദൃച്ഛികമായിരുന്നോ?\nപ്രതീക്ഷിച്ചതുപോലെതന്നെ ടെലിവിഷൻ ചാനലുകളിൽ ചർച്ചയും വിചാരണയും കുറ്റാരോപണശരവർ ഷവും തുടങ്ങി. "എന്റെ പിതാവിന്റെ ആത്മാവിനു ശാന്തി ലഭിക്കണമെങ്കിൽ സിബി മാത്യുവിനെ ശിക്ഷിക്ക ണം' എന്നും മറ്റും ഒരു വനിതാനേതാവ് ഗദഗദകണ്ഠയായി പറയുന്നു. വേറൊരു മാധ്യമവക്താവ് പറഞ്ഞ ത്. "നീതി നടപ്പാകണമെങ്കിൽ സിബിമാത്യുവിന്റെ പെൻഷനിൽനിന്നും അഞ്ചുരൂപയെങ്കിലും കുറയ്ക്കണം" എന്നായിരുന്നു.\nആഭ്യന്തരമന്ത്രി പത്രസമ്മേളനത്തിൽ പ്രഖ്യാപിച്ചു. "ഈ കേസിൽ സർക്കാർ അപ്പീൽ നൽകുവാൻ ഉദ്ദേ ശിക്കുന്നില്ല."\nമുഖ്യമന്ത്രിയും നിയമമന്ത്രിയും തന്ത്രപൂർവം കൈകഴുകി മാറി നിന്നു. ഒടുവിൽ ഞാൻ സ്വന്തം നിലയിൽ അപ്പീൽ ഫയൽ ചെയ്തു. അഡ്വ. എം.കെ. ദാമോദരൻ എനിക്കുവേണ്ടി ഹാജരായി. അഡ്വ. ഗോപാലകൃ ഷ്ണകുറുപ്പും എനിക്കുവേണ്ടി വാദം നടത്തി. 2015 മാർച്ച് നാലിന് ചീഫ് ജസ്റ്റിസ് അശോക്സ് ഭൂഷൺ, ജസ്റ്റിസ് എ.എം. ഷഫീഖ് എന്നിവർ എന്റെ അപ്പീൽ അനുവദിച്ചുകൊണ്ടു വിധി പ്രസ്താവിച്ചു.\n"സി.ബി.ഐ. റിപ്പോർട്ടിന്റെ അടിസ്ഥാനത്തിൽ മുമ്പ് കേസന്വേഷിച്ച കേരളാ പൊലീസിലെ ഉദ്യോഗ സ്ഥർക്കെതിരെ അച്ചടക്കനടപടി ആവശ്യമാണോ അല്ലയോ എന്നുള്ളതിൽ കേരളാ സർക്കാരിനു യുക്തമായ തീരുമാനമെടുക്കാം. മേൽനടപടി ആവശ്യമില്ല എന്ന 2011 ജൂണിലെ തീരുമാനത്തിൽ അപാകതയില്ല."\n2014 ൽ ജസ്റ്റിസ് രാമകൃഷ്ണപിള്ള നടത്തിയ നിഗമനങ്ങൾ അടിസ്ഥാനരഹിതമാണ്. അക്കാര്യത്തിൽ വീ ണ്ടും അന്വേഷണം നടത്തണമെന്ന സിംഗിൾ ബെഞ്ച് തീരുമാനം അസ്ഥിരപ്പെടുത്തിയാണ് ഡിവിഷൻ ബെഞ്ച് വിധി അവസാനിപ്പിച്ചത്. ഈ വിധിന്യായം ചർച്ച ചെയ്യാൻ ആരും തയ്യാറായില്ല. മാധ്യമങ്ങൾ നമ്പി നാരായ ണന്റെ കഥകൾക്കു മാത്രമാണ് 'റേറ്റിംഗ് കണ്ടിരുന്നത്. 22 വർഷം നീണ്ട നിയമയുദ്ധങ്ങൾക്കിടയിൽ ഒരി ക്കൽ പോലും മാധ്യമപ്രവർത്തകർ ഈ കേസിന്റെ അന്വേഷണ ഉദ്യോഗസ്ഥൻ എന്ന നിലയിൽ എനിക്കെ ന്താണ് പറയാനുള്ളതെന്ന് ഇതുവരെയും അറിയാൻ ശ്രമിച്ചിട്ടില്ല.\nഈ വിധിയോടെ നമ്പി നാരായണൻ അനാവശ്യമായ കോടതിവ്യവഹാരം അവസാനിപ്പിക്കുമെന്നു ഞാൻ കരുതി. എന്നാൽ കൂടുതൽ വാശിയോടെ സുപ്രീംകോടതിയിൽ അപ്പീൽ ഫയൽ ചെയ്തിരിക്കുകയാണ്.\nപതിനാറു വർഷമായി ദേശീയ മനുഷ്യാവകാശ കമ്മീഷന്റെ പരിഗണനയിലിരുന്ന നമ്പി നാരായണന്റെ പരാതി സംബന്ധിച്ച് 2015 മാർച്ച് 30ന് ജസ്റ്റിസ് കെ.ജി. ബാലകൃഷ്ണൻ അധ്യക്ഷനായുള്ള നാലംഗസമിതി അന്തിമ ഉത്തരവ് പുറപ്പെടുവിച്ചു. എനിക്കും മറ്റു രണ്ടു പൊലീസുദ്യോഗസ്ഥർക്കുമെതിരെ അച്ചടക്കനടപടി യോ മറ്റു നിയമനടപടികളോ ആവശ്യമില്ല.\nഅതോടെ അവസാനിപ്പിക്കേണ്ടതാണ്. എന്നാൽ നമ്പി നാരായണന് തൃപ്തിയായില്ല. ആ ഉത്തരവും പു നഃപരിശോധിക്കണമെന്ന് ആവശ്യപ്പെട്ടുകൊണ്ട് അദ്ദേഹം കേരള ഹൈക്കോടതിയിൽ റിട്ട് ഹർജി ഫയൽ ചെയ്തതു.പണമുള്ളവർക്ക് എത്രകാലം വേണമെങ്കിലും വ്യവഹാരം നടത്താമല്ലോ! നീതി തേടിയോ അതോ വൈ രാഗ്യവും പകയും മൂലമോ എന്നത് വേറെ കാര്യം!\nഒരു കോടി രൂപ നഷ്ടപരിഹാരം ആവശ്യപ്പെട്ടുകൊണ്ട് നമ്പി നാരായണൻ തിരുവനന്തപുരം സബ്കോ ടതിയിൽ 1999 ജനുവരി ഒന്നിന് അന്യായം ഫയൽ ചെയ്തിരുന്നു. പാപ്പർ ഹർജിയായാണ് നൽകിയത്. മാസം നാൽപതിനായിരം രൂപയിലധികം പെൻഷൻ വാങ്ങുന്നയാൾക്ക് കോടതി ഫീസ് കെട്ടിവയ്ക്കുവാൻ ശേഷി യില്ലതെ! ആദ്യത്തെ ജഡ്ജി മേൽപ്പറഞ്ഞ വാദം നിരസിച്ചപ്പോൾ നമ്പി നാരായണൻ ഹൈക്കോടതിയിൽനി ന്ന് അനുകൂല ഉത്തരവു വാങ്ങി. ഹൈക്കോടതിയിൽ എത്തുമ്പോഴേക്കും നാൽപതിനായിരം രൂപ മാസം പെൻഷൻ വാങ്ങുന്നയാൾ പാപ്പരായിത്തീരുമോ? എല്ലാവരും തുല്യരാണെന്ന് ഭരണഘടനയുടെ പതിനാ ലാം ഖണ്ഡികയിൽ പറയുന്നുണ്ടെങ്കിലും ചിലർക്ക് 'തുല്യത കൂടുതലുണ്ടാവുമായിരിക്കും?\nപതിനേഴു വർഷം കഴിഞ്ഞെങ്കിലും ഈ കേസിൽ ഇതുവരെയും തീരുമാനങ്ങളൊന്നും ഉണ്ടായിട്ടില്ല.\nകേന്ദ്ര റെയിൽവെ മന്ത്രിയായിരുന്ന എൽ. എൻ. മിശ്ര ബീഹാറിലെ സമസ്തിപ്പൂരിൽ ബോംബ് സ്ഫോട നത്തിൽ കൊല്ലപ്പെട്ടത് 1975 ജനുവരി രണ്ടിനായിരുന്നു. നാൽപതുവർഷങ്ങൾക്കുശേഷം 2014 ഡിസംബറിലാ ണ് 'ആനന്ദമാർഗ് എന്ന നിരോധിത സംഘടനയിലെ പ്രതികളായ നാലു പേരെ കോടതി ശിക്ഷിച്ചത്. ഇ ന്ത്യയിലെ നീതിന്യായ വ്യവസ്ഥയുടെ സ്ഥിതി ഇങ്ങനെയൊക്കെയാണ്\n(ഗ്രീൻ ബുക്സ് പ്രസിദ്ധീകരിക്കുന്ന ഡോ. സിബി മാത്യുസിന്റെ 'നിർഭയം - ഒരു ഐ.പി.എസ്. ഓഫീസറുടെ അനുഭവക്കുറിപ്പുകൾ' എന്ന പുസ്തകത്തിൽ നിന്ന്.)\n2016 മുതല് ലോകത്തെ ഏറ്റവും സമ്പന്നമായ ജനാധിപത്യത്തെ നയിച്ചത് ഒരു മൈതാനപ്രസംഗകനായിരുന്നുവെന്ന് ..\nനമ്പിനാരായണന് നഷ്ടപരിഹാരമായി 1.3 കോടികൂടി\nകഴിഞ്ഞ വര്‍ഷം വെങ്കലം, ഇക്കുറി നീന്തലില് ഇന്ത്യയ്ക്കായി വെള്ളി നേടി മാധവന്റെ മകന്\nഇടതുപാര്‍ട്ടികള്‍ക്ക് ബിഹാറില് എന്തുചെയ്യാന് കഴിയും?\nവിജയത്തെ വീതിച്ചുകൊടുക്കാനും പരാജയത്തെ പേടിക്കാതിരിക്കാനും


Kochi native girl bags 18 gold medals from National Law School of University | നിയമപഠനത്തിൽ സ്വർണ്ണമെഡലും 18 മെഡലുകളും: നേട്ടത്തിന്റെ നെറുകയിൽ മലയാളി യുവതി!! - Malayalam Oneindia\nവ്യാജ കൊവിഡ് സർട്ടിഫിക്കറ്റ് നൽകിയത് ബെംഗളൂരുവിൽ പഠിക്കുന്ന വിദ്യാർത്ഥികൾക്ക് വേണ്ടി: ട്രാവൽ ഉടമയുടെ മൊഴി\nഒഡിഷയിൽ കുട്ടികൾക്കിയിൽ കൊവിഡ് ബാധ: രണ്ട് ദിവസത്തിനിടെ 242 പേർക്ക് വൈറസ് ബാധ, മാപ്പിംഗിന് സർക്കാർ\nവ്യാജ ആർടിപിസിആർ സർട്ടിഫിക്കറ്റുമായി കർണാടകയിലേക്ക് കടക്കാൻ ശ്രമം: ദമ്പതികൾ പിടിയിൽ\nബെംഗളൂരുവില് കൊവിഡ് പടരുന്നു..... പതിനൊന്ന് ദിവസത്തിനിടെ 543 കുട്ടികള്‍ക്ക് രോഗബാധ\n17 min ago 'സത്യമതല്ല,ഭീകര തള്ളു തള്ളി ഒരു വർഗീയ വാദിയെ മാധ്യമങ്ങൾ വെളുപ്പിച്ചെടുക്കാൻ ശ്രമിക്കുന്നു';ഹരീഷ് പേരടി\n28 min ago വാക്സിനേഷൻ 88 ശതമാനം കടന്നു ; ഒൻപതേമുക്കാൽ ലക്ഷം ഡോസ് കൂടി ലഭ്യമായി\nബെംഗളൂരു: നിയമപഠനത്തിൽ അക്കാദമിക മികവിന് മെഡലുകൾ സ്വന്തമാക്കി മലയാളി യുവതി. 18 സ്വർണ്ണമെഡലുകളാണ് മലയാളിയായ യമുനാ മേനോൻ സ്വന്തമാക്കിയിട്ടുള്ളത്. ബെംഗളൂരുവിലെ നാഷണൽ ലോ സ്കൂൾ ഓഫ് ഇന്ത്യ യൂണിവേഴ്സിറ്റിയുടെ ബിരുദദാന ചടങ്ങിൽ 48 സ്വർണ്ണമെഡലുകളിൽ 18 എണ്ണവും കൊച്ചി സ്വദേശിയായ യമുനാ മേനോനാണ്.\nകഴിഞ്ഞ ദിവസം നടന്ന വെർച്വൽ ബിരുദദാന ചടങ്ങിൽ 576 വിദ്യാർത്ഥികളാണ് നിയമപഠനം വിജയകരമായി പൂർത്തിയായത്. സർവ്വകലാശാലയുടെ ചരിത്രത്തിലും ഇത്തരത്തിൽ ഇത്രയധികം മെഡലുകൾ ഒരു വിദ്യാർത്ഥി നേടുന്നത് ആദ്യമായാണ്. നാഷണൽ ലോ സ്കൂൾ ഓഫ് ഇന്ത്യ യൂണിവേഴ്സിറ്റിയിലെ ഐഡിഐഎ സ്കോളർഷിപ്പും യമുന നേടിയിട്ടുണ്ട്. സർവ്വകലാശാലയുടെ 28 വർഷത്തെ ചരിത്രത്തിനിടെയാണ് ഈ മികച്ച പ്രകടനം കാഴ്ചവെക്കുന്നത്.\nനേരത്തെ 2014 ക്ലാറ്റ് പരീക്ഷയെഴുതിയിരുന്നുവെങ്കിലും പ്രവേശനം ലഭിച്ചിരുന്നില്ല. തുടർന്ന് കഠിന പരിശ്രമത്തിനെ തുടർന്നാണ് നാഷണൽ ലോ സ്കൂൾ ഓഫ് ഇന്ത്യ യൂണിവേഴ്സിറ്റിയിൽ യമുന നിയമപഠനത്തിനായി ചേരുന്നത്. ബിരുദം പൂർത്തിയായതോടെ കേംബ്രിഡ്ജ് സർവ്വകലാശാലയിലെ ട്രിനിറ്റി കോളേജിൽ ചേർന്ന് ബിരുദാനന്തര ബിരുദത്തിന് ചേരാനുള്ള തയ്യാറെടുപ്പ് നടത്തി വരികയാണ് യമുന.\nപാളിപ്പോയ സിപിഎം കാപ്സ്യൂൾ?; വ്യാജ പ്രചരണത്തിന്റെ മുനയൊടിച്ച് അനിൽ അക്കരെ എംഎൽഎ\nഓക്സിജൻ ലഭിക്കാതെ 36 പേർ മരിച്ചെന്ന് ഹൈക്കോടതി പാനൽ: റിപ്പോർട്ട് തള്ളി ഉപമുഖ്യമന്ത്രി\nകെഎസ്ആര്‍ടിസി ബംഗളൂരു സര്‍വീസ് ഞായറാഴ്ച മുതല്; യാത്ര കൊവിഡ് പ്രോട്ടോക്കോള് പാലിച്ച്, അറിയേണ്ട കാര്യങ്ങള്\nഅന്തർ സംസ്ഥാന സർവീസിന് കെഎസ്ആര്‍ടിസി സർവീവിസിന് തയ്യാറെന്ന് കേരളം: അനുമതി തേടി കർണാടക സർക്കാരിന് കത്ത്\nകേരളത്തിൽ നിന്നുള്ളവർക്കുള്ള നിയന്ത്രണം ശക്തമാക്കി കർണ്ണാടക: വാക്സിൻ- ആർടിപിസിആർ സർട്ടിഫിക്കറ്റോ നിർബന്ധം\nവിപ്രോ പിരിച്ചു വിട്ട തൊഴിലാളിയെ തിരിച്ചെടുക്കാൻ കർണാടക ലേബർ കോടതി വിധി\nസെമിത്തേരികൾ നിറഞ്ഞു കവിയുന്നു; ഭൂമി അനുവദിക്കണമെന്ന സഭയുടെ അപേക്ഷ പരിഗണിക്കാതെ സർക്കാർ\nബെംഗളൂരു പീഡനം; ബംഗ്ലാദേശ് യുവതിയെ കോഴിക്കോട് നിന്ന് കണ്ടെത്തി, സാമ്പത്തിക ഇടപാട്\nbengaluru kochi ernakulam student university ബെംഗളൂരു കൊച്ചി എറണാകുളം positive news\nKochi native girl bags 18 gold medals from National Law School of University


തുടർച്ചയായ പ്രളയങ്ങൾ: റോഡിന് നഷ്ടം 17,628 കോടി; പണമില്ലാതെ മരാമത്ത് വകുപ്പ് | kerala road| bad roads in kerala| kerala floods\nതുടർച്ചയായ പ്രളയങ്ങൾ: റോഡിന് നഷ്ടം 17,628 കോടി; പണമില്ലാതെ മരാമത്ത് വകുപ്പ്\nതിരുവനന്തപുരം: രണ്ടുവർഷം തുടർച്ചയായുണ്ടായ പ്രളയങ്ങളിൽ തകർന്ന റോഡുകൾ നന്നാക്കാൻ പണം കണ്ടെത്താനാകാതെ സംസ്ഥാന പൊതുമരാമത്ത് വകുപ്പ് പ്രതിസന്ധിയിൽ. രണ്ടു പ്രളയത്തിലുംകൂടി 17,628 കോടി രൂപയാണ് റോഡുകൾക്കുണ്ടായ നഷ്ടം.\nകഴിഞ്ഞകൊല്ലത്തെ പ്രളയത്തിൽ തകർന്ന റോഡ് നന്നാക്കാൻ കേന്ദ്ര ഉപരിതല ഗതാഗതവകുപ്പ് ചില്ലിക്കാശ് നൽകിയില്ല. ദേശീയപാതകളുടെ അറ്റകുറ്റപ്പണിക്കുപോലും കേന്ദ്രം പണം നൽകുന്നില്ല. നഷ്ടങ്ങളുടെ കണക്ക് ഇത്തവണയും സംസ്ഥാന പൊതുമരാത്തുവകുപ്പ് കേന്ദ്രത്തെ അറിയിക്കും. അടിയന്തരമായി 2000 കോടി രൂപയുണ്ടെങ്കിലേ അത്യാവശ്യ അറ്റകുറ്റപ്പണിയെങ്കിലും നടക്കൂ.\nകഴിഞ്ഞവർഷത്തെ നഷ്ടം 14,066 കോടിയായിരുന്നു. ഇത്തവണ 3562 കോടിയും. ഈ പ്രളയത്തിൽ മരാമത്ത് വിഭാഗത്തിന്റെ റോഡുകൾ തകർന്ന് 2946 കോടി രൂപയുടെയും 132 പാലങ്ങൾ തകർന്ന് 166 കോടിയുടെയും നഷ്ടമുണ്ടായി. ദേശീയപാതാ വിഭാഗത്തിന്റെ 308 കിലോമീറ്റർ റോഡ് നശിച്ചതിൽ നഷ്ടം 450 കോടിയാണ്.\nനഷ്ടം വിലയിരുത്താൻ കേന്ദ്രസംഘം എത്തുമെന്നു പ്രതീക്ഷിച്ചെങ്കിലും ഉണ്ടായില്ല. നാശനഷ്ടത്തിന്റെ വ്യാപ്തി ബോധ്യപ്പെടുത്തി കൂടുതൽ സഹായം ആവശ്യപ്പെടാനുള്ള വഴിയാണ് ഇതോടെ അടഞ്ഞത്.\nകഴിഞ്ഞവർഷത്തെ പ്രളയത്തിൽ തകർന്ന റോഡുകൾ നന്നാക്കാൻ പ്രത്യേകാനുമതിയായി പ്ളാൻ ഫണ്ടിൽനിന്ന് 1000 കോടിയും നോൺ പ്ളാൻഫണ്ടിൽനിന്ന് 400 കോടിയുമാണ് സംസ്ഥാനം നൽകിയത്. ഇനി ലോകബാങ്കിന്റെയും ജർമൻബാങ്കിന്റെയും വായ്പ പ്രതീക്ഷിക്കുന്നു. ഇതു കിട്ടിയാൽപ്പോലും പ്രതിസന്ധിയിൽനിന്നു കരകയറാനാവില്ല.\nഇത്തവണ കലുങ്കുകൾ, സംരക്ഷണഭിത്തികൾ, ഓടകൾ ഉൾപ്പെടെ 396 നിർമിതികൾ തകർന്നു. 661 റോഡുകളിൽ ഗതാഗതം സ്തംഭിച്ചു. നിർമാണം പൂർത്തിയായതും നന്നാക്കിയതുമായ റോഡുകളും വെള്ളപ്പൊക്കത്തിൽ തകർന്നത് നഷ്ടത്തിന്റെ തോത് കൂട്ടി. ഇടുക്കി, കോഴിക്കോട് ജില്ലകളിൽ ഈ നഷ്ടം കൂടുതലാണ്. മലപ്പുറത്ത് എട്ടുപാലങ്ങൾ തകർന്നു.\nവിദഗ്ധരുടെ സഹായം തേടും\nഭൂമിക്കടിയിലുണ്ടാകുന്ന വ്യതിയാനങ്ങളെയും പ്രകൃതിദുരന്തങ്ങളെയും അതിജീവിക്കാനുതകുന്ന റോഡുനിർമാണത്തിന് സാങ്കേതികസഹായം തേടും. ഇതിന് അന്താരാഷ്ട്ര തലത്തിലുള്ള വിദഗ്ധർ, ദുരന്തസ്ഥലങ്ങളിൽ പുനർനിർമാണം നടത്തി പരിചയമുള്ള ഏജൻസികൾ തുടങ്ങിയവരുടെ സഹായം തേടണമെന്നു പൊതുമരാമത്ത് മന്ത്രി ജി. സുധാകരൻ നിർദേശം നൽകി.\nപണം കണ്ടെത്താൻ തീവ്രശ്രമം\nറോഡ് നന്നാക്കാൻ അടിയന്തരമായി ഫണ്ട് കണ്ടെത്താൻ തീവ്രശ്രമം നടത്തുകയാണ്. അടിക്കടിയുള്ള പ്രകൃതിദുരന്തങ്ങൾ മരാമത്ത് വകുപ്പിനെ സങ്കീർണമായ പ്രതിസന്ധിയിലേക്കു തള്ളിവിടുകയാണ്. നിർമാണ സാമഗ്രികളുടെ ക്ഷാമവും ബാധിക്കുന്നു. മഴക്കാലമായതിനാൽ ബിറ്റുമിൻ ഉപയോഗിച്ചുള്ള ജോലികളൊന്നും നടക്കുന്നില്ല\n-മന്ത്രി ജി. സുധാകരൻ\nഇത്തവണ റോഡുകളുടെ നഷ്ടം (തുക കോടിയിൽ)\nContent Highlights: kerala floods; kerala pwd suffering to find money for road works\nപ്രളയകാലത്ത് നൽകിയ അരിയുടെ വില ചോദിച്ച് വീണ്ടും കേന്ദ്രം\nപണമില്ല, പരിഗണനയില്ല; സർക്കാർ നിർമാണ മേഖല സ്തംഭനത്തിലേക്ക്\nമോഹൻലാൽ പറയും, ‘വിഷമുള്ള പച്ചക്കറി വേണ്ട’\nഓർഡർ.. ഓർഡർ... സഭ ഡിജിറ്റലാവുകയാണ്\nഇന്ന് ലോക കൈയെഴുത്തുദിനം ബൈബിൾ പകർത്തിയെഴുതി സിസ്റ്റർ റോസറ്റ്


കൂടുമോ കോട്ടയത്തിന്റെ മോടി\nFriday, August 23, 2019 Last Updated 51 Min 14 Sec ago English Edition\nകോട്ടയം: രണ്ടാം മോഡി സര്‍ക്കാരിന്റെ ആദ്യ ബജറ്റ് ഇന്ന് അവതരിപ്പിക്കാനിരിക്കേ പ്രതീക്ഷയില് ഒട്ടും പിന്നിലില്ല കോട്ടയം. പതിവുപോലെ റബര്, റെയില് മേഖലയിലെ വികസനത്തിനുള്‍പ്പെടെ എഴുപതാം വയസില് ജില്ലയുടെ വളര്‍ച്ചയ്‌ക്കു കൈത്താങ്ങാകുന്ന പുത്തന് പദ്ധതികളാണു ജില്ലയിലെ ജനങ്ങള് പ്രതീക്ഷിക്കുന്നത്. പരിഗണനയാണോ, അവഗണനയാണോ ബജറ്റിലുണ്ടാകുകയെന്ന് ആകാംക്ഷയോടെയ കാത്തിരിക്കുകയാണ് ജനങ്ങള്.\nറബര് മേഖലയ്‌ക്കായി എന്തെങ്കിലും പുതിയ പദ്ധതികള് അണിയറയില് ആവിഷ്‌കരിച്ചിട്ടുണ്ടോയെന്നു കര്‍ഷകര് ഉറ്റു നോക്കുന്നു. അഞ്ചു വര്‍ഷം നീണ്ട കാത്തിരിപ്പിനൊടുവില് കഴിഞ്ഞ സര്‍ക്കാരിന്റെ അവസാന കാലത്തു റബര് നയം പ്രഖ്യാപിച്ചിരുന്നുവെങ്കിലും കര്‍ഷകര്‍ക്കു കാര്യമായ പ്രയോജനമൊന്നുമുണ്ടായില്ല. തുടര്‍ന്നും വില താഴ്‌ന്നു തന്നെ നില്‍ക്കുകയാണ്. അടുത്തിടെ നേരിയ വില വര്‍ധനയുണ്ടായെങ്കിലും ഉത്‌പാദനമില്ലാത്തതിനാല് കര്‍ഷകര്‍ക്കു ഗുണകരമായില്ല. ഈ സാഹചര്യത്തില് റബര് മേഖലയ്‌ക്കു കൈത്താങ്ങാകുന്ന പദ്ധതികള് ഏതെങ്കിലുമുണ്ടാകണേ എന്ന പ്രാര്‍ഥനയിലാണു കര്‍ഷകര്. റബര് ബോര്‍ഡിന് ഏതാനും വര്‍ഷമായി പ്രവര്‍ത്തന വിഹിതം പോലും കുറച്ചു കൊണ്ടു വരുന്ന സമീപനമാണ് സര്‍ക്കാര് സ്വീകരിച്ചിരുന്നത്. ഇത്തവണയും തുക കുറയ്‌ക്കുമോ, അതോ കൂട്ടുമോ... ചോദ്യങ്ങള്‍ക്കെല്ലാം ഇന്ന് ഉത്തരമാകും.\nഇനിയും പൂര്‍ത്തിയാകാത്ത റെയില് പാത ഇരട്ടിപ്പിക്കലിനായി തുക നീക്കിവയ്‌ക്കുമോയെന്നും ഇന്നറിയാം. പാത ഇരട്ടിപ്പിക്കല് പൂര്‍ത്തിയാകാത്ത സാഹചര്യത്തില് കോട്ടയം വഴി പുതിയ ട്രെയിന് പ്രഖ്യാപിക്കാനുള്ള സാധ്യതകള് വിരളമാണ്. ശബരി പാത അനിശ്‌ചിതത്വത്തിലാകാന് കാരണം സംസ്‌ഥാന സര്‍ക്കാരാണെന്നു റെയില്‍വേ മന്ത്രി പിയൂഷ് ഗോയല് കഴിഞ്ഞ ദിവസം ലോക്‌സഭയില് പറഞ്ഞ സാഹര്യത്തില് പാതയ്‌ക്കായി തുക നീക്കിവയ്‌ക്കാനുള്ള സാധ്യത ഈ മേഖലയിലുള്ളവര് കാണുന്നില്ല.\nകേന്ദ്രസര്‍ക്കാരിനു കീഴിലുള്ള പൊതുമേഖലാ സ്‌ഥാപനമായ വെള്ളൂരിലെ എച്ച്.എന്.എല്ലിനെ കരകയറ്റാന് എന്തെങ്കിലും പദ്ധതികളുണ്ടാകുമോയെന്നു ജീവനക്കാര് ഉള്‍പ്പടെ ഉറ്റുനോക്കുന്നു. ഏറെ നാള് അടഞ്ഞു കിടന്ന ഫാക്‌ടറിയുടെ പ്രവര്‍ത്തനം അടുത്തിടെ പുനരാരംഭിച്ചുവെങ്കിലും പ്രതിസന്ധിയ്‌ക്ക് അയവൊന്നും വന്നിട്ടില്ല. പതിറ്റാണ്ടുകളായി ജില്ലയുടെ അഭിമാനമായിരുന്ന പദ്ധതിയാണു നാശത്തിന്റെ വക്കിലായിരിക്കുന്നത്.\nകുറവിലങ്ങാട്ടെ സയന്‍സ് സിറ്റി, വലവൂരിലെ ഐ.ഐ.ഐ.ടി, ഇന്ത്യന് ഇന്‍സ്‌റ്റിറ്റ്യൂട്ട് ഓഫ് മാസ് കമ്യുണിക്കേഷന് എന്നിവയ്‌്ക്കായി തുക നീക്കിവയ്‌ക്കുമോയെന്നതും ജില്ലയിലെ ജനങ്ങള് ആകാംക്ഷയോടെ നോക്കുന്ന കാര്യമാണ്. ഈ പദ്ധതികളെല്ലാം പൂര്‍ണ പ്രവര്‍ത്തനത്തിലേക്ക് എത്തുന്നതേയുള്ളൂ.


Uthra Murder Case Verdict ഉത്ര വധക്കേസ് പ്രതി സൂരജ് കുറ്റക്കാരന് വിധിപ്രഖ്യാപനം\nഉത്ര വധക്കേസ്: പ്രതി സൂരജ് കുറ്റക്കാരന്, വിധിപ്രഖ്യാപനം 13ന്\nഉത്രവധക്കേസില് പ്രതി സൂരജ് കുറ്റക്കാരനാണെന്ന് കോടതി കണ്ടെത്തി. ഈ മാസം 13ന് വിധി പറയും. കൊല്ലം അഡീഷണല് സെഷന്‍സ് കോടതിയാണ് വിധി പറഞ്ഞത്. ഉത്രയുടെ അച്ഛനും സഹോദരനും കോടതിയിലെത്തിയിരുന്നു. വിചിത്രവും, ദാരുണവുമാണ് കൊലപാതകം, അപൂര്‍വ്വങ്ങളില് അപൂര്‍വ്വമാണ് കേസെന്നും പ്രതിക്ക് വധശിക്ഷ തന്നെ നല്‍കണമെന്നും പ്രോസിക്യൂഷന് കോടതിയോട് ആവശ്യപ്പെട്ടു. ഉത്രയുടേത് കൊലപാതകമല്ലെന്ന് പ്രതിഭാഗം വാദിച്ചു.\n2020 മേയ് ഏഴിനാണ് അഞ്ചല് ഏറം വെള്ളശ്ശേരില്‍വീട്ടില് ഉത്രയെ (25) സ്വന്തംവീട്ടില് പാമ്പ്കടിയേറ്റ് മരിച്ചനിലയില് കണ്ടെത്തിയത്. ഭര്‍ത്താവ് അടൂര് പറക്കോട് സ്വദേശി സൂരജ് (27) ഭിന്നശേഷിക്കാരിയായ ഭാര്യയെ ഒഴിവാക്കാനും അവരുടെ സ്വത്ത് കൈക്കലാക്കാനുംവേണ്ടി പാമ്പിനെക്കൊണ്ട് കടിപ്പിച്ചു കൊലപ്പെടുത്തിയെന്നാണ് കേസ്. ഉത്രയുടെ മാതാപിതാക്കള് പൊലീസില് പരാതി നല്‍കിയതോടെയാണ് പൊലീസ് സംഭവത്തില് അന്വേഷണം ആരംഭിച്ചത്. സംസ്ഥാനത്ത് പാമ്പിനെക്കൊണ്ട് കടിപ്പിച്ച് ഒരാളെ കൊലപ്പെടുത്തുന്ന ആദ്യകേസായിരുന്നു ഇത്.\n2020 മാര്‍ച്ച് രണ്ടിന് അടൂര് പറക്കോട്ടുള്ള സൂരജിന്റെ വീട്ടില് വെച്ച് ഉത്രയ്ക്ക് അണലിയുടെ കടിയേറ്റിരുന്നു. അതും കൊലപാതകശ്രമമായിരുന്നെന്ന് പോലീസ് കണ്ടെത്തി. അന്ന് ഉത്ര ആശുപത്രിയില് ചികിത്സയില് കഴിയുമ്പോള് സൂരജ് അടുത്ത പദ്ധതി തയ്യാറാക്കി. തുടര്‍ന്ന് 2020 മേയ് ഏഴിന് മൂര്‍ഖനെക്കൊണ്ടു കടിപ്പിച്ച് കൊലപ്പെടുത്തിയെന്നാണ് കേസ്.\nപാമ്പുകടിച്ചത് സര്‍പ്പകോപമാണെന്നു വരുത്തിത്തീര്‍ക്കാന് പ്രതി ശ്രമിച്ചതായി പോലീസ് അന്വേഷണത്തില് കണ്ടെത്തിയിരുന്നു. കേസ് അത്യപൂര്‍വമാകുന്നത് കൊലപാതകം നടപ്പാക്കാനുള്ള പ്രതിയുടെ കുബുദ്ധിയും ഉപയോഗിച്ച പാമ്പ് എന്ന ആയുധവുമാണെന്ന് പ്രോസിക്യൂഷന് വാദിച്ചു. പ്രതി ജുഡീഷ്യല് കസ്റ്റഡിയിലിരിക്കേയാണ് കേസുവിസ്താരം പൂര്‍ത്തിയാക്കിയത്. സാക്ഷികള് ഇല്ലാത്ത കേസില് ശാസ്ത്രീയ തെളിവുകള് ശേഖരിച്ചായിരുന്നു അന്വേഷണം.\nപ്രോസിക്യൂഷന് ഭാഗത്തുനിന്ന് 87 സാക്ഷികളെയും 288 രേഖകളും 40 തൊണ്ടിമുതലുകളും ഹാജരാക്കി. പ്രതിഭാഗം മൂന്നുസാക്ഷികളെ വിസ്തരിക്കുകയും 24 രേഖകളും തൊണ്ടിമുതലായി മൂന്ന് സി.ഡി.കളും ഹാജരാക്കുകയും ചെയ്തു. ഉത്രയെ കടിച്ച പാമ്പിന്റെ പോസ്റ്റ്‌മോര്‍ട്ടം റിപ്പോര്‍ട്ട്, രാസപരിശോധനാ ഫലങ്ങള്, മൊബൈല് ഫോണുകളുടെ ഫൊറന്‍സിക് പരിശോധന, ഡമ്മി പരീക്ഷണം എന്നിവ നടത്തി.\nസൂരജിന് പാമ്പുകളെ നല്‍കിയതായി മൊഴിനല്‍കിയ സുരേഷിനെ ആദ്യം പ്രതിയും പിന്നീട് ഒന്നാംസാക്ഷിയുമാക്കി. ഉത്രയെ അണലിയെക്കൊണ്ടും മൂര്‍ഖനെക്കൊണ്ടും കടിപ്പിക്കുന്നതിനുമുന്‍പ് പലതവണ സൂരജ് ഇന്റര്‍നെറ്റില് പാമ്പുകളെക്കുറിച്ച് തിരഞ്ഞതായി പ്രോസിക്യൂഷന് കോടതിയില് വ്യക്തമാക്കിയിരുന്നു. ഗൂഢാലോചനയോടെയുള്ള കൊലപാതകം(302), നരഹത്യാശ്രമം(307), കഠിനമായ ദേഹോപദ്രവം(326), വനം വന്യ ജീവി ആക്ട്(115) എന്നീ വകുപ്പുകള് പ്രകാരമായിരുന്നു കേസ്.


പൗരത്വ ഭേദഗതി നിയമം; സംസ്ഥാന സര്‍ക്കാരിനെ അട്ടിമറിക്കാന് ശ്രമിച്ചാല് ഒന്നിച്ച് ചെറുക്കുമെന്ന് കെ മുരളീധരന് - BIGNEWSLIVE | Latest Malayalam News\nപാലക്കാട്: രാജ്യത്ത് പൗരത്വ ഭേദഗതി നിയമത്തിനെതിരെ വ്യാപകമായ പ്രതിഷേധമാണ് നടക്കുന്നത്. അതേസമയം കേരളത്തില് പൗരത്വ ഭേദഗതി നിയമം നടപ്പാക്കില്ലെന്ന് നേരത്തേ മുഖ്യമന്ത്രി പിണറായി വിജയന് വ്യക്തമാക്കിയുന്നു. ഈ കാരണം കൊണ്ട് സംസ്ഥാന സര്‍ക്കാരിനെ അട്ടിമറിക്കാന് ശ്രമിച്ചാല് ഒന്നിച്ച് നിന്ന് ചെറുക്കുമെന്ന് കോണ്‍ഗ്രസ് എംപി കെ മുരളീധരന്. പാലക്കാട് മാധ്യമങ്ങളോട് സംസാരിക്കവേയാണ് അദ്ദേഹം ഇത്തരത്തില് പ്രതികരിച്ചത്.\nഅതേസമയം നിലവില് കേരളത്തില് നടക്കുന്ന പ്രതിഷേധ സമരങ്ങളില് ഇടതുപക്ഷവുമായി ചേര്‍ന്ന് ഒരു സമരത്തിനും കോണ്‍ഗ്രസ് തയ്യാറല്ലെന്നും മുരളീധരന് വ്യക്തമാക്കി.\nപൗരത്വ ഭേദഗതി നിയമത്തിനെതിരെ കേരളത്തില് ഇടതുപക്ഷ സര്‍ക്കാരുമായി ചേര്‍ന്നുള്ള സമരത്തിന് കോണ്‍ഗ്രസ് തയ്യാറല്ല. എന്നാല് ദേശീയ തലത്തില് ഇടതു പക്ഷത്തോട് ചേര്‍ന്ന് സമരം തുടരുമെന്നും കെ മുരളീധരന് വ്യക്തമാക്കി. യുഎപിഎ ഉള്‍പ്പെടെയുള്ള വിഷയങ്ങളില് സംസ്ഥാന സര്‍ക്കാര് നിലപാടില് വ്യക്തതയില്ലെന്നും മുരളീധരന് കുറ്റപ്പെടുത്തി.\nTags: K Muraleedharan MPKerala


സമരങ്ങളോടുള്ള ഇടതുപക്ഷത്തിന്റെ അസഹിഷ്ണുത ജനാധിപത്യത്തിന് ഭൂഷണമല്ല : ഡോ. ഗീവർഗീസ് മാർ കൂറിലോസ് മെത്രാപോലീത്ത | Malayali Manasu\nHome Kerala സമരങ്ങളോടുള്ള ഇടതുപക്ഷത്തിന്റെ അസഹിഷ്ണുത ജനാധിപത്യത്തിന് ഭൂഷണമല്ല : ഡോ. ഗീവർഗീസ് മാർ കൂറിലോസ്...\nസമരങ്ങളോടുള്ള ഇടതുപക്ഷത്തിന്റെ അസഹിഷ്ണുത ജനാധിപത്യത്തിന് ഭൂഷണമല്ല : ഡോ. ഗീവർഗീസ് മാർ കൂറിലോസ് മെത്രാപോലീത്ത\nപി.എസ്.സി റാങ്ക് ലിസ്റ്റിൽ ഉൾപ്പെട്ട ഉദ്യോഗാർഥികൾ നടത്തുന്ന സമരത്തെ അവഗണിക്കുന്ന സർക്കാർ നടപടിക്കെതിരെ യാക്കോബായ സഭ നിരണം ഭദ്രാസനാധിപൻ ഡോ. ഗീവർഗീസ് മാർ കൂറിലോസ് മെത്രാപോലീത്ത. _നീണ്ട സമരങ്ങളുടെ ചരിത്ര പാരമ്പര്യം ഉള്ള ഇടതുപക്ഷത്തിനു സമരങ്ങളോട് അസഹിഷ്ണുതയും പുച്ഛവും നിഷേധഭാവവും തോന്നുന്നത് ജനാധിപത്യത്തിന് ഭൂഷണമല്ല_ എന്ന് അദ്ദേഹം ഫേയ്സ്ബുക്കിൽ കുറിച്ചു. ടൂറിസം വകുപ്പിലെ 90 താൽകാലിക ജീവനക്കാരെയും നിർമിതി കേന്ദ്രത്തിലെ 16 പേരെയും സ്ഥിരപ്പെടുത്താൻ ഇന്ന് ചേർന്ന മന്ത്രിസഭാ യോഗം തീരുമാനിച്ചിരുന്നു. റാങ്ക് ലിസ്റ്റ് നീട്ടേണ്ടതില്ലെന്നും മന്ത്രിസഭാ യോഗം തീരുമാനമെടുത്തിരുന്നു. പി.എസ്.സി റാങ്ക് ലിസ്റ്റിൽ ഉൾപ്പെട്ടവർക്ക് നിയമനം നൽകുക, തസ്തികകൾ റിപ്പോർട്ട് ചെയ്യുക, താൽകാലികക്കാരെ സ്ഥിരപ്പെടുത്തുന്നത് അവസാനിപ്പിക്കുക തുടങ്ങിയ ആവശ്യങ്ങളുന്നയിച്ച് ഉദ്യോഗാർഥികൾ നടത്തുന്ന സമരം സെക്രട്ടറിയേറ്റിനു മുന്നിലും സംസ്ഥാനത്തിന്റെ വിവിധയിടങ്ങളിലും തുടരുന്നതിനിടെയായിരുന്നു ഇത്. ഈ സാഹചര്യത്തിലാണ് ബിഷപ്പിൻ്റെ ഫേസ്ബുക്ക് പോസ്റ്റ്\nPrevious articleഎസ്. ഹരീഷിന്‍റെ മീശ നോവലിന് സാഹിത്യ അക്കാദമി പുരസ്കാരം.\nNext articleമരതക ദ്വീപിന്റെ രാജകുമാരൻ


ബീഹാറില് കനയ്യകുമാറിന് നേരെ വീണ്ടും കല്ലേറ്; തുടര്‍ച്ചയായ എട്ടാമത്തെ ആക്രമണം | Metro Journal Online\nബീഹാറില് കനയ്യകുമാറിന് നേരെ വീണ്ടും കല്ലേറ്; തുടര്‍ച്ചയായ എട്ടാമത്തെ ആക്രമണം\nപൗരത്വ നിയമഭേദഗതിക്കെതിരെ ബീഹാറില് ഉടനീളം പ്രക്ഷോഭത്തില് പങ്കെടുക്കുന്ന കനയ്യകുമാറിന് നേരെ വീണ്ടും കല്ലേറ്. ബുക്‌സറില് നിന്ന് അറാറിയിലേക്കുള്ള യാത്രക്കിടെയാണ് സിപിഐ ദേശീയ കൗണ്‍സില് അംഗം കൂടിയായ കനയ്യക്ക് നേരെ കല്ലേറുണ്ടായത്.\nകനയ്യക്ക് നേരെയുണ്ടാകുന്ന തുടര്‍ച്ചയായ എട്ടാമത്തെ ആക്രമണമാണിത്. ചൊവ്വാഴ്ച ഗയയിലെ പൊതുയോഗത്തില് പങ്കെടുക്കാന് പോകുന്നതിനിടെയും കനയ്യക്ക് നേരെ ഒരു സംഘം കല്ലേറ് നടത്തിയിരുന്നു.\n← കോതമംഗംലം പള്ളി കേസിൽ സർക്കാരിനെ വിമർശിച്ച് ഹൈക്കോടതി; വിധി നടപ്പാക്കാൻ കഴിയില്ലെങ്കിൽ അതറിയിക്കണം\nഎയർടെൽ, വൊഡാഫോൺ ഐഡിയ ഇന്ന് രാത്രി പന്ത്രണ്ട് മണിക്ക് മുമ്പ് 1.47 ലക്ഷം കോടി രൂപ അടയ്ക്കണം →


KARKADAKAM | കർക്കടകം എത്തി ഇനി കരുത്ത് പ്രാപിക്കാം - Malayalivartha.com Widgets Magazine\nകർക്കടകം എത്തി ഇനി കരുത്ത് പ്രാപിക്കാം\n19 JULY 2019 03:21 PM IST\nമലയാള മാസത്തിലെ അവസാന മാസമായ കർക്കടകത്തിലേക്കു എത്തിയിരിക്കുകയാണ് നാം. മലയാളികളെ സംബന്ധിച്ചു കർക്കടകം വെള്ളപ്പൊക്കത്തിന്റെയും തോരാ മഴയുടെയും കാലമാണ്. അത് മാത്രമല്ല ആരോഗ്യ കാര്യത്തിൽ മലയാളികൾ ഏറെ ശ്രദ്ധ പുലർത്തുന്ന കാലം കൂടിയാണ് വന്നിരിക്കുന്നത്. മലയാളികളുടെ ജീവിത രീതി, ആഹാര രീതി ശൈലികൾ എല്ലാം മാറിയിരിക്കുകയാണ്. അത് കൊണ്ടു തന്നെ പുത്തൻ രോഗങ്ങളും നമ്മെ തേടി എത്തിയിട്ടുണ്ടല്ലോ ? രോഗങ്ങളെ പരിഹരിക്കാനും പ്രതിവിധികൾ തേടാനുമുള്ള മാസം കൂടിയാണ് കർകടക മാസം. കർക്കടക മാസത്തിൽ ആരോഗ്യപരമായി എന്തൊക്കെ പുതിയ തീരുമാനങ്ങളിലേക്കു മാറണം എന്ന് ചിന്തിക്കുക കൂടി ചെയ്യാം.\nകർക്കടക കാലത്തു ആരോഗ്യ സംരക്ഷണം എന്ന ലക്ഷ്യത്തോടെ നാം കർക്കടക കഞ്ഞി കുടിക്കാറുണ്ട്. ശരീര ബലം, ദഹന ശക്തി എന്നിവ കർക്കടക മാസത്തിൽ പൊതുവെ കുറഞ്ഞിരിക്കും. ശക്തിയോടെയും ചുറുചുറുക്കോടെയും ഇരിക്കാൻ കർക്കടക കഞ്ഞി കുടിക്കാവുന്നതാണ്. ഇത് രോഗ പ്രതിരോധ ശക്തി കൂട്ടുകയും ത്രിദോഷങ്ങളുടെ സന്തുലിതാവസ്ഥയെ നേരെയാക്കുകയും ചെയ്യും. ദശപുഷ്പങ്ങളായ കറുക , കയ്യോന്നി, വിഷ്ണു ക്രാന്തി, പൂവാം കുറുന്തൽ, മുയൽ ചെവിയൻ, തിരുതാളി, ചെറൂള,ഉഴിഞ്ഞ, മുക്കുറ്റി, നിലപ്പന എന്നിവയുടെ നീരും കർക്കടക കഞ്ഞിയിൽ ചേർത്തിട്ടുണ്ട്. ഞവരയരി, ഗോതമ്പു, മുതിര, യവം തുടങ്ങിയ ധാന്യങ്ങളും കർക്കടക കഞ്ഞിയിൽ അടങ്ങിയിട്ടുണ്ട്. ഇവ കൂടാതെ പഞ്ചകോലം, ജീരകം, അയമോദകം, ഉലുവ തുടങ്ങിയ മരുന്നുകളും നെയ്യുമൊക്കെ അടങ്ങിയ കർക്കടക കഞ്ഞി സേവിക്കുന്നത് നല്ലതാണ്.\nമഴക്കാലത്ത് ശരീരത്തിൽ വാതം പ്രകോപിതമാകും. വാതശമനത്തിനായി പ്രഭഞ്ജനവിമർദനം കുഴമ്പ്, ധാന്വന്തരം കുഴമ്പ്, കൊട്ടം ചുക്കാദി തൈലം എന്നിവ ഉപയോഗിച്ചു കുളിക്കാവുന്നതാണ്. അതിനു ശേഷം പത്തു മണിയോടെയാണ് കഞ്ഞി കുടിക്കേണ്ടുന്നത്. നാഡീ ഞരമ്പുകളെ ഉണർത്തി ഊർജസ്വലത നൽകുന്നതിനുള്ള ചികിൽസകളാണ് ഉഴിച്ചിലും തിരുമ്മലും. ഇത് വാതരോഗ ശമനത്തിനും ശരീരത്തിലെ മാലിന്യം വിയർപ്പ്, മലം, മൂത്രം എന്നിവ വഴി പുറന്തള്ളുന്നതിനും ഏറെ സഹായകമാണ്.\nനമ്മുടെ തൊടിയിലൊക്കെ കാണപ്പെടുന്ന പത്തില കറികൾക്ക് കർക്കടക കാലത്തുള്ള പ്രാധാന്യം ഏറെയാണ്. തകര, മത്തൻ, താള്, വെള്ളരി, ചീര, കുമ്പളം, വെള്ളരി, ചേന, കുമ്പളം, നെയ്യുണ്ണി, ആനകൊടിത്തൂവ എന്നിവയാണ് പത്തിലകൾ. സുഖചികിൽസയെ കുറിച്ച് ഓർക്കാനുള്ള സമയം കൂടിയാണല്ലോ കർക്കടകം.നമ്മുടെ ശരീരത്തെ ഒന്ന് റീചാർജ് ചെയ്യാനുള്ള കാലം. മനസും ശരീരവും ഒരു വർഷക്കാലത്തേക്ക് ഉന്മേഷത്തോടെ നിലനിർത്താൻ തയാറെടുക്കേണ്ട കാലം കൂടിയാണ് എത്തിയിരിക്കുന്നത്. കർക്കടക മാസത്തിലെ ഒരിക്കലും പാടില്ലാത്ത ശീലങ്ങളിലൊന്നാണ് ഉച്ചയുറക്കം. ഈ മാസം പകൽ ഉറക്കത്തെ മാറ്റി നിർത്താം.\nഎളുപ്പത്തിൽ ദഹനം നടക്കാത്ത കഠിന ആഹാരങ്ങൾ ഈ കാലത്തു ഒഴിവാക്കണം. ചെറുപയർ ഒഴികെയുള്ള പയറുവർഗങ്ങൾ, കടല, പൊറോട്ട, അമരക്കായ, ഉഴുന്നുചേർത്ത ആഹാരങ്ങൾ തുടങ്ങിയവ ഇതിൽപ്പെടുന്നതാണ്. ഐസ്‌ക്രീം പോലെ റഫ്രിജറേറ്ററിൽ വച്ച തണുത്ത ആഹാരങ്ങളും ഈ മാസം വേണ്ട .മൽസ്യാഹരം അമിതമായി കഴിക്കരുത്.\nബാല ഒരു റിയാലിറ്റി ഷോയില് പോയി, അവിടെ കണ്ട മത്സരാര്‍ഥിയുമായി പ്രണയത്തിലായി, വിവാഹം ചെയ്തു... ഇങ്ങനെയായിരുന്നു ഞാന് നല്‍കിയ അഭിമുഖങ്ങളില് ബഹുഭൂരിപക്ഷവും ഒരുകാലത്ത് വന്നിരുന്നത്.. പക്ഷേ സത്യം അതല്ല! (9 minutes ago)\nചൈനയുടെ കഷ്ടകാലം തുടങ്ങി; ചൈനീസ് ആപ്പുകള്‍ക്ക് ഇന്ത്യന് മോഡല് സജിക്കല് സ്‌ട്രൈക്ക് ഏര്‍പ്പെടുത്താന് അമേരിക്കയും ഒരുങ്ങുന്നു; നടപടികള് കടുപ്പിക്കാന് അണിയറയില് നീക്കം (22 minutes ago)\nവിവാഹം കഴിക്കാമെന്ന് പറഞ്ഞ് സഹ സംവിധായകന് ഒരു വര്‍ഷത്തോളം നിരന്തരമായി പീഡിപ്പിച്ചു; കൂടെ കൂടിയത് ബന്ധുവും; പരാതിയുമായി 18കാരിയായ മേക്ക്‌അപ്പ് ആര്‍ട്ടിസ്റ്റ് (34 minutes ago)\nനേപ്പാള് പ്രധാനമന്ത്രി കെപി ഒലിക്ക് കഷ്ടകാലമാണ്; ഇന്ത്യയെ തൊട്ടതിന് അത്രമാത്രം അനുഭവിക്കുന്നുണ്ട് അദ്ദേഹം; തിരിച്ചടിയായി നെഞ്ചുവേദനയും ഹണി ട്രാപ്പ് ആരോപണവും (36 minutes ago)\nമകന് എസ്എസ്എല്‍സി പരീക്ഷയില് എല്ലാ വിഷയത്തിലും എ പ്ലസ് ; സന്തോഷഅതോടെ മകനെ കാണാൻ നാട്ടിലേക്കു മടങ്ങിയ അച്ഛൻ എയർപോർട്ടിൽ കുഴഞ്ഞുവീണു മരിച്ചു (49 minutes ago)\nവിഡിയോകോൾ വിളിച്ചപ്പോൾ ഉമ്മയ്ക്കൊപ്പമിരുന്നേ സംസാരിക്കൂ എന്നു പറഞ്ഞ് ‘അൻവർ അലി’ സ്ക്രീൻ മറച്ചു പിടിച്ചിരുന്നു. മേയ് 30ന് വിവാഹാലോചനയുമായി വരുമെന്ന‌ു പറഞ്ഞെങ്കിലും ബന്ധുവിന്റെ മരണമുണ്ടെന്നു പറഞ്ഞ് അത് (55 minutes ago)\nപശുക്കളും പൂച്ചയും തമ്മിലുള്ള അപൂർവ സൗഹൃദത്തിന്റെ വീഡിയോ !.. (55 minutes ago)


14 October 2019, Petrol, Diesel Price, Gold Rate, INR Exchange Rate Today : സ്വര്‍ണം, പെട്രോള്-ഡീസല് വില, രൂപയുടെ വിനിമയ നിരക്ക്\n14 October 2019, Petrol, Diesel Price, Gold Rate, INR Exchange Rate Today: സ്വര്‍ണം, പെട്രോള്-ഡീസല് വില, രൂപയുടെ വിനിമയ നിരക്ക്\n14 October 2019, Petrol, Diesel Price, Gold Rate, INR Exchange Rate Today: സ്വർണവിലയിൽ ഇന്നും മാറ്റമില്ല. ഒരു ഗ്രാമിനു 3,525 രൂപയും ഒരു പവനു 28,200 രൂപയുമാണു ഇന്നത്തെ വില\nUpdated: October 14, 2019 11:47:28 am\n14 October 2019, Petrol, Diesel Price, Gold Rate, INR Exchange Rate Today: ഇന്നത്തെ സ്വര്‍ണം, പെട്രോള്-ഡീസല് വില, രൂപയുടെ വിനിമയ നിരക്ക് എന്നിവ ഒറ്റനോട്ടത്തില്.\nതിരുവനന്തപുരം, എറണാകുളം, കോഴിക്കോട് നഗരങ്ങളിൽ പെട്രോൾ വിലയും ഡീസൽ വിലയും ലിറ്ററിനു 70 രൂപയ്ക്കു മുകളിലാണ്. സ്വർണവിലയിൽ ഇന്നും മാറ്റമില്ല. ഒരു ഗ്രാമിനു 3,525 രൂപയും ഒരു പവനു 28,200 രൂപയുമാണു ഇന്നത്തെ വില. ഡോളറിനെതിരെ രൂപയുടെ മൂല്യം ഇന്നു 70.87 എന്ന നിലയിലാണ്.\nതിരുവനന്തപുരം: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം നഗരത്തിൽ പെട്രോളിനു 76.86 പൈസയും ഡീസലിനു 71.65 പൈസയുമാണു ഇന്നത്തെ വില. എറണാകുളത്ത് ഒരു ലിറ്റർ പെട്രോളിനു 75.18 പൈസയും ഡീസലിനു 70.07 പൈസയുമാണു ഇന്നത്തെ വില. കോഴിക്കോട് നഗരത്തിൽ പെട്രോളിനു 75.60 പൈസയും ഡിസലിനു 70.50 പൈസയുമാണു ഇന്നു വില.\nകേരളത്തിൽ സ്വർണവിലയിൽ ഇന്നും മാറ്റമില്ല. ഒരു ഗ്രാമിനു 3,525 രൂപയും ഒരു പവനു 28,200 രൂപയുമാണു ഇന്നത്തെ വില. കഴിഞ്ഞ മൂന്നു ദിവസമായി ഇതേ വിലയിലാണ് വ്യാപാരം നടക്കുന്നത്.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഇന്നു ഡോളറിനെതിരെ രൂപയുടെ മൂല്യം 70.87 എന്ന നിലയിലാണ്.\nGoldIndian RupeePetrol price\nWeb Title: Kerala today petrol diesel price gold rate 22 24 carat indian rupee exchange rate


Jwalanam – Jwalanam\nJwalanam wroteanew post, അസത്ത് 11 months,3weeks ago\nവല്ലാതെ തളരുന്നതു പോലെ. അതുക\nAjaykalyani replied 11 months,3weeks ago\nനല്ല വായന തന്നു\nJwalanam wroteanew post, കൂരിയാറ്റയും തുന്നാരനും ചേക്കാലിയും – ചില വീട്ടുകാര്യങ്ങൾ 11 months,3weeks ago\nവയലുമാറി കരകേറിയ തൊടിയിലെ പുതിയ പാർപ്പിടക്കാരെന്ന നിലയിൽ\nവീടുപണി ഏതാണ്ടു തീർന്ന തുന\nJwalanam wroteanew post, പകർപ്പവകാശം (കഥ) 1 year ago\nചില മനുഷ്യർ ഈജിപ്തിലെ പഴയ ക്ലോക്കുകളെപ്പോലെയാണ്. കാലത്തിന്റെ ഏതെങ്കിലും ഒരു ബിന്ദുവിൽ പൊടുന്നനെ അവ നിന്നു പോകുന്നു. പിന്നീടാരു ശ്രമിച്ചാലും ആ ക്ലോക്കുകൾ പ്രവർത്തിക്കുകയില്ല.\n‘കടമ്മനിട്ട’ എന്ന മനുഷ്യൻ ഓർമ്മയ\nJwalanam wroteanew post, അപൂർവ്വം (കവിത) 1 year ago\nJwalanam wroteanew post, ഉസ്‌താദ് അമീര്‍ഖാന് (കഥ) 1 year ago\nവാതില്‍ക്കല് മുട്ടു കേട്ടപ്പോള് അമീര്‍ഖാന് എഴുന്നേറ്റു. മുട്ടലുകള്‍ക്കൊപ്പമുള്ള കുപ്പിവളകളുടെ കിലുക്കം കേട്ടാല് അറിയാം: ജൂതികയാണ്. ഉറങ്ങാത്ത രാവിന്റെ വ്യഥ കഴുക\nRema Prasanna Pisharody replied 1 year ago\nഇതേ ഫോർമാറ്റിലിലുള്ള പല കഥകളും വായിച്ചിട്ടുണ്ട് എങ്കിലും ആവിഷ്ക്കാരത്തിൻ്റെ മേന്മയിൽ ഹൃദയസ്പർശിയായി അനുഭവപ്പെട്ട കഥ. കഥയെഴുത്തിൻ്റെ, ക്രാഫ്റ്റിംഗിൻ്റെ മികവിൽ ഈ കഥ ഉത്തമവായനാനുഭവം നൽകുന്നു. അനുഭവത്തിൻ്റെ നേർസാക്ഷ്യം ഈ കഥയ്ക്ക് കൂടുതൽ മൂല്യമേകുന്നു\nJwalanam wroteanew post, കവിത: ചില സ്വാതന്ത്ര്യങ്ങൾ 1 year, 1 month ago\nമലപ്പുറം ജില്ലയിൽ നിലമ്പൂർ താലൂക്കിൽ വഴിക്കടവ് ഗ്രാമപഞ്ചായത്തിലെ കാരക്കോട് താമസം.\nJwalanam wroteanew post, കവിത: കുടിപ്പാട്ട് 1 year, 1 month ago\nതൃശ്ശൂർ ജില്ലയിലെ തോളൂർ സ്വദേശിയാണ്. കൽപ്പറ്റ ഗവ. കോളജിൽ നിന്ന് മാസ്സ് കമ്മ്യൂണിക്കേഷൻ & ജേണലിസം ബിരുദം. കോഴിക്ക\nJwalanam wroteanew post, കവിത: ആത്‌മായനം 1 year, 1 month ago\nസ്‌മിത സൈലേഷ്. തൃശൂർ ജില്ലയിലെ പുന്നയൂർക്കുളത്ത് ജനിച്ചു. മാധ്യമ പ്രവർത്തക, എഴുത്തുകാരി, തിരകഥാകൃത്ത്, സാംസ്‌കാരിക പ്രവർത്തക എന്നീ നില\nJwalanam wroteanew post, കവിത: ലോഡ്‌ജ് 1 year, 1 month ago\nജോസിൽ സെബാസ്റ്റ്യൻ. ഇടുക്കി ജില്ലയിലെ തൊടുപുഴയ്ക്ക് അടുത്ത് മുട്ടം സ്വദേശിയാണ്. ബിസിനസുകാരനാണ്. വിവിധ ആനുകാ\nJwalanam wroteanew post, കവിത: പടം പൊഴിച്ച കരിനാഗം 1 year, 1 month ago\nഫെബിനി എം. കോട്ടയം ജില്ലയിലെ പാറത്തോട് സ്വദേശിയാണ്. SCMSകോളേജിൽ ഇംഗ്ലീഷ് വിഭാഗം അസിസ്റ്റന്റ് പ്രൊഫസർ,\nലണ്ടൻ മലയാളം റേഡിയോയിൽ റേഡിയോ ജോക്കി\nJwalanam wroteanew post, കവിതകൾ 1 year,4months ago\nമലയാളത്തിലെ ആദ്യ ട്രാൻസ്ജെൻഡർ കവിയായ വിജയരാജമല്ലികയുടെ മൂന്നാമത്തെ കവിതാസമാഹാരമായ “പെണ്ണായവളുടെ കവിതകൾ” മലയാളിയുടെ വായനാശീലത്തിലും, ജീവിതത്തിലും അടിയുറച്ചു നിൽക്കുന\nJwalanam wroteanew post, കവിത: എന്നോ ഒരിക്കൽ 1 year,7months ago\nJwalanam wroteanew post, കഥകൾ 1 year,7months ago\nഅതിസുന്ദരം ഒരു മരണം\nനിസ്സഹായരായി സ്നേഹങ്ങൾക്കു വേണ്ടി കരയുന്ന, ഉടൽ വളർന്ന കുഞ്ഞുങ്ങളുടെ കഥകളാണ് സിവിക് ജോണിന്റെ “അതിസുന്ദരം ഒരു മരണം” എന്ന കഥാസമാഹാരം. ‘അരുന്ധതിയുടെ നഗരത്തിൽ ഒരു പകൽ’ എന്ന കഥ\nJwalanam wroteanew post, Bio Novel 1 year,7months ago\nവിൻസെന്റ് വാൻ ഗോഗിനെക്കുറിച്ചെഴുതുമ്പോൾ അത് പലപ്പോഴും അവഗണനകളുടെയും നൈരാശ്യങ്ങളുടെയും ചിത്രമായാണ് ചെന്നവസാനിക്കാറുള്ളത്. എന്നാൽ അവയോരോന്നും ഓരോ കാലാതീത സൃഷ്ടികൾക്കായുള്ള പേറ്റുനോ\nJwalanam wroteanew post, കവിത: എ റൂം ഓഫ് വൺസ് ഓൺ 1 year, 8 months ago\nJwalanam wroteanew post, കവിത: അവസാനത്തെ കുറിപ്പ് 1 year, 8 months ago\nവിബിൻ ചാലിയപ്പുറം. യുവകവി. IIT മദ്രാസിൽ ജോലി ചെയ്യുന്നു.\nആദ്യ കവിതാസമാഹാരം ‘ഒറ്റവെയിൽ ചില്ലകൾ’.\nJwalanam wroteanew post, 'കഥകൾ' 1 year, 8 months ago\n“റബർ മരങ്ങളും രാത്രിയും ചേർത്തുണ്ടാക്കിയ കനത്ത ഇരുട്ടിൽ വഴി ചേറു പിടിച്ച പോലെ കുഴയുന്നു. എത്ര ചവിട്ടിയാലും മുന്നോട്ടു നീങ്ങാത്ത പോലെ. ഒരിക്കലും വീട്ടിലെത്തണ്ടായിരുന്നു. അയാൾക്ക് കൊതി തോന്നും. എതിരെ നിന്നുവരുന്ന\nJwalanam wroteanew post, ഓണാശംസകൾ 1 year, 8 months ago\nഓണം എല്ലാം നഷ്‌ടപ്പെട്ടയിടങ്ങളിൽ നിന്നുള്ള ഉയർത്തെഴുന്നേൽപ്പാണ്. നഷ്‌ടമായ ആഹ്ളാദങ്ങളെയെല്ലാം വീണ്ടെടുക്കലാണ്. കഴിഞ്ഞു പോയ ഒരു നല്ല കാലത്തെയോർത്ത് പ്രതീക്ഷയോടെ ഒരു പുതുലോകം സൃഷ്‌ടിക്കാനുള്ള ഒരുക്കമാണ്. അതിനാൽ\nJwalanam commented on the post, മലയാള കഥ കൂടുതൽ ബഹുസ്വരമാകുന്ന കാലം: ഹരിദാസ് കരിവെള്ളൂർ 1 year, 10 months ago\nJwalanam wroteanew post, DEVESAN PERUR 1 year, 10 months ago


തൊഴിലാളി വിയര്‍പ്പിന്‍റെ ഫലം - Janayugom Online\nHome / Opinion / Editorial / തൊഴിലാളി വിയര്‍പ്പിന്‍റെ ഫലം\nPosted on April 03, 2019, 8:30 am\nദേശീയതലത്തില് തൊഴിലാളികള് നടത്തിയ നിരന്തര പോരാട്ടങ്ങള്‍ക്കുള്ള അംഗീകാരമാണ് പിഎഫ് പെന്‍ഷനുള്ള പരിധി കളഞ്ഞ സുപ്രീം കോടതി വിധി. നേരത്തെ ഹൈക്കോടതി വിധിയെ മാനിക്കാതെ ഉദ്യോഗസ്ഥര് കാണിച്ച ധിക്കാരം ഇക്കാര്യത്തില് തുടരരുത്. പരമോന്നത കോടതിയുടെ വിധി നടപ്പാക്കി രാജ്യത്തെ കോടിക്കണക്കിന് വരുന്ന തൊഴിലാളികള്‍ക്ക് യഥാര്‍ഥ ശമ്പളത്തിന്റെ അടിസ്ഥാനത്തില് ഉയര്‍ന്ന പിഎഫ് പെന്‍ഷന് ഉറപ്പാക്കണം.\n2014 സെപ്റ്റംബര് ഒന്നിന് മുമ്പ് പിഎഫ് വരിക്കാരായവര്‍ക്ക് ഉയര്‍ന്ന പെന്‍ഷന് വിഹിതം അടയ്ക്കാനായി ഓപ്ഷന് നല്‍കാമെന്നതാണ് വിധിയുടെ പ്രധാന സാരം. ജീവനക്കാരും തൊഴിലുടമയും ചേര്‍ന്നാണ് ഓപ്ഷന് നല്‍കേണ്ടത്. 2014 സെപ്റ്റംബര് ഒന്നിനുശേഷം പിരിഞ്ഞവര്‍ക്ക് അവസാന 12 മാസത്തെ ശമ്പള ശരാശരിയുടെ അടിസ്ഥാനത്തില് ഉയര്‍ന്ന പെന്‍ഷന് ലഭിക്കും. 60 മാസത്തെ ശരാശരിയെന്നത് റദ്ദാക്കിയിരിക്കുന്നു. പിഎഫില്‍നിന്ന് പണം പിന്‍വലിച്ച വിരമിച്ച ജീവനക്കാര്‍ക്കും വാങ്ങിയിരുന്ന ശമ്പളത്തിന് ആനുപാതികമായ പെന്‍ഷന് വിഹിതം പലിശസഹിതം തിരിച്ചടച്ച് ഉയര്‍ന്ന പെന്‍ഷന് വാങ്ങാനാകുമെന്നതാണ് പ്രത്യേകത.\nപെന്‍ഷന് ശമ്പളപരിധി 15,000 രൂപയാക്കി ഉയര്‍ത്തിയ വിജ്ഞാപനം റദ്ദായതോടെ, ജീവനക്കാര് ഉയര്‍ന്ന വിഹിതത്തിന് ഓപ്ഷന് നല്‍കിയില്ലെങ്കില് പഴയ പരിധിയായ 6,500 രൂപയുടെ അടിസ്ഥാനത്തില് പെന്‍ഷന് നിശ്ചയിക്കും. വിധിയുടെ ആനുകൂല്യത്തിനായി ജീവനക്കാര് പുതിയ ഓപ്ഷന് നല്‍കേണ്ടിവരുമെന്നുമാത്രം. അടിസ്ഥാനശമ്പളവും ഡിഎയും കൂട്ടിയ തുക കണക്കാക്കി ജീവനക്കാര്‍ക്ക് അവരുടെ യഥാര്‍ഥ ശമ്പളത്തിന്റെ അടിസ്ഥാനത്തില് പെന്‍ഷന് വിഹിതം നല്‍കാനുള്ള ഓപ്ഷന് കൊടുക്കണം. ശമ്പളം 15,000 രൂപയ്ക്ക് മുകളിലാണെങ്കില് ഓപ്ഷന് നല്‍കുന്നവര് അഡ്മിനിസ്‌ട്രേറ്റീവ് ചാര്‍ജായി 1.16 ശതമാനം കൂടി നല്‍കണമെന്ന വ്യവസ്ഥ ഇല്ലാതായിട്ടുണ്ട്. പെന്‍ഷന് ആധാരമാക്കേണ്ടത് വിരമിക്കുന്നതിന് തൊട്ടുമുമ്പുള്ള 12 മാസത്തെ ശമ്പളമായിരുന്നത് 60 മാസമാക്കിയ നടപടിയും റദ്ദാക്കി. സുപ്രീംകോടതി വിധിയുടെ അടിസ്ഥാനത്തില് ഇപിഎഫ്ഒ പുതിയ വിജ്ഞാപനം ഇറക്കിയാല് മാത്രമേ പുതിയ ഓപ്ഷന് നല്‍കുന്നത് ഉള്‍പ്പെടെയുള്ള കാര്യങ്ങളില് വ്യക്തതയുണ്ടാകൂ. തൊഴിലാളി വിരോധം മനസിലിട്ട് സുപ്രീം കോടതി വിധിക്കെതിരെയും ഇപിഎഫ്ഒ നീങ്ങില്ലെന്നാണ് വിശ്വാസം. സുപ്രീംകോടതിയില് ശക്തമായ വാദം നടത്താന് ഇപിഎഫ്ഒ തുനിയാതിരുന്നതും ആശ്വാസമായി. പരിഗണനയ്‌ക്കെടുത്ത ആദ്യദിവസം തന്നെയാണ് സുപ്രീംകോടതി തങ്ങളുടെ അപ്പീല് തള്ളിയതെന്ന വസ്തുത ഇപിഎഫ്ഒ ഗൗരവത്തിലെടുത്തുകാണണം.\nഹൈക്കോടതിയില് നിന്ന് അനുകൂലമായ വിധി പുറപ്പെടുവിച്ചതിനുശേഷം ഇപിഎഫ് ഉദ്യോഗസ്ഥരുടെ നിലപാട് തൊഴിലാളികളുടെ പ്രതിഷേധങ്ങള്‍ക്ക് വഴിയൊരുക്കിയതാണ്. പെന്‍ഷന് വിഹിതം കണക്കാക്കുന്ന ശമ്പളത്തിന് 15,000 രൂപയുടെ പരിധി നിശ്ചയിച്ച വിജ്ഞാപനമാണ് കേരള ഹൈക്കോടതി റദ്ദാക്കിയത്. 2014 ഓഗസ്റ്റ് 22 ലാണ് വിജ്ഞാപനം നിലവില്‍വന്നത്. 2018 ഒക്ടോബര് 12നായിരുന്നു കേരള ഹൈക്കോടതിയുടെ വിധി. ഇതുപ്രകാരം ആനുകൂല്യത്തിനായി സമീപിച്ച തൊഴിലാളികളും ജീവനക്കാരും ഇപിഎഫ് ഓഫീസുകളില്‍നിന്ന് നിരാശരായി മടങ്ങിയത് വലിയ പ്രതിഷേധങ്ങള്‍ക്ക് വഴിയൊരുക്കി. കോടതി വിധിയല്ല ഉദ്യോഗസ്ഥരുടെ ഉത്തരവിനാണ് വിലയെന്ന വിചിത്രവാദമായിരുന്നു ഇവരുടേത്. ഒപ്പം വിധിക്കെതിരെ സുപ്രീംകോടതിയില് അപ്പീല് പോകുമെന്നും ചൂണ്ടിക്കാട്ടി ഉയര്‍ന്ന പെന്‍ഷന് നിഷേധിക്കുകയും ചെയ്തു. കേരള ഹൈക്കോടതി പുറപ്പെടുവിച്ച സുപ്രധാനമായ വിധി സുപ്രീംകോടതി ശരിവച്ചതോടെ യഥാര്‍ഥ ശമ്പളത്തിന് ആനുപാതികമായ തുക പെന്‍ഷന് ഫണ്ടിലേക്ക് നല്‍കി ഉയര്‍ന്ന പെന്‍ഷന് എല്ലാവരും അര്‍ഹരാവുകയാണ്. സ്വന്തമായി പെന്‍ഷന് ഫണ്ട് കൈകാര്യം ചെയ്യുന്നതും അല്ലാത്തതുമായി സ്ഥാപനങ്ങളെ വേര്‍തിരിച്ചുകാണാന് ഇനി കഴിയില്ല. എല്ലാ വിഭാഗത്തിലുംപ്പെട്ട പിഎഫ് അംഗങ്ങള്‍ക്ക് ഒരേപോലെ പെന്‍ഷന് അര്‍ഹതയുണ്ടാകും.\nഇപിഎഫ് വിഷയത്തില് തൊഴിലാളികളുടെ അവകാശവാദങ്ങളെ അവഗണിച്ച കേന്ദ്രസര്‍ക്കാര് പാര്‍ലമെന്റില് നല്‍കിയ മറുപടികള് വെറും മൈതാനപ്രസംഗം മാത്രമായിരുന്നു. തൊഴിലാളികളുടെ വിയര്‍പ്പുകൊണ്ട് വീര്‍ത്തുകൊഴുത്ത ഇപിഎഫിനെ വിഴുങ്ങാനുള്ള തന്ത്രങ്ങള് മെനയുന്നതിനാണ് ശ്രമങ്ങള് നടന്നത്. പാര്‍ലമെന്റില് വിഷയം കൈകാര്യം ചെയ്തവരാകട്ടെ വാര്‍ത്താസൃഷ്ടിക്കപ്പുറം മറ്റു തുടര്‍നടപടികളിലേക്ക് പോയതുമില്ല. 1996ല് നടന്ന മൂല്യനിര്‍ണയപ്രകാരം 1,689 കോടിയുടെ മിച്ചവരുമാനമുണ്ടായിരുന്നു. 2008 ല് ഇത് 54,203 കോടിയായി. 2009 ല് 61,608 കോടിയിലേക്ക് ഉയര്‍ന്നു. 2015 മാര്‍ച്ച് 31 ന് പുറത്തുവന്ന കണക്കനുസരിച്ച് യഥാര്‍ഥ മിച്ച ആസ്തി 5,026 കോടി 87 ലക്ഷം രൂപയാണ്. എന്നിട്ടും ഉയര്‍ന്ന പെന്‍ഷന് തടഞ്ഞുവച്ചതെന്തിന് എന്നത് കേന്ദ്രഗൂഢാലോചനയെന്നേ സംശയിക്കാനാവൂ. 1995 ലെ ജീവനക്കാരുടെ പെന്‍ഷന് സ്‌കീമില് ആവശ്യമായ ഭേദഗതി പരിഗണിക്കുമെന്ന് സര്‍ക്കാര് പ്രഖ്യാപിച്ചിരുന്നെങ്കിലും അതുണ്ടായില്ല. ഇത്തരം ആശങ്കകള് നിലനില്‍ക്കേ പെന്‍ഷന് വരിക്കാരുടെ അവകാശത്തിലൂന്നിയ സുപ്രീം കോടതി വിധി നടപ്പാക്കുന്നതിലാവണം ഇപിഎഫ് ഉദ്യോഗസ്ഥരുടെ ഊന്നല്.


വിവാഹത്തെ കുറിച്ച് ആരാധകന് മറുപടി നൽകി വിഘ്‌നേഷ് ശിവൻ | CinemaTalkies\nവിവാഹത്തെ കുറിച്ച് ചോദിച്ച ആരാധകന് മറുപടി നൽകിയിരിക്കുകയാണ് വിഘ്‌നേഷ് ശിവൻ. ആരാധകരുമായി ഇൻസ്റ്റാഗ്രാമിൽ സംവദിക്കുമ്പോഴാണ് വിവാഹത്തെ കുറിച്ച് ചോദ്യം വന്നതും മറുപടി പറയുന്നതും. ”എന്താണ് നയൻതാര മാഡത്തെ വിവാഹം ചെയ്യാത്തത്? ഞങ്ങൾ ആകാംക്ഷയോടെ കാത്തിരിക്കുന്നു..’ എന്ന ആരാധകന്റെ ചോദ്യത്തിനാണ് വിഘ്‌നേഷ് ഉത്തരം നൽകിയത്.’\nവിവാഹത്തിനും മറ്റും വലിയ ചെലവ് ആകും ബ്രോ. അതുകൊണ്ട് വിവാഹത്തിനായി പണം സേവ് ചെയ്തു വയ്ക്കുന്നു, അതുപോലെ കൊവിഡ് പോവാൻ കാത്തിരിക്കുന്നു’ എന്നാണ് വിഘ്‌നേഷ് ആരാധകന്റെ ചോദ്യത്തിന് ഉത്തരം നൽകിയിരിക്കുന്നത്.\nസിനിമാലോകവും ആരാധകരും ഒരേപോലെ കാത്തിരിക്കുന്ന ഒന്നാണ് നയൻതാരയുടെയും വിഘ്‌നേഷ് ശിവന്റെയും വിവാഹം. സമൂഹ മാദ്ധ്യമങ്ങളിൽ സജീവമായ വിഘ്‌നേഷ് നയൻതാരയ്‌ക്കൊപ്പമുള്ള ചിത്രങ്ങൾ പങ്കുവയ്ക്കുമ്പോൾ അതിന് നിറഞ്ഞ സ്വീകാര്യത ലഭിക്കാറുണ്ട്. ഇവർ ഒരുമിച്ചുള്ള കൊച്ചിയാത്രയുടെ ചിത്രങ്ങളും ഏറെ ശ്രദ്ധിക്കപ്പെട്ടിരുന്നു\n‘സിനിമയില് അഭിനയിക്കുന്നതിന് വീട്ടുകാര്‍ക്ക് എതിര്‍പ്പായിരുന്നു ,ഐശ്വര്യ ലക്ഷ്മി


'തിരുവനന്തപുരത്ത് ചെന്നിത്തല കാലുവാരുന്നോ?'; നേതൃത്വത്തിന് പരാതിപ്രവാഹം: പരാതിയുമായി പാലക്കാട്, കോഴിക്കോട് സ്ഥാനാര്‍ഥികളും - ഇ വാർത്ത | evartha\n‘തിരുവനന്തപുരത്ത് ചെന്നിത്തല കാലുവാരുന്നോ?’; നേതൃത്വത്തിന് പരാതിപ്രവാഹം: പരാതിയുമായി പാലക്കാട്, കോഴിക്കോട് സ്ഥാനാര്‍ഥികളും\nപ്രചാരണരംഗത്ത് പാര്‍ട്ടിയില്‍നിന്ന് വേണ്ട സഹകരണം ലഭിക്കുന്നില്ലെന്ന പരാതിയുമായി കോണ്‍ഗ്രസ് സ്ഥാനാര്‍ഥികള്. തിരുവനന്തപുരത്തെ സ്ഥാനാര്‍ഥി ശശി തരൂര്, പാലക്കാട്ടെ സ്ഥാനാര്‍ഥി വി.കെ.ശ്രീകണ്ഠന്, കോഴിക്കോട്ടെ സ്ഥാനാര്‍ഥി എം.കെ.രാഘവന് എന്നിവരാണ് കെ.പിസിസിയോടും ഹൈക്കമാന്‍ഡിനോടും പരാതിപ്പെട്ടത്.\nമുതിര്‍ന്ന നേതാക്കളും ഗ്രൂപ്പ് നേതാക്കളും പ്രചാരണത്തിന് രംഗത്തിറങ്ങുന്നില്ലെന്നാണ് സ്ഥാനാര്‍ത്ഥികളുടെ പരാതി. ശശി തരൂരിനെ സംബന്ധിച്ചിടത്തോളം തിരുവനന്തപുരത്തെ ഐ ഗ്രൂപ്പ് നേതാക്കളോ പ്രവര്‍ത്തകരോ പ്രചാരണത്തിന് രംഗത്തിറങ്ങുന്നില്ല എന്ന പരാതിയാണുള്ളതെന്നാണ് റിപ്പോര്‍ട്ടുകള്.\nപ്രതിപക്ഷ നേതാവ് രമേശ് ചെന്നിത്തലയ്‌ക്കെതിരെയാണ് പ്രധാനമായും പരാതി ഉയര്‍ന്നിരിക്കുന്നത്. രാഹുല് ഗാന്ധിയുടെ പ്രഭാവം മറ്റ് മണ്ഡലങ്ങളിലേക്കും അലയടിക്കുമെന്നും അത് എല്ലാ മണ്ഡലങ്ങളിലേയും സ്ഥാനാര്‍ത്ഥികളുടെ വിജയത്തിനിടയാക്കുമെന്നുമാണ് നേതാക്കള് വിലയിരുത്തുന്നത്.\nഎന്നാല് പ്രചാരണം ശക്തമാക്കണമെന്ന അഭിപ്രായമാണ് യുഡിഎഫ് സ്ഥാനാര്‍ത്ഥികള്‍ക്കുള്ളത്. വിഷയത്തില് കെപിസിസി ഇടപെട്ടതായാണ് വിവരം. ശശി തരൂര് പരാജയപ്പെട്ടാല് പ്രചാരണ ചുമതലയുള്ള നേതാക്കള്‍ക്കെതിരെ നടപടി സ്വീകരിക്കുമെന്നാണ് കെപിസിസി നേതൃത്വം അറിയിച്ചിരിക്കുന്നതെന്ന് ട്വന്റിഫോര് ന്യൂസ് റിപ്പോര്‍ട്ട് ചെയ്യുന്നു.\nഅതേസമയം പ്രചാരണരംഗത്ത് പോരായ്മകളുണ്ടെങ്കില് പാര്‍ട്ടി പരിഹരിക്കുമെന്ന് ശശി തരൂര് പ്രതികരിച്ചു. താന് പരാതിപ്പെട്ടെന്ന വാര്‍ത്തകള് അടിസ്ഥാനരഹിതമാണ്. പ്രത്യക്ഷത്തില് പ്രശ്‌നങ്ങള് കണ്ടിട്ടില്ല; ചിലയിടങ്ങളില് പോരായ്മകളുണ്ടെന്ന് പറയുന്നു. ഇത് പാര്‍ട്ടി പരിഹരിക്കുമെന്നും തരൂര് പറഞ്ഞു.\nനേരത്തേ ഒരോ മണ്ഡലത്തിലേയും തെരഞ്ഞെടുപ്പ് ചുമതലകള് നല്‍കിയിരുന്ന നേതാക്കന്മാര് പരാതിയുമായി രംഗത്തെത്തിയിരുന്നു. തിരുവനന്തപുരം മണക്കാട് പ്രദേശത്തിന്റെ ചുമതല നല്‍കിയിരുന്ന, തിരുവനന്തപുരം ഡിസിസി അംഗം കൂടിയായിരുന്ന സതീഷ് ചന്ദ്രന് ഇത് സംബന്ധിച്ച് ഫെയ്‌സ്ബുക്കില് പോസ്റ്റിട്ടിരുന്നു.\nതെരഞ്ഞെടുപ്പ് പ്രചാരണ പരിപാടികളില് സഹകരിക്കാത്തവര്‍ക്കെതിരെ ഡിസിസിയില് പരാതി നല്‍കുമെന്നായിരുന്നു അദ്ദേഹത്തിന്റെ ഫെയ്‌സ്ബുക്ക് പോസ്റ്റ്. ഇതിനെതിരെ കനത്ത വിമര്‍ശനങ്ങള് ഉയര്‍ന്ന സാഹചര്യത്തില് പോസ്റ്റ് പിന്‍വലിക്കുന്ന സാഹചര്യം ഉണ്ടായി.\nകഴിഞ്ഞ തവണ ബി.ജെ.പി രണ്ടാം സ്ഥാനെത്തത്തിയ മണ്ഡലത്തിലെ നാല് നിയമസഭ മണ്ഡലങ്ങളിലും അവര് ലീഡ് നേടിയിരുന്നു. നിയമസഭ തെരഞ്ഞെടുപ്പില് നേമത്ത് അക്കൗണ്ടും തുറന്നു. ഈ വെല്ലുവിളിയെയും ഇടതു മുന്നണിയുടെ ശക്തമായ പ്രചാരണത്തെയും ഒരുപോലെ മറികടക്കുക എന്ന ലക്ഷ്യമാണ് യു.ഡി.എഫിന് മുന്നില്.


ശുദ്ധനും ശക്തനുമായ പിതാവ് / ഫാ. ഡോ. ജോര്‍ജ് കോശി | Malankara Orthodox TV\nകുന്നംകുളത്തു നിന്നുള്ള കെ. ഐ. പോള് (പ. ബസേലിയോസ് മാര്‍ത്തോമ്മാ പൗലോസ് ദ്വിതീയന് കാതോലിക്കാ ബാവാ) വൈദികാഭ്യസനത്തിനായി 1968-ലാണു പഴയസെമിനാരിയില് വന്നത്. പഞ്ചവത്സര വൈദിക പഠനത്തിന്‍റെ സമാപനം കുറിച്ചുകൊണ്ടു അവസാന വര്‍ഷ വിദ്യാര്‍ത്ഥികളില് ഇരുവരില് ഒരുവനായി ഞാനും അവിടെയുണ്ട്. മറ്റൊരാള് മറുഭാഗത്തെ മലബാര് മെത്രാപ്പോലീത്തായായി സഹദാ മരണം പ്രാപിച്ച യൂഹാനോന് മാര് പീലക്സീനോസും. ഞങ്ങള് ചേര്‍ന്നതിനുശേഷം അഭ്യസനം നാലു വര്‍ഷമായി കുറച്ചു. കൂടെ ചേര്‍ന്ന പലരും നേരത്തെ തന്നെ പിരിഞ്ഞു. കെ. ഐ. പോള് ഉള്‍പ്പെടെ 1968-ല് പ്രഥമ വര്‍ഷ വിദ്യാര്‍ത്ഥികളായി വന്നവരില് പകുതിയോളം പേര്‍ക്കു സാങ്കേതിക കാരണങ്ങളാല് ആ അദ്ധ്യയനവര്‍ഷം പഠനം തുടരുവാനാവാതെ അടുത്ത വര്‍ഷം വരെ കാത്തിരിക്കേണ്ടി വന്നു. 1968-ലെ ഒരു മാസത്തോളമുള്ള സെമിനാരി വാസവേളയില്‍ത്തന്നെ പോള് ശ്രദ്ധേയനായി. ചെയ്ത്തിലോ ചൊല്‍ത്തിലോ ഒന്നുമല്ല, മറിച്ചു സംസാരത്തില്. അസല് കുന്നംകുളം ശൈലിയിലുള്ള ഭാഷണം ഏവര്‍ക്കും കൗതുകമായിതോന്നി. “എന്തിട്ടാ കുട്ടി”, “വാര്‍പൊട്ടി” എന്നെല്ലാം പുഞ്ചിരി പൊഴിയുന്ന പോളില് നിന്നു ശ്രവിക്കുമ്പോള് സഹപാഠികള്‍ക്കു ഹരം പകരാതിരിക്കുന്നതെങ്ങനെ?\nകെ. ഐ. പോള് നാലു വര്‍ഷത്തെ സെമിനാരി പഠനവും, പിന്നെ പട്ടക്കാരനായി സി.എം.എസ്. കോളജിലെ ബിരുദാനന്തര പഠനവും എം.ഡി. ഹോസ്റ്റലിലെ വാസവും വാര്‍ഡന് ചുമതലയുമായി കോട്ടയത്തു തുടര്‍ന്നു. അന്ന് ഈ ലേഖകന് നിയുക്ത ബാവായുടെ സെക്രട്ടറിയായി എം.ഡി. സെമിനാരിയിലും പിന്നെ ദേവലോകം അരമനയിലുമുണ്ടായിരുന്നു. ആ കാലങ്ങളിലും ഇരുവരും തമ്മില് അടുപ്പം പുലര്‍ത്താനും വളര്‍ത്താനും സാധിച്ചു. 1970-കളില് ആറു മാസ കാലത്തോളം പ. മാത്യൂസ് പ്രഥമന് ബാവാ എറണാകുളത്തു സഭാകേസുകള്‍ക്കായുള്ള പ്രത്യേക കോടതിയില് സാക്ഷിയായി മൊഴി നല്കുകയുണ്ടായി. ശനി, ഞായര് ഒഴിച്ചുള്ള ദിവസങ്ങളില് അദ്ദേഹം താമസിച്ചിരുന്നത് എറണാകുളം സെന്‍റ് മേരീസ് പള്ളിയിലായിരുന്നു. അവിടെ അന്നു വികാരി ബഹു. ഒ. വി. ഏലിയാസ് അച്ചനും ഏക സഹപട്ടക്കാരന് കെ. ഐ. പോള് അച്ചനും. പോള് അച്ചന് പള്ളികെട്ടിടത്തിലാണ് താമസിച്ചിരുന്നത്. ബാവായുടെയും കൂടെയുള്ളവരുടെയും കാര്യങ്ങള് ശ്രദ്ധിച്ചിരുന്നതും ആവശ്യങ്ങള്, ആവശ്യപ്പെടാതെ അറിഞ്ഞു നിര്‍വ്വഹിച്ചിരുന്നതും സദാ അവിടെയുണ്ടായിരുന്ന പോള് അച്ചനായിരുന്നു. ആ വാസവേള അന്യോന്യമുള്ള സൗഹൃദത്തിന്‍റെ ഇഴകള് അടുപ്പിക്കുന്നതിനു ഇടയാക്കാതിരുന്നില്ല.\nപോള് അച്ചന് പുരോഹിതനായിരുന്ന കാലത്തെ ഒരു സംഭവം ഈ ലേഖകന്‍റെ പ. മാത്യൂസ് പ്രഥമന് ബാവായെക്കുറിച്ചുള്ള “മലങ്കരസഭാകേസരി” എന്ന ഗ്രന്ഥത്തില് അദ്ദേഹത്തിന്‍റെ പേരു വെളിപ്പെടുത്താതെ രേഖപ്പെടുത്തിയിട്ടുണ്ട്. പൗലോസ് ദ്വിതീയന് ബാവാ, മാത്യൂസ് പ്രഥമന് ബാവായുടെ ഓര്‍മ്മപ്പെരുന്നാളിലൊന്നിലെ പ്രബോധനവേളയില് അതേക്കുറിച്ചു സാക്ഷിക്കുകയുണ്ടായി. 1970-കളുടെ മദ്ധ്യത്തില് മാര് ഏലിയാ കത്തീഡ്രലിലെ വലിയ നോമ്പിലുള്ള ഒരു ഇടദിവസ നമസ്കാരസമയം. നയിക്കുന്നത് അന്നത്തെ നിയുക്ത ബാവായും. എവിടെയോ പോയിട്ടു നമസ്കാരസമയമായതുകൊണ്ടു പ്രാര്‍ത്ഥനയില് പങ്കുകൊള്ളാന് പോള് അച്ചന് പള്ളിയില് പ്രവേശിച്ചു. സമയത്തു പള്ളിയില് എത്താന് ആയാസപ്പെട്ടതിന്‍റെ അടയാളമെല്ലാം വദനത്തില് വീര്‍പ്പുമുട്ടി ഒഴുകുന്ന വിയര്‍പ്പുകണങ്ങള് ഒട്ടും ഒളിപ്പിക്കാതെ വെളിപ്പെടുത്തുന്നുണ്ട്. കറുത്ത കുപ്പായം കൈയിലില്ല. അച്ചന്‍റെ ആഗമനം കണ്ടു അന്നത്തെ വികാരി വന്ദ്യ ബേബി അച്ചന് (ഫാ. കെ. വി. ഗീവറുഗീസ്) ഓടി മുറിയില്‍ച്ചെന്നു ഒരു ളോഹയുമായി എത്തി അച്ചനു നല്കി. ഒത്തിരി വലിപ്പമുള്ള ആളല്ലായിരുന്നുവെങ്കിലും ഒത്തയാളിനേക്കാള് ഇത്തിരി വണ്ണം കൂടുതലുണ്ടായിരുന്ന വികാരി അച്ചന്‍റെ പൊടിപിടിച്ചതും പൊട്ടലിനും കീറലിനും കുറവില്ലാത്തതുമായ കുപ്പായമാണു ബേബി അച്ചനു പെട്ടെന്നു കൈയില് കിട്ടിയത്. ളോഹ അണിഞ്ഞു നിന്നപ്പോള് നല്ലൊരു ഫാന്‍സിഡ്രസ്സിന്‍റെ ചന്തം കൃശഗാത്രനായ പോള് അച്ചനു സ്വന്തമായി. ഏവന്‍ഗേലിയോന് സമയത്തു ആ കര്‍മ്മം നിര്‍വ്വഹിക്കുവാന് ബേബി അച്ചന് അതിഥി അച്ചനെ തള്ളിവിട്ടു. വിയര്‍ത്തു വശംകെട്ടുനിന്ന അച്ചന് കൈലേസുകൊണ്ടു മുഖം ആവുംവിധം ആവര്‍ത്തിച്ചു തുടച്ചു. ചവിട്ടിവീഴാതിരിക്കുവാന് ഇട്ട കുപ്പായം ഇടതുകൈ കൊണ്ടു പൊക്കിപ്പിടിച്ചും വലതുകൈകൊണ്ടു വലിപ്പമേറിയ കുപ്പായം വാരിചുറ്റി വരുതിയിലാക്കാന് ശ്രമിച്ചു. മെത്രാപ്പോലീത്തായുടെ കൈമുത്തി അനുവാദം വാങ്ങാന് എത്തി. അപ്പോളാണു അച്ചനെ അദ്ദേഹം കാണുന്നത്. ആ വരവും വേഷവും കണ്ട് അദ്ദേഹം അച്ചനെ ഊടുപാടു ഒന്നു നോക്കി. ഒന്നും പറഞ്ഞില്ല; എന്നാല് ഒത്തിരി പറയാതെ പറഞ്ഞ കനത്ത നോട്ടമായിരുന്നു. അച്ചന്‍റെ ഉടലിലേക്കും ഉയിരിലേക്കും ഉളിപോലെ ആ നീട്ടിയുള്ള നോട്ടം കടന്നു കയറിയിരിക്കണം. നോട്ടം അച്ചനു നൊമ്പരം പകര്‍ന്നുവെന്നു പതര്‍ച്ചയോടെ പിന്നീടുള്ള നില്പും നീക്കവും വെളിപ്പെടുത്താതിരുന്നില്ല.\nമേല്പട്ടമോഹമൊന്നും അച്ചന്‍റെ മനസ്സില് അന്നു മൊട്ടിടാന് ഇടയില്ല (പിന്നെ ഉണ്ടായിരുന്നുവെന്നു അര്‍ത്ഥമാക്കേണ്ട). അന്നു വെറുമൊരു നാടന് കൊച്ചച്ചന്! മേല്പട്ട സാന്നിദ്ധ്യം അവിടെ ഉണ്ടായിരിക്കുമെന്നു അച്ചനു അറിവില്ലായിരുന്നു. പതിവുള്ള പ്രാര്‍ത്ഥന മുടക്കുന്നതിനുള്ള മടികൊണ്ടു പള്ളിയില് ബദ്ധപ്പെട്ടു എത്തിയതാണ്. പോള് അച്ചന് പള്ളിയില് സന്ധ്യാനമസ്കാരത്തിനു ഓടിയെത്തിയത് അത് അദ്ദേഹത്തിന്‍റെ ശീലവും ശൈലിയുമായിരുന്നതുകൊണ്ടാണ്. അദ്ദേഹത്തിന്‍റെ മേല്പട്ട തെരഞ്ഞെടുപ്പിനു പതിറ്റാണ്ടുകള്‍ക്കു മുമ്പാണത്.\nഅധികം കഴിയാതെയാണ് എറണാകുളം പള്ളിയില് സാക്ഷിവിസ്താരവുമായി ബന്ധപ്പെട്ടു ബാവാ താമസിച്ചത്. ആരംഭ ദിനങ്ങളിലൊന്നില് ഏലിയാ കത്തീഡ്രലിലെ സന്ധ്യാനമസ്കാരവും അന്നു പോളച്ചനു ഏറ്റ “പരുക്കും” സാന്ദര്‍ഭികമായി ഞങ്ങളുടെ സംസാരവിഷയമായി. തുടര്‍ന്ന് അച്ചന്‍റെ സാന്നിദ്ധ്യത്തില് ആ “നൊമ്പരനോട്ട”ത്തെക്കുറിച്ച് ഈ ലേഖകന് ബാവായെ അറിയിച്ചു. അതൊന്നും അദ്ദേഹത്തിന്‍റെ ഓര്‍മ്മയിലില്ലായിരുന്നു. തനിക്കു ഓര്‍ത്തെടുക്കുവാന്‍പോലും കഴിയാത്ത ഒന്നിനെക്കുറിച്ചാണോ അച്ചന് വിഷമിച്ചതെന്നു പറഞ്ഞ് അദ്ദേഹം സാന്ത്വനപ്പെടുത്തുകയുണ്ടായി. മാത്രമല്ല, അച്ചനു ബാവായുടെ വിമലഹൃദയത്തെ തൊട്ടറിയുവാനുള്ള അവസരവുമായും അതു പരിണമിച്ചു.\nപ. പൗലോസ് ദ്വിതീയന് ബാവായെ അടുത്തറിയാവുന്നവരെല്ലാം സാക്ഷിക്കുന്ന ഒന്നാണ് അദ്ദേഹം നിര്‍മ്മലനും നിഷ്കളങ്കനും നിഷ്കൈതവനുമാണെന്നുള്ളത്. അവയെല്ലാം ശിശുമനസ്സിന്‍റെ മുഖമുദ്രയാണല്ലോ. എന്നാല്, സഭയുടെ സ്വാതന്ത്ര്യവും സത്യവിശ്വാസവും സംരക്ഷിക്കുന്നതിനു നിശ്ചഞ്ചലനായി, ചാഞ്ചല്യലേശമില്ലാതെ അദ്ദേഹം ഉണര്‍ന്നു, ഉര്‍വരനായി പ്രവര്‍ത്തിച്ചു. മലങ്കരസഭയില് നിന്നു കൂറുമാറി മറുഭാഗം ചേര്‍ന്നവര് അപമാനിച്ചപഹസിച്ചപ്പോളും കൂടെയുള്ളവര് വിമര്‍ശിച്ചു വിഷമിപ്പിച്ചപ്പോളും ഒപ്പം ഒറ്റയ്ക്കും ഒറ്റപ്പെട്ടും കഴിയേണ്ടി വന്നപ്പോളും തള്ളിപ്പറഞ്ഞ പത്രോസ് അപ്പോസ്തോലന്‍റെ അനുഗാമിയാകാതെ മാര്‍ത്തോമ്മാ ശ്ലീഹായുടെ ഈ പിന്‍ഗാമി യഥാര്‍ത്ഥ പാറയായ ക്രിസ്തുവില് ആശ്രയിച്ചു തിരുസഭയെ നയിച്ചു; കൊടുമുടിയിലെ കെടാവിളക്കായി അദ്ദേഹം പ്രശോഭിച്ചു, പ്രകാശിച്ചു.\nപ്രധാന മഹാപുരോഹിതനെന്ന നിലയില് മാത്രമല്ല, വെറും മനുഷ്യനെന്ന നിലയില് അദ്ദേഹത്തെ വേറിട്ടു നിര്‍ത്തുന്ന ഒന്നുരണ്ടു വൈശിഷ്ഠ്യങ്ങള് കുറിക്കുന്നു. ഒന്ന്, അരകെട്ടി ചുറ്റും ആളുകള് നിന്നു ശുശ്രൂഷിക്കണമെന്നു ആഗ്രഹിച്ചിരുന്നില്ലെന്നു മാത്രമല്ല, ആയകാലത്ത് അതിന് അദ്ദേഹം അനുവദിച്ചുമിരുന്നില്ല. അഥവാ, ശുശ്രൂഷിക്കപ്പെടുന്നതിലല്ല, മറിച്ചു ശുശ്രൂഷിക്കുന്നതിലായിരുന്നു അദ്ദേഹത്തിനു കമ്പവും ഇമ്പവും. ട്രെയിനില് ഓടികയറുവാനും പ്ലെയിനില് ഒത്തിരിയേറെയുള്ള ചവിട്ടുപടികള് ചാടികയറുവാനും ആരുടെയും സഹായം വേണ്ടാത്ത ചില ഇടയശ്രേഷ്ഠര് ആരാധനാ സദസ്സുകളില് ആഗതരാകുമ്പോള് ഇരുകരങ്ങളും താങ്ങിപിടിക്കുവാന് പൗരോഹിത്യ ശ്രേണിയില്‍പ്പെട്ടവരെ പരതുന്നതു കാണാം. രോഗമോ പ്രായമോ ഉള്ളവരെങ്കില് മനസ്സിലാക്കാവുന്നതാണ്. ഫ്യൂഡലിസത്തിന്‍റെയും രാജവാഴ്ചയുടെയും അവശിഷ്ടങ്ങള് അപ്രത്യക്ഷമായിട്ടു നൂറ്റാണ്ടുകള് പലതും പിന്നിട്ടെങ്കിലും അവ തലപൊക്കുന്നതും തളിര്‍ത്തു വളരുന്നതും സഭാചക്രവാളങ്ങള്‍ക്കുള്ളിലാണ്. പ്രത്യേകിച്ചും അവയ്ക്കു കുറവില്ലാത്തതു ക്രിസ്തുസാന്നിദ്ധ്യമെന്നും പ്രതീകമെന്നും വിശേഷിപ്പിക്കപ്പെടുന്ന ക്രൈസ്തവ സഭാമേലദ്ധ്യക്ഷന്മാരില് പലരിലുമാണെന്നുള്ളതു ഒരു വിരോധാഭാസം തന്നെ.\nപൗരോഹിത്യ പദവികളുടെ പ്രാരംഭം ശെമ്മാശ്ശനിലാണ് – ശുശ്രൂഷകനിലാണ്. പ്രഥമമായി ആവഹിക്കുന്ന വരങ്ങളും വാഴ്വുകളും എത്ര വലിയ ഉന്നതസ്ഥാനിയായാലും ശുശ്രൂഷിക്കുവാനുള്ളതാണ്. അതിനെ തുടര്‍ന്ന് മാത്രമാണ് പൗരോഹിത്യവും മഹാപൗരോഹിത്യവും ലഭിക്കുക. അതായത്, ശുശ്രൂഷ (ടലൃ്ശരല) എന്ന അടിത്തറയിലാണു മറ്റു പൗരോഹിത്യ പദവികള് പടുത്തുയര്‍ത്തുന്നത്. എന്നാല് പട്ടക്കാരും മേല്പട്ടക്കാരുമാകുമ്പോള് മനഃപൂര്‍വ്വം മറന്നുപോകുന്ന ഒന്നായിത്തീര്‍ന്നിരിക്കയാണു ശുശ്രൂഷകന് (ശെമ്മാശ്ശന്) എന്ന പദവിയും ആ പദവിയോടു ചേര്‍ന്ന പ്രവൃത്തികളും. അങ്ങനെയുള്ളവര്‍ക്കു ഒരു അപവാദമാണ് പൗലോസ് ദ്വിതീയന് ബാവാ. റമ്പാനായി പരുമലയില് കഴിയുന്ന കാലത്ത് ഒരു വിവാഹശുശ്രൂഷ നടത്തുന്നിടത്തേക്കു വഴികാട്ടിയായി വന്നയാള് റമ്പാച്ചന്‍റെ കാപ്പപ്പെട്ടി എടുത്തു കൂടെ നടക്കുവാന് ആവതു ശ്രമിച്ചതും അമ്പേ പരാജയപ്പെട്ടതും ഡിജിറ്റല് മീഡിയായില് വായിക്കുവാനിടയായി. കാപ്പപ്പെട്ടി വാങ്ങാന് ആയാസപ്പെട്ട വ്യക്തിയോടു പൗലോസ് റമ്പാച്ചന് പറഞ്ഞതു “പെട്ടി എടുക്കുവാനല്ല, വഴികാട്ടാനാണു” വന്നതെന്നാണ്!!\nമൂന്നുനാലു പതിറ്റാണ്ടുകള്‍ക്കു മുമ്പ് അന്നത്തെ ഒരു മേല്പട്ടക്കാരനൊപ്പം സ്ഥാനമേറ്റ മറ്റൊരു മേല്പട്ടക്കാരന് അല്പം അമര്‍ഷത്തോടെ സംസാരിച്ചതോര്‍ക്കുന്നു. ആദ്യം പറഞ്ഞ മഹാപുരോഹിതനു നിര്‍ബന്ധമാണ് അദ്ദേഹം പള്ളിയില് പ്രവേശിക്കുന്നതിനു മുമ്പു തന്‍റെ ചെരിപ്പെടുത്തു കൂടെയുള്ള അച്ചനോ ശെമ്മാശ്ശനോ പള്ളിക്കുള്ളില് വയ്ക്കണമെന്നുള്ളത് (നാട്ടിലുള്ളപ്പോളേ ആ നിര്‍ബ്ബന്ധമുള്ളു, മറുനാട്ടിലില്ല). കുലീനതയുടെ കുബേരകുമാരനായ ഫിലിപ്പോസ് മാര് തെയോഫിലോസ് മെത്രാപ്പോലീത്തായായിരുന്നു അതു കണ്ടു അരിശത്തോടെ സംസാരിച്ചത്. മേല്പറഞ്ഞ മേല്പട്ടസ്ഥാനി കാലം ചെയ്യുന്നതുവരെ ആ “കാനോനിക കര്‍മ്മം” കുറവു കൂടാതെ അനുഷ്ഠിച്ചിരിക്കണം. അതില് നിന്നെല്ലാം എത്രമാത്രം വ്യത്യസ്തനായിരുന്നു, സേവിക്കപ്പെടണമെന്നല്ല, സേവിക്കണമെന്നു വ്രതമെടുത്തിരുന്ന ഈ പരിശുദ്ധ പിതാവ്.\nഅദ്ദേഹത്തിന്‍റെ മറ്റൊരു സവിശേഷതയായിരുന്നു, മറ്റുള്ളവരെ, അവര് ആരു തന്നെയായാലും ആദരിക്കുകയെന്നുള്ളത്. ഉന്നതസ്ഥാനികളില് അധികം പേരിലും ഇല്ലാത്തതും, ഉണ്ടെങ്കില്‍ത്തന്നെ അത്യപൂര്‍വ്വമായിട്ടുള്ളതുമാണു മറ്റുള്ളവരോടുള്ള ബഹുമാനം. പലരുടെയും ഭാവവും മനോഭാവവും അവര് മാത്രമാണ് ആദരവ് അര്‍ഹിക്കുന്നുവെ ന്നുള്ളതാണ്. അതുകൊണ്ടു ബഹുമാനം നല്കുവാന് “മാന്യരും” “ബഹുമാന്യരും” മറന്നുപോകുന്നു. മലങ്കരസഭയുടെ അധികാരശ്രേണിയില് അഗ്രഗണ്യനായിരുന്നിട്ടുപോലും സമീപിക്കുന്നവരോട് എത്ര മമതയോടും മാന്യതയോടും മൃദുലതയോടുമാണ് അദ്ദേഹം ഇടപെട്ടത്. സഭാ, സമുദായ, സ്ഥാനവ്യത്യാസമെന്യേ ആരെയും ആദരവോടെ അദ്ദേഹം സ്വീകരിച്ചു; അവരോടു സംഭാഷിച്ചു; അവരുമായി സമ്പര്‍ക്കം പുലര്‍ത്തി. അഥവാ, സമീപിക്കുന്നവരെ തന്നേക്കാള് സ്ഥാനമുള്ളവരായി അദ്ദേഹം കരുതി. ചുരുക്കത്തില്, ആരെയും ആദരിക്കുവാനുള്ള അനിതരസാധാരണമായ സിദ്ധി ഈ പരിശുദ്ധ പിതാവിനു സ്വന്തമായിരുന്നു; അത് സ്വന്തം സ്വത്വത്തിന്‍റെ ഭാഗമായിരുന്നു.\nസൂചിപ്പിച്ചപോലെ, ശിശുതുല്യമനസും മനോഭാവവുമുള്ള ഈ പിതാവ് സഭയുടെ സ്വാതന്ത്ര്യത്തെയും സത്യവിശ്വാസത്തെയും സംരക്ഷിക്കേണ്ട സാഹചര്യങ്ങളില് സടകുടഞ്ഞെഴുന്നേറ്റ സിംഹമായി രൂപാന്തരപ്പെട്ടു. അവിടെയൊന്നും വിട്ടുവീഴ്ചയ്ക്കും തട്ടിക്കൂട്ടിനും ഒട്ടുമേ അദ്ദേഹം തയ്യാറായിരുന്നില്ല. ആ “തിരു”മേനിയില് സഭയ്ക്കു പുറത്തുള്ളവരും അകത്തുള്ളവരും കുറവില്ലാതെ പോറലുകളും കീറലുകളും ഏല്പിച്ചു. ഒറ്റപ്പെടുത്തലുകളും കുറ്റപ്പെടുത്തലുകളും വധത്തിനുള്ള വിധിതീര്‍പ്പുകളും സ്വന്തം സഭയ്ക്കുവേണ്ടി പുഷ്പഹാരമായി അദ്ദേഹം അണിഞ്ഞു. സത്യവിശ്വാസ സംരക്ഷണത്തിനു വീഴ്ച ഭവിച്ചെന്നറിഞ്ഞപ്പോള്, അല്പം ധൃതിയിലായിപ്പോയിയെന്നുള്ള പരിഭവവും പരാതിയും ഉയര്‍ന്നുവെങ്കിലും സുധീരമായ നടപടി എടുക്കുന്നതിന് അദ്ദേഹം തരിപോലും അമാന്തിച്ചില്ല. (സത്യവിശ്വാസ സംരക്ഷണമാണു മേല്പട്ടക്കാരുടെ പ്രഥമവും പ്രധാനവുമായ ധര്‍മ്മവും ഉത്തരവാദിത്തവും. ഇന്ന് അത് ഏറ്റം അപ്രധാനമായി പരിണമിച്ചിരിക്കുന്നു!\nഎന്തായാലും ഇതുപോലെയുള്ള പ്രവണതകള്‍ക്കെതിരെ ശക്തമായ നടപടികളുമായി പൗലോസ് ദ്വിതീയന് ബാവാ മുമ്പോട്ടു പോയെങ്കിലും നേതൃനിരയിലുള്ളവര് അദ്ദേഹത്തെ “ടഹമൗഴവലേൃ” ചെയ്യുവാനാണു മുതിര്‍ന്നത്. മലങ്കര സഭാഭരണഘടനപ്രകാരം യഥാര്‍ത്ഥ മെത്രാ”സനാധിപന്” മലങ്കര മെത്രാപ്പോലീത്തായാണ്. മെത്രാസന ചുമതലയുള്ള മേല്പട്ടക്കാര് അദ്ദേഹത്തിന്‍റെ സഹായികളും. അതുകൊണ്ടുതന്നെ വിശ്വാസസംരക്ഷണം ഉള്‍പ്പെടെ മലങ്കര മെത്രാപ്പോലീത്താ-പൗരസ്ത്യ കാതോലിക്കായുടെ ഉത്തരവാദിത്തം സീമാതീതവും). എന്തായാലും എതിര്‍പ്പുകളുടെ മദ്ധ്യത്തിലും പരാശക്തിയുടെ തണലില് പാറപോലെ ഉറച്ചുനിന്നു പരിശുദ്ധ സഭയെ അദ്ദേഹം സംരക്ഷിച്ചു.\nപ. പൗലോസ് ദ്വിതീയന് ബാവാ, ആധുനിക കാലഘട്ടത്തില് മലങ്കരസഭയുടെ പ്രധാന സാരഥ്യം വഹിച്ചവരില് ഏറ്റം ആദരിച്ചത് പ. മാര്‍ത്തോമ്മാ മാത്യൂസ് പ്രഥമന് ബാവായെയാണ്. അവസരമുള്ളപ്പോള് മാത്രമല്ല, അവസരമുണ്ടാക്കിയും ആ പരിശുദ്ധ പിതാവിന്‍റെ സമാനമില്ലാത്ത സഭാസേവനത്തെ സാക്ഷിക്കുന്നതിലും അപദാനങ്ങളെ വര്‍ണ്ണിക്കുന്നതിലും പ. പൗലോസ് ദ്വിതീയന് ബാവാ ആഹ്ലാദം കണ്ടെത്തി. അദ്ദേഹത്തോടുള്ള അദമ്യമായ ആദരവു മൂലമായിരിക്കണം തൊട്ടുള്ള രണ്ടു മുന്‍ഗാമികളില് പ. മാത്യൂസ് ദ്വിതീയന് ബാവായെ ശാസ്താംകോട്ടയിലും പ. ദിദിമോസ് പ്രഥമന് ബാവായെ പത്തനാപുരത്തും കബറടക്കണമെന്ന് അവര് ശഠിച്ചതില്‍നിന്നു വ്യത്യസ്തമായി പൗലോസ് ദ്വിതീയന് ബാവാ കുന്നംകുളം തെരഞ്ഞെടുക്കാതെ ദേവലോകമെന്നു നിശ്ചയിച്ചുറപ്പിച്ചത്. അങ്ങനെ പ. മാത്യൂസ് പ്രഥമന് ബാവായുടെ വിലപ്പെട്ട കബറിനു തൊട്ടരികെ പ. പൗലോസ് ദ്വിതീയന് ബാവാ നിത്യനിദ്രയില് നിലകൊള്ളുന്നു.\nപ. പിതാവേ! അങ്ങ് ആഗ്രഹിച്ചതുപോലെ ഒന്നായി മലങ്കരസഭ മുന്നേറുന്നതിനു അങ്ങയുടെ സ്വപ്നവും സാക്ഷ്യവും സമയമധികം എടുക്കാതെ സാക്ഷാല്‍ക്കരിക്കപ്പെടുന്നതിനു പ്രാര്‍ത്ഥിച്ചാലും! ശുദ്ധനായ അങ്ങയുടെ പ്രാര്‍ത്ഥന ശക്തിയുള്ളതാണെന്ന് അങ്ങയുടെ ആത്മീയ മക്കള്‍ക്ക് ഉറപ്പുണ്ട്.